ތިޔަ ނޫން އެހެން ހިތެއް ނޭދެމޭ5– Esfiya\nހިތާމަ އެހެނިހެން ލޯބި July 27, 2017\nތިޔަ ނޫން އެހެން ހިތެއް ނޭދެމޭ 5\nއަހަރެން ޒަރާއަށް ހިތްވަރުދޭން އުޅުނީމެވެ. ނަމަވެސް ޒަރާއަށް ލިބިފައިވާ ހިތާމަ ކުޑަ ކުރެވޭ ވަރެއް ނޫނެވެ. ގިސްލުންތައް މަޑު ޖެހުނަސް ނޭވާގައި ވަނީ ބަރުކަމެވެ. ވަގުތު ފާއިތުވާ ވަރަކަށް ޒަރާގެ މުޅި ހަށިގަނޑަށް އެބަރުކަން އަންނަމުން ދެއެވެ. އަހަރެން ގެޔަށް ދާން ހިގާށޭ ބުންޏަސް ޒަރާ އެގޮތް ބޭނުމެއް ނޫނެވެ. ނާއިމް ނާންނަނީސް ނުދާނެ ކަމަށް ބުނެ ބޮޑާހާކަމުން ދިޔައެވެ.\n“މުނާޒު… ޒަރާއަށް” ޒަރާއަށް ބުނެވުނީ އެހާ ވަރަށެވެ. އަހަރެން އިނީ ޒަރާ އާއި ޖެހިގެން ކަހަލަ ގޮތަކަށް ކަމުން ދެލޯމެރި ބޯ އަޅައިލީ އަހަރެންގެ ކޮނޑުގައެވެ.\n“ޒަރާ، ދެން ހިނގާ ހޮސްޕިޓަލަށް ދާން. މިހާރު ވަރު ދޫވާން ތިފެށީ” އަހަރެން ޒަރާގެ ކޮނޑުގައި ތެދުކުރުވީމެވެ. ޒަރާ އަހަންނާއި އެކު ދާން އުޅުނީ އެނޫން އެހެން ގޮތެއް ނެތުމުންނެވެ. އިތުރު ގޮތެއް އޮތް ނަމަ ނާއިމް އަންނަން ދެން ހުންނާނެއެވެ.\nޓެކްސީއަށް އަށް އަރައި އަހަރެން އޭޑީކޭ އަށް ދިޔުމަށް ޑްރައިވަރު ކައިރިން އެދުނީމެވެ.\n“ނޫން…ހ.މީނާޒު ގެޔަށް” ޒަރާ ހޮސްޕިޓަލަށް ދާން ދެކޮޅު ހެދިއެވެ.\n“ޒަރާ ހޮސްޕިޓަލަށް ދިޔައިމައޭ ރަގަޅުވާނީ. ގެއިން ކޮން ފަރުވާއެއް ލިބޭނީ”އަހަރެން ޒަރާއަށް ވިސްނައިދެވޭތޯ އުޅުނީމެވެ.\n“ނޫން ހ.މީނާޒަށް” ޒަރާ އަހަރެން ކުރި ސުވާލަށް ޖަވާބު ނުދިނެވެ.\nއަހަރެމެންނަށް އެގެޔަށް ދެވުނު އިރު ޒަރާގެ ބައްޕަ ޒަރާ ވީ ތަނެއް ނޭނގި ފިކުރު ބޮޑުވެފައި ހުއްޓެވެ.\n“ދަރިފުޅާ ކޮންތާކުން. ބައްޕަ ކޮން އިރެއް ދަރިފުޅު ދިޔަ ތަނެއް ނޭނގިގެން އުޅޭތާ..ނައު އަށްވެސް ގުޅިއްޖެ އެތައް ފަހަރަކު ދަރިފުޅު އެގެޔަށް ދިޔަތޯ ބަލަން” އަހަރެމެންނަށް އެތެރެއަށް ވަދެވުމާއި އެކު ޒަރާގެ ބައްޕަ ބުންޏެވެ. ހަބަރު ފެތުރެނީ އަވަހަށް ކަމުން ޒަރާގެ ބައްޕައަށްވެސް ޒަރާގެ ވަރީގެ ހަބަރު ލިބިއްޖެއެވެ.\nޒަރާ ބަލައިލީ އަހަންނަށެވެ. ބައްޕަ ކުރި ސުވާލުގެ ޖަވާބު ޒަރާއަށް ދޭނެ ގޮތެއް ނޭނގުނެވެ.\n“ބައްޕާ ތިހާ ހާސްވެ ނުލައްވާ. އަޅުގަނޑު ރަގަޅޭ” ލުއި ހިނިތުންވުމެއް ބައްޕައަށް ހަދިޔާ ކުރުމަށްފަހު ޒަރާ ހިގައިގަތީ ޒަރާގެ ކޮޓަރިއަށެވެ. ޒަރާގެ ބައްޕަ ނުރުހުމުގެ ބެލުމަކުން އަހަންނަށް ބަލައިލުމަށްފަހު ޒަރާގެ ފަހަތުން ދިޔައެވެ.\nޒަރާގެ ބައްޕަ އަހަންނާއި ދޭތެރޭ ދެކޭނެ ގޮތް އެބެލުމުން އެކަނިވެސް ދަނެގަނެވިއްޖެއެވެ. އެހެންނަމަވެސް ހިތްވަރުކޮށްލާފައި ޒަރާގެ ބައްޕަ އަންނާނެ އިރަކަށް މަޑުކޮށްގެން ހުރީ ޒަރާގެ ހާލު އަހަރެން އެގެން ބޭނުންވެފައި ހުރިލެއް ބޮޑު ކަމުންނެވެ.\nގޭގައި އެހީވެދޭން އުޅޭ ދެތިން މީހެއް ފިޔަވައި އިތުރު މީހެއް ނުފެނެއެވެ. އަގު ބޮޑެތި ފަރުނީޗަރާއި އެއްޗެހިން މުޅި ގެ ފުރާލާފައި އޮތަސް މުޅި ގޭތެރެއިންވެސް ފެންނަނީ ފަޅުކަމެވެ. ޒަރާ ބުނިހެން މަންމައެއް ބޭބެ އެއް މިއަދަކުވެސް ނެތެވެ.\nއަހަރެން ގޭގެ ދޮރު ކައިރީގައި މަޑުކޮށްގެން ހުއްޓައި އެތެރެއަށް ވަދެގެން އައީ ސޫޓް ކޭހަކާއި އެއްކޮށް އައި މެދު އުމުރުގެ މީހެކެވެ. އެމީހާ ސީދާ ގޮސް ވަނީ ޒަރާގެ ކޮޓަރިއަށެވެ. އަހަރެން ގޭގެ މަސައްކަތު މީހެއް ކައިރިން އެއީ ކާކުތޯ އޮޅުންފިލުވީމެވެ. އޭނާ ކިޔައިދިން ގޮތުން ނަމަ އެއީ އެއާއިލާގެ ޑޮކްޓަރެވެ. ޒަރާ ހޮސްޕިޓަލަށް ދާން ދެކޮޅު ހަދާތީ ޑޮކްޓަރު ގެނައީއެވެ.\nއެއްގަޑި އިރަށް ފަހު ޒަރާގެ ބައްޕައާއި ޑޮކްޓަރު އެކޮޓަރިން ނުކުތެވެ. އަހަރެން އެމީހުން ކައިރިއަށް ދާން އެއް ފިޔަވަޅު ކުރިއަށް އެޅި ނަމަވެސް މަޑުކޮށްލީ އެމީހުން އަހަންނާއި ދިމާލަށް އަންނަމުން ދާތީއެވެ.\n“ކޮންތާކު ހުއްޓައި ޒަރާއަށް މިހެންވީ” އަހަންނާއި ސުވާލުކުރީ ޒަރާގެ ބައްޕައެވެ.\n“އަޅުގަނޑު އޮފީހުގައި ހުއްޓައި ޒަރާ އައީ. ދެމީހުން ވާހަކަ ދައްކަން ތިއްބައި ޒަރާގެ ވަރުދޫވާން ފެށީ.އަޅުގަނޑު އެދުނިން ހޮސްޕިޓަލަށް ދާން އެކަމަކު ޒަރާ ބޭނުންވީ ގެޔަށް އަންނަން” އަހަރެން ވީ ގޮތް ކުރުކޮށް ކިޔައިދިނީމެވެ.\n“ޒަރާގެ ހާލު ސީރިއަސްވަމުން އެދަނީ. އަހަންނަށް ފެންނަނީ ވީހާވެސް އަވަހަކަށް ހޮސްޕިޓަލަށް ގޮސް އިތުރު ޓެސްޓު ހަދަން. އޭރުން ޒަރާގެ ހާލާއި ބޭބީގެ ހާލު އެގޭނީ” ޑޮކްޓަރު ޒަރާގެ ބައްޕަ ކައިރީ ދެން ހަދަންވީ ގޮތް ކިޔައިދިނުމަށްފަހު ދިޔައެވެ.\n“ޒަރާއާއި ކޮން ގުޅުމެއް އޮންނަނީ” ނުރުހުންވެ ހުރެ ޒަރާގެ ބައްޕަ އަހާލިއެވެ.\n“އަޅުގަނޑުގެ ރައްޓެއްސެއް ޒަރާއަކީ” އަހަރެން ދޮގެއް ހަދާލީ މިވަގުތު ތެދު ބުނެފިނަމަ ދެން ވާނެ ގޮތް އެގޭނެތީއެވެ.\n“ތީ ދޮގެއްކަން އަހަންނަށް އެނގޭ.. ޒަރާގެ ނުހުންނާނެ ނައުޝާ ފިޔަވައި އިތުރު ރައްޓެއްސެއް. އަދި އަމުދުން ފިރިހެން ކުއްޖެއް” ޒަރާގެ ބައްޕަ ޔަގީންކަމާއި އެކީ ބުނެލިއެވެ. އަހަރެން ކުށްވެރިއެއްހެން ބޯކަހައިލީމެވެ.\n“އަޅުގަނޑަކީ ނާއިމްގެ ފަރާތުން ޒަރާގެ ރައްޓެއްސެއް” ދޮގެއްގެ މައްޗަށް އަހަރެން އިތުރު ދޮގެއް ހެދީމެވެ.\n“އެހެންތަ.ނާއިމްއަށް ވަރަށް އިތުބާރުކޮށްފަ ޒަރާ އޭނައާއި ހަވާލުކުރީ. އެކަމަކު އެއްމެ ފަހުން ޒަރާއެއްނު ހާލުގަ މިޖެހުނީ.. އަހަންނަށް ޔަގީން ޒަރާ އެހެން ފިރިހެން ކުއްޖެއް ފަހަތުން ނުދުވާނެކަން. އަހަރެން ޒަރާ ބަލާ ބޮޑުކުރީ އެޔަށް ވުރެ ތެދުވެރިކޮށް. ދުވަހަކުވެސް އަހަރެން ކައިރީ ދޮގެއް ނުހަދާނެ. މީހަކަށް އޮޅުވައެއް ނުލާނެ. ނާއިމް ކައރީ ބުނޭ ކޮންމެހެން ދޮގު ތުހުމަތު ނޭޅުވިޔަސް ޒަރާ ދޫކޮށްލެވިދާނޭ. އަދި ހަނދާންކޮށް ބުނާތި ޒަރާ ހޯދަން ދެން އައިސްގެންނުވާނޭ” ޒަރާގެ ބައްޕަ ހަރުކަށި ކަމާއި އެކު ބުނެލިއެވެ.\n“ލައްބަ.. އަޅުގަނޑުވެސް ގަބޫލުކުރަން ނާއިމް ހަގީގަތް ނުބަލައި މާ އަވަހަށް ނިއްމާލީ ކަމަށް.. އަޅުގަނޑު ނަސޭހަތްތެރިވާނަން…… ޒަރާ ހޮސްޕިޓަލަށް ގެންދަންތޯ ތިއުޅެނީ” ވަރިއަށް ވުރެ ބޮޑަށް މިހާރު އަހަރެން ހާސްވެފައި މިހުރީ ޒަރާގެ ސިއްހަތަށެވެ.\n“އަހަރެންނަށް ވީ ވަރަކުން އެބަ މަސައްކަތްކުރަން ޒަރާ ހޮސްޕިޓަލަށް ގެންދެވޭތޯ.. އަހަންނަށް ވުރެ ބޮޑަށް ޒަރާއަށް ވިސްނައިދޭން ޒަރާގެ މަންމަ މޮޅުވާނެ. އެކަމަކު..” ޒަރާގެ ބައްޕަ ބުނެލިއެވެ.\n“އަޅުގަނޑު ޒަރާއާއި ވާހަކަ ދައްކާލަންތޯ..” އަހަރެން ފުރުސަތަކަށް އެދުނީމެވެ. ޒަރާގެ ބައްޕަ ފާޑަކަށް ބެލުމަށްފަހު ބޯ ޖަހައިލިއެވެ.\nއަހަރެން ޒަރާގެ ކޮޓަރީގައި ޓަކި ޖަހާލުމަށްފަހު އެތެރެއަށް ވަނީމެވެ. ޒަރާ އޮތީ ބާލީހަކުން މޫނު ފޮރުވައިގެންނެވެ.\n“ޒަރާ” އެނދުގެ މަގަތުގައި އިށީންނަމުން އަހަރެން ގޮވާލީމެވެ. ޒަރާ މޫނުމަތީ އޮތް ބާލީސް ނަގައި އަހަންނަށް ބަލައިލިއެވެ. ރޮއިފައި ހުރިވަރުން ދެލޯ ކައިރި އޮތީ ދުޅަވެފައެވެ. އަދި މޫނުމަތިން އަނަރޫފަކަން ފެންނަމުން ދިޔައެވެ.\n“ހިނގާ ހޮސްޕިޓަލަށް ދާން. އަހަންނަށް އެނގޭ ތީ ގޮތުގައި ހިފަހައްޓާ ކުއްޖެއްކަން. އެކަމަކު ޒަރާ!! މިއަދަށް އެކަނި އެކަން ދޫކޮށްލާ.. ޒަރާގެ ބައްޕަ އެހެރީ ޒަރާއަށް ހަދާނެ ގޮތް ނޭނގި ގޮތް ހުސްވެފަ.. ދެން ބޭބީގެ ހާލުވެސް ޒަރާއާއި އެއްވަރަށް ސީރިއަސްވަމުން ދާނީ..ޑޮކްޓަރު ދެއްމެ ވިދާޅުވި ހޮސްޕިޓަލަށް ގޮސް ޓެސްޓު ހަދަން ޖެހޭ ވާހަކަވެސް. “އަހަރެން ލަސްލަހުން އޯގާތެރިކަމާއި އެކީ ވާހަކަ ދެއްކީމެވެ.\n“ދެން ނާއިމް” ޒަރާ ބަހަނާ ދައްކަން އުޅުނެވެ.\n“ނާއިމްއާއި ދޭތެރޭ ވިސްނާނީ ފަހުން. އިހަށް ޒަރާގެ ހާލަތާއި މެދު ވިސްނާނީ. އަހަރެން ޒަރާއަށް ވައުދުވަން ނާއިމްއަށް ހުރިހާ ހަގީގަތެއް ކިޔައިދޭނެކަމަށް. އެކަމަކު އެއީ ޒަރާ ހޮސްޕިޓަލަށް ދާ މަތިން” އަހަރެން ޝަރުތުކޮށްލީމެވެ. ނާއިމްއަށް ހަގީގަތް ކިޔާދޭ ގޮތަށް ޒަރާއަށްވެސް ނާއިމްގެ ހަގީގަތް ކިޔައިދޭން ބޭނުމެވެ. އެކަމަކު މި ވަގުތަކީ އެކަމަށް އެއްމެ އެކަށޭނެ ވަގުތެއް ނޫނެވެ.\nއަހަރެންގެ ނަސޭހަތަށްފަހު ޒަރާ ހޮސްޕިޓަލަސް ދާން އެއްބަސް ވުމުން ހިތަށް ހަމަޖެހުން ލިބިގެން ދިޔައެވެ. އަހަރަމެންނަށް ހޮސްޕިޓަލަށް ދެވުނު އިރު ޒަރާގެ އެއްމެ ގާތް ރަހުމަތްތެރިޔާ ނައުޝާ އިންތިޒާރުގައި ހުއްޓެވެ. ނައުޝާއަކީ ހޮސްޕިޓަލުގެ ނަރުހެއް ކަމުން ޒަރާ އަންނަން ދެން ހުރިހާ އިންތިޒާމެއް ހަމަޖައްސާފައި ހުއްޓެވެ. ޒަރާއަށް އެއްމެ ފުރަތަމަ ފަރުވާ ދެވުނީ އަވަސް ފަރުވާދޭ ބައިގައެވެ. އަދި އެޔަށްފަހު އިތުރު ޓެސްޓުތައް ހެދުމަށްފަހު ޕުރައިވެޓް ކޮޓަރިއަކަށް ބަދަލުކުރެވުނެވެ. ނައުޝާ ޒަރާ ކައިރީ ހުރި އިރު އަހަންނާއި ޒަރާގެ ބައްޕަ ޒަރާއަށް ބޭނުންވާ އެހެން ހިދުމަތްތައް ފޯރުކޮށްދިނުމުގައި އުޅުނީމެވެ.\nއަހަރަމެންނަށް ހަމަ ނޭވާއެއް ލެވުނީ ދެ ގަޑިއިރަށްވުރެ ގިނަ ވަގުތައް ފަހުގައެވެ. އަހަރަމެންނަށް ޒަރާގެ ކޮޓަރިއަށް އާދެވުނު އިރު ޒަރާއާއި އެއްކޮށް ނާއިމްގެ މަންމައާއި ނައުޝާ ތިއްބެވެ. އަހަރެން ކޮޓަރީގައި ހުރި ސޯފާގައި އިށީދެގެން އިނީ ބީރައްޓެއްސެއް ފަދައިންނެވެ. އެއެއްމެން ތިބުމުން ޒަރާ ކައިރިއަށް ދާން ނުކެރިފައެވެ. އެނދުގެ ވަށައިގެން ކާޓެއިން ދަމާފައި ހުރުމުން މަންޒަރު މަންޒަރު ނުފެނުނަސް ދެކެވޭ ވާހަކަތައް ސާފުވާ ވަރުވެއެވެ.\n“ދަރިފުޅާ.. މަންމައަށް މާފުކޮށްދީ..މަންމައަށް އެގުނުނަމަ ނާއިމް ހުއްޓުވީސް” ނާއިމްގެ މަންމަގެ އަޑުގައި ވަނީ ހަމްދަރުދީއެވެ.\n“ދެން އެކަން ނުވާ ކަމަކަށް ނުވާނެއެއްނު. ދަރިފުޅާ ހިތްވަރުކުރޭ.. އިރާދަކުރެއްވިއްޔާ ދެރަ ގޮތެއް ނުވާނެ”ޒަރާފެ ބައްޕަ ބުނި އަޑު އިވުނެވެ.\nއެއްމެންވެސް ކުށްވެރިކުރަމުން ދިޔައީ ނާއިމްއެވެ. އެކަމަކު އަހަރެންމީ ހަގީގީ ކުށްވެރިޔާއެވެ. ޒަރާގެ ކައިވެނި ރޫޅުނީ އަހަރެން ކުރި އަމަލުތަކެއްގެ ސަބަބުންނެވެ. އަހަރެން އެހިޔާލުގައި އިންދައި ނައުޝާ އައިސް އަހަރެން ކައިރީގައި އިށީނެވެ.\n“ޒަރާ ކިހިނެތް މިހާރު” އަހަރެން އިސްވެ އަހާލީމެވެ.\n“އައިވީ ލާއި ލޭގުޅައިފާ އޮތުމުން ވަރު ޖެހެމުން ދަނީ. އެކަމަކު ލޯކައިރިއާއި ތަންތަން ދުޅަވެ ކަޅު ކުލައަށް ބަދަލުވޭ އެބަ. ބޮލުގަ ރިއްސައޭވެސް ބުނި.. ނާއިމް ކީކޭ ބުނީ.. ނުވެސް އާދޭތަ ޒަރާ ކައިރިއަށް” އަހަންނަށް ބަލާލަމުން ނައުޝާ އަހާލިއެވެ.\n” ފޯނު ނުނަގާ އަދިވެސް .. ބިޒީއޭ ބުނަނީ. މެސެޖުކޮށްފިން ޒަރާ ހޮސްޕިޓަލުގައޭ ކިޔާފަ. ރިޕްލައި ނުކުރޭ” ހޮސްޕިޓަލުގައި ބުރަކޮށް އުޅެމުންވެސް އަހަރެން ނާއިމްއަށް ގުޅާ ވަރެއް މަދެއް ނޫނެވެ. ކޮންމެ ފަހަރަކު ފޯނު ބިޒީކޮށްލަނީއެވެ. އެއޮފީހަށްވެސް ދެތިން ފަހަރަކު ގުޅިއްޖެއެވެ. ނަމަވެސް ނާއިމްއާއި ބައްދަލުވާ ގޮތެއް ނުވެއެވެ.\n“އަހަރެން އޭރުވެސް ބުނިން ލޯބިނުވާ މީހަކާއި ޒަރާ އިނީމަ މިދުވަސް އަންނާނޭ. އެކަމަކު ޒަރާގެ ބައްޕަ އަކަށް އެތަން ނުފެނުނު. ވަގުތީ ހައްލެއް ލިބުނަސް އާހިރު ނަތީޖާ އަށް މިލިބުނީ ވަރަށް ބޮޑު ގެއްލުމެއް” ނައުޝާ މަޑުމަޑުން ވާހަކަ ދެއްކިއެވެ. އަހަރެންނަށް އަޑު އިވޭ ވަރަށް އެކަންޏެވެ.\n“ވަގުތީ ހައްލެކޭ ތިބުނީ ކީއްވެ” އަހަރެން ހިތުގައި އުފެދުނު ސުވާލުކޮށްލީމެވެ.\n“ކާރު އެކްސިޑެންޓުގެ ސަބަބުން ޒަރާ މާ އެކަނިވެރިކޮށް އުޅޭތީ އޭ ކިޔާފަ ކުރި ކައިވެންޏެއްމީ. ޒަރާއަށް ނުކެރޭނެ ދޯ ބައްޕަގެ އެދުމަށް ފުރަގަސްދޭކަށް. ޒަރާގެ ބައްޕަ ހީކުރީ ނާއިމްއާއި އިނީމަ އެ ފިކުރުތަކާއި ދުރުވެދާނެ ކަމަށް” ނައުޝާ ވާހަކަ މެދު ކަނޑައިލީ އަހަރެންގެ ފޯނު ރިންގްވާން ފެށުމުންނެވެ. ގުޅަނީ ނާއިމްއެވެ. އަހަރެން އެކްސިޑެންޓުގެ ހަގީގަތް ވަރަށް އެގެން ބޭނުން ވެއްޖެއެވެ. ނަމަވެސް ނާއިމް ގުޅުމުން މަޑުނުކޮށް ދިޔައީއެވެ.\nނާއިމް އަހަންނާއި ބައްދަލުކުރީ އެގެއިންނެވެ. އަހަރެން ހުރީ އެ މެސެޖުތަކުގެ ވާހަކަ ދައްކާނެ ގޮތެއް ނޭނގިފައެވެ. ހަގީގަތް ކިޔައިދޭން ވީހެއްޔެވެ؟ ނޫނީ އެއީ ސަމާސާއެއް ކަމަށް ބުނެ އިތުރަށް އޮޅުވާލާންވީ ހެއްޔެވެ؟\nވަގުތު އައިސް ޖެހުމުން އަހަރެން އަކުރުން އަކުރަށް ނާއިމްއަށް ހުރިހާ ވާހަކައެއް ކިޔައިދިނީމެވެ. އެއްމެ ފުރަތަމަ ދުވަހު ޒަރާ އާއި ދިމާވި ވަގުތުން ފެށިގެން މިއަދާއި ހަމަޔަށެވެ.\n“ތީ ހާދަ ހަމަނުޖެހޭ ވާހަކައެކޭ. ޒަރާއަށް އެވަރުގެ ލޯބިވެރިއެއް މަތިން ހަނދާން ނައްތާލެވޭނެތަ؟” ނާއިމް ދެއްކި ވާހަކައަކީ އަހަރެންވެސް ޖަވާބު އެގެން ބޭނުންވާ ސުވާލެކެވެ.\n“ވެދާނެއެއްނު ޒަރާ ނާއިމްއަށްޓަކައި ނޫނީ މިކައިވެންޏަށްޓަކައި އަހަރެންމީ ކާކުކަން އެގުނަސް އެކަން ދައްކަން ނޫޅުނީ ކަމަށް” އަހަރެންނަށް އެއްމެ ހީވާ ގޮތަށް ބުނެލީމެވެ.\n“އަހަރެން ހިޔެއް ނުކުރަން ކަލޭ އޭނަގެ މަޅީގަ ޖެހިދާނެ ކަމަކަށް. ބަލަ އަހަންނަށޭ އޭނަ ބޭވަފާތެރިވީ ކޮންމެ ގޮތަކުން ވިޔަސް. ނާއިމްވެސް އިތުރު ބަހަނާ ޒަރާއޭ ކިޔައިގެން ނުދައްކާ…ތީ ތެދެކަށް ވާނަމަ އަދި ކިތައް ކަންތައް ސިއްރުކޮށްފައި އޮންނާނެ” ނާއިމްއަށް ޒަރާގެ ހާލަތު ވިސްނޭވަރެއް ނޫނެވެ.\n“މަ ގަބޫލުކުރަން ޒަރާ އެކަން ނާއިމްއަށް ސިއްރުކުރިކަން..އެކަމަކު އެކަން އެއްފަރާތްކޮށްފަ އިހަށް އާދެބަލަ ޒަރާ ކައިރިއަށް. ނާއިމްގެ ދަރިއެއް އެބަނޑުގައި އެބަ އޮތޭ.. ޒަރާ ރޮއިރޮއި އެއޮތް ހަލާކުވަނީ ނާއިމް ނައިސްގެން” އަހަރެން އާދޭސްކުރީމެވެ. ޒަރާއަށްޓަކައެވެ.\n“ނޫން.. އަހަރެން އޭނަ ކައިރިން މިންޖުނުވެގެން އުޅޭތާ ކޮން ދުވަހެއް މިހާރު. މަށެއް ނެތިން އޭނަ ފަހަތުން ދާކަށް. އަހަރެންގެ މަންމައާއި ޒަރާގެ ބައްޕަ އެދިގެން ކުރި ކައިވެންޏެއް މީ. ދެމީހުން އެކަކު އަނެކަކު ދެކެ ލޯބިނުވާއިރުވެސް އެމީހުން މާ ވަރަކުން އުޅޭތީ ކުރިކަމެއްމީ. އަހަރެން އޭރުވެސް އުޅުނީ މިހާރު ރައްޓެހިވެގެން މިއުޅޭ ކުއްޖާއާއި ގުޅިގެން. މަންމައަށް އެކަން އެނގޭ އިރުވެސް ޒަރާއަކީ ދެވަނައެއް ނެތް ފަދަ ކުއްޖެކޭ ކިޔާފަ އުޅުނީ.. އަހަރެން މިހުންނަނީ ޒަރާގެ އެބަލި ރަގަޅުވިހާ އަވަހަކަށް ވަރިކުރަން ނިއްމައިގެން”\n“ދެން ކީއްކުރަން ހޯދި ދަރިއެއް އެއީ” އަހަރެން ނާއިމްގެ ވާހަކަ މެދުކަނޑާލުމަށްފަހު އެހީމެވެ.\n“ދެން އިނދެގެން އުޅޭއިރުވެސް އެކަހަލަ ކަންތައް ވާނެއެއްނު” ނާއިމް ހެމުން އެހެން ބުންޏަސް އަހަރެންގެ ގާތަށް އައީ ރުޅިއެވެ. އަތް މުއްކަވާފައި ނާއިމްގެ ކޯމަތީ ޖެހީ ރުޅި ކޮންޓުރޯލް ނުވުމުންނެވެ.\n“ލޯބިނުވާއިރު އަދި އަމުދުން ވަރިކުރަން ނިއްމައިގެން ހުރެ ލަދެއް ނުގަނޭތަ އެފަދަ އަނިޔާއެއް މީހަކަށް ދޭން. ވަރި ކުރިއަސް އެދަރިވާނީ ކަލޭގެ ލެޔަށް. ޒަރާ އެކަނިތަ އެކުއްޖާ ބަލަންވީ. ކަލޭ ހިތަށް އެރީމަ ބޭނުން ގޮތެއް ހަދަން ހުރި މީހެއްތައެއީ.. ލަދެއްވެސް ނުގަނެއެއްނު” ނާއިމްގެ މޫނުން ލޭ އަންނަވަރު ވި އިރުވެސް އެކަމަށް އަހަރެން ފަރުވާލެއް ނުދެމެވެ. އަހަރެންނަށް އިމުން ބޭރުވެވިއްޖެއެވެ. ދެމީހުން އިދެގެން އުޅޭއިރު ހިނގާ ކަންތަކަށް ބަސް ބުނަން އަހަރެންމީ ކާކު ހެއްޔެވެ؟ ނާއިމް ދެކެ އަންނަ ރުޅިއާއި އަމިއްލަ ނަފުސު ދެކެ އަންނަމުންދާ ރުޅި ނާއިމްއަށް ބާލަމުން ދިޔައީމެވެ.\n“ޒަރާ އެހާލުގަ އެތޮޅެނީ ކަލޭ ކުރި ކަމެއްގެ ސަބުބުންނޭ. އެބަނޑުގެ އޮތް ފުރާނައަށްޓަކައި ޒަރާ އުފުލާ ބުރަ ނޭގިގެންތަ މާ ފަހުރުވެރިވެފަ ތިހުންނަނީ. ޒަރާ ކަލޭ ދެކެ ލޯބިނުވާ އިރުވެސް އެ ދަރިފުޅު ދެކެ ޒަރާ ލޯބިވޭ. ހިލަ ހިތެއް އޮންނަ މީހެއްތަތީ އެއްވެސް ރަހުމެއް ނުވަނީ”އަހަރެން ނާއިމް ގައިން ދޫކޮށްލީމެވެ. އަދި އިތުރަށް މަޑުނުކޮށް ދިޔައީ މަޑު ކުރިނަމަ އަހަރެންގެ އަތުން ގޯހެއް ހެދިދާނެތީއެވެ.\nއަހަރެންނަށް ހޮސްޕިޓަލަށް ދެވުނު އިރު އެއްމެންގެ މޫނުމަތިންވެސް ފެންނަމުން ދިޔައީ ކުރިން ނުފެންނަ ވަރުގެ ހާސްކަމެކެވެ. އަހަރެން ހިތް ބިރުން ތޮޅިލިއެވެ. އަހަރެން ވީ ކީއްތޯ އެހުމުން ޒަރާގެ ބައްޕަ އަހަރެން ގޮވައިގެން ބޭރަށް ނުކުތެވެ.\n“ޓެސްޓުތަކުގެ ނަތީޖާ ލިބިއްޖެ” ބޭރުގައި ހުރި ސޯފާގައި އިށީންނަމުން ޒަރާގެ ބައްޕަ ބުނެލިއެވެ.\n“އުފާވާންވީ ހަބަރެއްވެސް ލިބިއްޖެ. ޒަރާއަށް ޑޯނާރއެއް ހަމަޖެހިއްޖެ”\n“ދެން ކީއްވެތޯ އެއްމެން ދެރަވެފަ އެތިބީ” އަހަރެން ހުރީ ވާނުވާގައެވެ.\n“އޮޕެރޭޝަން ކުރަން ޖެހޭނީ ބޭބީ އެބޯޓްކޮށްލަން”\n“ބޭބީ އެބޯޓުނުކޮށް ނުވަނީތޯ” އަހަރެން އެހެން އެހީ ޒަރާގެ ގޮތް އެގޭތީއެވެ.\n“އާން .. މިހާ ބޮޑު އޮޕެރޭޝަނެއް ކުރާއިރު އެއްމެ ރަގަޅު ގޮތް ކަމަށް ޑޮކްޓަރުން ލަފާ ދެއްވަނީ. އެކަމަކު ޒަރާ ބޭނުން ނުވާނެ އެގޮތެއް. އެދަރިފުޅަކީ އޭނަގެ ހުރިހާވެސް އުފަލަކީ” ޒަރާގެ ބައްޕަ ބުނެލިއެވެ. އަހަރެން އެއްޗެކޭ ނުބުނެ ވިސްނަމުން ދިޔައީ ޒަރާގެ ހިޔާލު ބަދަލު ކުރެވޭނެ ގޮތެއް ހޯދުމަށެވެ.\n“ޒަރާގެ މަންމަ މިއަދު ހުރި ނަމައޭ ހިތަށް އަރާ. އަހަރެންގެ ދަރިފުޅަށް ރަގަޅު ގޮތް ހޯދައިދޭވޭތޯ އުޅުނީ. ޒަރާއަށް އުފާ ހޯދައިދެވޭތޯ.. ނާއިމްއާއި އިދެގެން ރައްކާތެރިކަމާއި އެހީ ލިބޭނެ ކަމަށް އުއްމިދު ކުރީ.. އަހަރެންމީ ކިހާ ގޯސް ބައްޕައެއް. ދަރިފުޅުގެ ދިރިއުޅުން ހަލާކު މިކުރީ އަމިއްލަ އަތުން” ހަރުކަށި މިޒާޖުގެ ޒަރާގެ ބައްޕަގެ ލޮލުން ކަރުނަ ނިރާލިއެވެ.\n“އަޅުގަނޑަށް ޒަރާގެ އެކްސިޑެންޓުގެ ވާހަކަ ކިޔައިދެވިދާނެތޯ” އަހަރެން ޒަރާ ބައްޕަ ކުރެން އެހީ އެއީ އަހަންނަށް ހުރިހާ ކަމެއް އޮޅުންނާރާ ގޮތަށް ކިޔައިދެވޭނެ ހަމައެކަނި މީހާ ކަމަށް ވުމުންނެވެ.\n“އެއީ މީގެ ދެ އަހަރު ކުރި.. އަހަރަމެން ދެމަފިރިންނާއި ޒަރާއާއި ޒަރާގެ ބޭބެ ގޮވައިގެން ޗުއްޓީއަށް ލަންކާއަށް ދިޔަ ދަތުރެއް.. އެކޮޅަށް ދިޔަތާ ދެވަނަ ދުވަހު އެއްމެނަށް ކާރު އެކްސިޑެންޓެއް ދިމާވީ. އަހަރެން އިނީ ކުރީ ސީޓުގައި ކަމުން މާ ބޮޑު ޒަހަމްތަކެއް ނުލިބޭ. އެކަމަކު ޒަރާގެ މަންމައާއި ބޭބެ މިދުނިޔެއާއި އަލްވަދާއު ކީ.. ހޮސްޕިޓަލަށް ގެންދެވުނު އިރު ޒަރާގެ ސިކުޑިއަށް ލޭ އެޅި ވަރަށް ބޮޑަށް އަނިޔާ ލިބުނު. އެއްފައި ބިންދައިގެން ގޮސް އަދިވެސް އެތައް ކަމެއްވި. ޒަރާއަށް ލިބުނު ކުއްލި ސިހުމުގެ ސަބަބުން ޒަރާއަށް އޭނަގެ މާޒީ މަތިން އެއްކޮށް ހަނދާން ނެތުނު. ހުދު އަހަންނަކީ ކާކުކަންވެސް ޒަރާއަށް ނޭނގޭ.. ޑޮކްޓަރު ވިދާޅުވީ ޒަރާ އަމިއްލައަށް ހުރިހާ ކަމެއް ހަނދާންވާން ވަރަށް ދުވަސް ނަގާނެއޭ، އެކަމަކުވެސް އެއްވެސް ގޮތަކަށް ގަދަކަމުން ހަނދާން އާކުރުވަން ކަމެއް ކޮށްގެން ނުވާނޭ. އެހެންވެ އަހަރެން ޒަރާގެ ހުރިހާ މާޒީއެއް ފޮރުވިން. އަހަރެން ބޭނުން ނުވީ ޒަރާއަށް އިތުރު ހިތާމައެއް ދޭން. ޒަރާގެ ރައްޓެހިން އަންނާނެ. އެކުގައި ވަގުތުވެސް ހޭދަކުރާނެ. އެކަމަކު މިއަދާއި ހަމަޔަށްވެސް ޒަރާއަށް އެގެނީ އޭގެން މަދު ބަޔަކު. އަހަރެން ހަނދާންވޭ ޒަރާ ގެންގުޅޭނެ ޒާން ކިޔާ ކުއްޖެއް. އޭނަގެ މަންމަ ދުނިޔޭގައި އުޅުނު އިރުވެސް ޒާންގެ ވާހަކަ މަދެއްނުވާނެ. ބުނިން ގެޔަށް ގެންނާށޭވެސް. އެކަމަކު ނޭނގެ ކީއްވެ ކަމެއް އެދުވަހެއް ނައި. ބުނީ ބޭރަށް ކިޔަވަން ގޮއްސިއޭ”\n“ޒާން ކޮބާތޯ މިހާރު” އަހަރެން ޖަވާބު އެގިހުރެ ސުވާލުކޮށްލީމެވެ.\n“ނޭނގެ. ކާރު އެކްސިޑެންޓުގެ ސަބަބުން ފޯނުވެސް ހަލާކުވީ. އެހެންވެ ފަހުން ހަބަރެއް ނުވޭ. އަހަރެން އުޅުނިން އެކުއްޖާ ހޯދަންވެސް. އެކަމަކު ކަންތައް ދިވާމި ގޮތުން ހޯދަން މާބޮޑު ކަމެއް ނުކުރެވޭ” ޒަރާގެ ބައްޕަ މާޒީގެ ހިތި ސޮފުހާތައް ކިޔަމުން ދިޔައިރު އަހަރެން އިނީ ބުނާނެ އެއްޗެއް ނޭނގިފައެވެ. އެތައް ސުވާލެއްގެ ޖަވާބު ލިބިއްޖެއެވެ. ލޮލުން ކަރުނަ ހިލާލީ ހަގީގަތް އެގި ހާމަވާ ވަރަކަށް އަހަރެންގެ ކުށް ބޮޑުވަމުން ދާތީއެވެ.\nއެކުވެރިޔާއެވެ. ޒަރާ އަހަންނަށް ކެހި ނުދެއެވެ. ޒަރާ ނާއިމްއަށް ބޭވަފާތެރިއެއް ނުވެއެވެ. ހިތުގައި ރިއްސާލީ މާޒީ އެއްކޮށް ބަދަލުވެގެން ދިޔުމުންނެވެ. ތޫފާނެއްގައި ޒަރާ ބެހެމުން ދިޔައިރު އަހަރެން ޒަރާއަށް އެހީވެ ދިނުމުގެ ބަދަލުގައި އިތުރަށް ކޮއްޕާލީ އަހަންނަށް ކޮން ހައްގެއް އޮވެގެން ހެއްޔެވެ؟\nޒަރާގެ ހަނދާނުގައި އެތައް ރެއެއްގެ ނިދި ނަގާލިއިރު ޒަރާ އުޅުނީ އަމިއްލަ ހަނދާންތައް އާނުކުރެވިގެންނެވެ. ހަގީގަތާއި ކުރިމަތި ނުލައި ހުރިހާ ކަމެއްގެ އިލްޒާމް އަހަރެން އެޅުވީ އެމައުސޫމް ފުރާނައަށެވެ. އަމިއްލަ ހިތުގެ ހާލަތާއި މެދު ޝަކުވާ ކުރެވުނު އިރު ޒަރާއާއި ދޭތެރޭ ނުވިސްނަމެވެ. ގަބޫލުކޮށްގެން ހުރީ ދުނިޔެ ދައްކަމުންދާ އަވާމެންދުރެއް ފަދަ ތަސްވީރެވެ. ކޮންމެ ކަމެއްގައިވެސް އަހަރެން ބުނަމުން ދިޔައީ “ޒަރާ އަށް އެނގޭނެ”އެވެ.\nއެފުން ހަނދާނުން އަހަރެން ރޮއްވާލާފިއެވެ. ޒަރާ އަހަންނަށް ކުރި ވައުދުތަކުގައި ސާބިތުކަމާއި އެކީ ހުރިއިރު އަހަރެން މިހެދީ ކިހިނެތް ހެއްޔެވެ؟ ޒަރާއެވެ! އަހަންނަށް މާފުކުރާށެވެ. ހަގީގަތް ކުރިން އެގުނުނަމަ… އަހަންނަށް ހިތާ ހިތާ ކިޔާލެވުނެވެ.\n“ޒަރާ!” މީހަކު ނެތް ވަގުތެއް ބަލާފައި އަހަރެން ޒަރާ ކައިރިއަށް ދިޔައީމެވެ. އަހަރެންގެ އަޑު އިވުމާއިއެކު މެރިފައިވާ ދެލޯ ޒަރާ ހުޅުވާލިއެވެ.\n“ނާއިމް ނައިދޯ” ލުއި ހިނިތުންވުމަކު ހިތުގެ ވޭން ފޮރުވަމުން ޒަރާ ބުނެލިއެވެ. އަހަރެން ބޯ ޖަހައިލީމެވެ. ޒަރާ އޭގެ މާނަ އެނގި ފުން ނޭވާއެއް ދޫކޮށްލިއެވެ.\n“ސޮރީ” އަހަރެން މަޑުމަޑުން ބުނެލީމެވެ. ސޮރީއަކުން އަހަރެންގެ ކުށްތަކުގެ މާފެއް ނުލިބޭނެކަން އެނގިހުރެއެވެ.\n“އިޓްސް އޯކޭ” ޒަރާގެ ލޮލުން ވެރުނު ކަރުނަތައް ލޮލުން ފައިބައިގެން ގޮސް ބާލީސް މައްޗަށް ވެއްޓުނެވެ.\n“ޒަރާ.. ވާހަކައެއް ބުނަންތަ.. ޒަރާއަށް އެނގޭ ދޯ ނާއިމް ޒަރާ ދެކެ ލޯބިނުވާކަން” އަހަރެން ޒަރާއަށް ނާއިމްގެ ބޭނުންތައް ކިޔައިދިނީމެވެ. ފޮޓޯތައް އިތުރު ހެއްކަކަށް ދައްކަމުންނެވެ.\n“ތީ ޒަރާއަށް އެނގޭ ކަމެއް. ޒަރާ ފެނި އަޑުވެސް އިވޭ ނާއިމް އެކުއްޖާއާއި ވާހަކަ ދައްކާތަން. އެކަމަކު މުނާޒު.. ޒަރާއަށް ކޮންކަމެއް ކުރެވޭނީ” ޒަރާ ފުން ނޭވާއެއް ދޫކޮށްލަމުން ބުނެލިއެވެ. އަހަރެން ޒަރާއަށް ހިތްވަރު ދިނީމެވެ. އެތައް އިރަކަށް އެމައުޟޫއަށް ވާހަކަ ދެއްކުމަށްފަހު އަހަރެން މައުޟޫ ބަދަލުކޮށްލީމެވެ.\n“ޒަރާ.. އެގޭ ދޯ ޒަރާއަށް ޑޯނާރ އެއް ލިބިއްޖެކަން..ޒަރާގެ ބައްޕަ ބުނި ޒަރާ އެކަމަށް ދެކޮޅު ހަދާ ވާހަކަ” އަހަރެން ވާހަކަ ފަށައިގަތީމެވެ.\n“ބައްޕަ މުނާޒުގެ ބޮލަށް ވަނީދޯ” ޒަރާ ބުނެލިއެވެ.\n“ތިހެންވެސް ވެދާނެ. އެކަމަކު ޒަރާ… ޒަރާ ތީ ނުވިސްނޭވަރުގެ ކުޑަ ކުއްޖެއްނޫނެއްނު.. ބޭބީއަށް ވުރެ ޒަރާގެ ފުރާނަ މާ މުހިއްމު”\n“ތިބުނީ ބޭބީ މަރާލަންވީއޭތަ” އަހަރެންގެ ވާހަކައިގެ މެދު ތެރެއިން ޒަރާ ބުނެލިއެވެ.\n“ނޫން ޒަރާ..ތިހާ ގޯސްކޮށް މާނަ ނުނަގާ.. ޒަރާ ވިސްނާލަބަ..ޒަރާ މި އޮޕެރޭޝަން ނުކޮށްފިއްޔާވެސް ބޭބީގެ ފުރާނައަށް ގެއްލުންވާނެ. އަދިއެވެސް ޒަރާގެ ފުރާނަ ނުރައްކާގެ ތެރެއަށް އެއްލާލުމަށްފަހު…އެޔަށް ވުރެ މާ ރަގަޅެއްނު އެކައްކެ ފުރާނަ ސަލާމަތް ކުރުންވެސް..” އަހަރެން މަޑުމައިތިރި ކަމާއިއެކު ޒަރާއަށް ވިސްނައިދިނީމެވެ. ޒަރާއަކީ އަހަރެންގެ މިލްކުވެރިއަކަށް ނުވިނަމަވެސް އެފުރާނަ ދެކެ އަބަދަށްވެސް ލޯބިވާނަމެވެ\nއެއްމެންގެ އެތައް އެދުމަކާއި އާދޭހަކަށް ފަހު ޒަރާ އޮޕެރޭޝަން ކުރަން ނިއްމިއެވެ. ޒަރާގެ ބައްޕަ، ނާއިމްގެ މަންމަ، ނައުޝާ އަދި އަދި އަހަރެންވެސް ޒަރާއަށް މަދު ނުވާވަރަށް އަޅާލުމާއި ލޯބި ދެމުން ގެންދިޔައީމެވެ. ޒަރާއަށްޓަކައި ގުރުބާންވާން އެއްމެން ތިބީ ތައްޔާރަށެވެ.\nޒަރާ އޮޕެރޭޝަން ކުރަން ބޭރަށް ގެންދިޔައިރު އެއްމެން ޒަރާގެ އަރިހުގައި ހިދުމަތުގައި ތިބީމެވެ. އޮޕެރޭޝަން ކުރަން ތިއޭޓަރަށް ވައްދާފައި އޮތް އިރު އަހަރެންގެ ހިތް ބާރު ބާރަށް ތެޅެމުންދިޔައެވެ. ހިތާއި ދުލުން ﷲ ހަޟުރަތުގައި ޒަރާގެ ފުރާނައާއި ހަށިގަނޑު ހެޔޮ ސިއްހަތެއްގައި ލެއްވުމަށް އެދި މެދު ކެނޑުމެއް ނެތި ދުއާކުރަމުން ދިޔައީމެވެ.\nއެތައް އިރަކަށްފަހު ޒަރާގެ އޮޕެރޭޝަން ކާމިޔާބު ކަމަށް ހަބަރު ލިބުމުން އަހަރެންގެ ހިތަށް ފިނިކަމެއް ލިބިގެން ދިޔައެވެ. ބަޔާންކުރަން ދަތި އުފަލެއް ލިބިގެން ދިޔައެވެ.\nދުވަސްތައް މާޒީއާއި އެކުވަމުން ދިޔައީ އުފާވެރިކަމާއި އެކީގައެވެ. ޒަރާގެ ބަލި ހާލަތު ރަގަޅުވެ ފުރިހަމަ ސިއްހަތެއްގައި އުޅެމުން ދެއެވެ. ޒަރާގެ ބައްޕަ މަދު ނުވާވަރަށް ޒަރާއަށް ލޯބި ދެމުން ދިޔައެވެ. ނާއިމްގެ މަންމަ އަދިވެސް ޒަރާ ދެކެނީ އަމިއްލަ ދަރިއެއް ފަދައިންނެވެ. އެއީ ޒަރާގެ ދެވަނަ މަންމައޭ ބުނެވޭހާ ވަރުވާނެއެވެ. އެގެޔަށް އަންނަ ދުވަހެއް ވެއްޖެއްޔާ ޒަރާއަށް ގެންނަ ހަދިޔާތަކުން ކޮތަޅުތައް ފުރާލާނެއެވެ. އެހާވެސް ލޯބި ދެއެވެ.\nނާއިމް އެކުއްޖާއާއި އިނދެގެން އުޅޭ ހަބަރު އަހަންނަށް ލިބުނެވެ. ނާއިމް ޒަރާއާއި އެއްކޮށް ދުރުވީއެވެ. އެއީ އަހަރެންވެސް ބޭނުން ގޮތެވެ. ނާއިމްގެ ހިޔަނިވެސް ޒަރާއަށް އެޅެން އަހަރެން ބޭނުމެއް ނޫނެވެ. ނާއިމްގެ މަންމަ އެގެޔަށް އަޔަސް ނާއިމްގެ ވާހަކައެއް ނުދައްކައެވެ.\nދެން އަހަރެންނެވެ. އަހަރެން ޒަރާއާއި އެކު ހޭދަކުރާ ވަގުތުތައް އިތުރު ކުރީ އިހްތިޔާރަކާއި ނުލައެވެ. ޒަރާ ނުފެންނަ ދުވަހެއް ނަމަ އަހަރެންގެ ދެލޮލަށް ނިންޖެއް ނާދެއެވެ. ޒަރާވެސް އަހަރެން ލަސްވެއްޖެއްޔާ ގުޅައި އަވަހަށް އައުމަށް އެދޭނެއެވެ. ޒަރާގެ ބައްޕަވެސް އަހަރެންގެ ހަބަރެއް ނުވަންޏާ ވީ ކީއްތޯ އަހައި އޮޅުން ފިލުވާނެއެވެ. ޒަރާގެ ބައްޕަ އަދި ނައުޝާވެސް ބުނެލާ ވާހަކައެއް ހިއްސާކޮށްލާނަމެވެ. އަހަރެން ޒަރާ ކައިރީ ހުންނަ އިރު ޒަރާގެ ހުންނަނީ ވަރަށް އުފަލުންނެވެ. އަބަދު ހެވިފައެވެ. އަހަރެންނަށްވެސް މިހާރު ސިފަވަމުން ދަނީ ޒަރާއާއި ދެމީހުންގެ މާޒީގެ ފޮނި ދުވަސްތަކެވެ. ޒަރާގެ ހީވަނީ ވާހަކަ ފޮއްޓެއް ހެންނެވެ. ހިނިތުންވެފައި ހުންނައިރު ބަލާ މީހަކު ފޫހިނުވާވަރެވެ. އެހުރިހާ ކަމެއްގެ ތެރެއިންވެސް އަހަރެން އެއްމެ ދެރަވަނީ ޒަރާއަށް އަހަރެންމީ ކާކުކަން ނޭނގޭތީއެވެ. ޝަކުވާ ނުކޮށް ހުއްޓަސް އިންތިޒާރުކުރެވެމުން ދަނީއެވެ. ވާ ލޯބި ވަރު ހިތުގައި ފޮރުވައިގެން އަހަރެން އުޅެމެވެ. އިސްވެ ލޯބި ހުށަހަޅަން އަހަރެން ބިރުގަނެ ލަދުވެތިވަމެވެ.\nއެއްދުވަހަކު އަހަރެން އޮފީހުގައި އިންދައި ޒަރާ ވަރަށް އަވަހަށް ގުޅާފައި އައުމަށް އެދުނެވެ. ޒަރާގެ އަޑުގައި އެހެންޏާ ނުހުންނަ ހާސްކަމެއް ހުރިކަން އަހަންނަށް ފާހަގަކުރެވުނެވެ. އެހެން ކަމުން މަސައްކަތް މެދުކަނޑާލުމަށްފަހު އަހަރެން އެގެޔަށް ދިޔައީމެވެ.\nދޮރުން އަހަންނާއި ބައްދަލުކުރީ ޒަރާއެވެ. އަތުގައި ހިފައިގެން އަހަރެން ގެންދިޔައީ ގޭގެ އެއްކަނެއް ގައި ހުރި ކޮޓަރިއަށެވެ. ހީވާ ގޮތުންނަމަ އެއީ ބޭނުން ނުކުރާ ސާމާނު ލާފައި ހުންނަ ތަނެކެވެ.\nކޮޓަރީގެ ބޮކި ދިއްލުމަށްފަހު ޒަރާ އަހަރެންގެ އަތުގައި ހިފައިގެން ގެންދިޔައީ މޭޒު ކައިރިއަށެވެ. މޭޒުމަތި ފުރފައި ހުރީ އެކި ތަކެތީންނެވެ. ފުރަތަމަ ފެނުމާއި އެކުވެސް އަހަންނަށް އެއީ ކޯއްޗެއްކަން އެގިއްޖެއެވެ.\n“ބައްޕަ ހުރީ ހުރިހާ އެއްޗެއް ފޮރުވާފަ.. ޒަރާ އެއްޗެއް ހޯދަން އުޅުމުގެ ތެރޭގަ ހުރިހާ އެއްޗެއް ފެނުނީ. ފުރަތަމަ ނޭނގުނު ކޯއްޗެއްކަން. އެކަމަކު ކުޑަކޮށް ވިސްނާލުމުން އެގިއްޖެ..” ޒަރާ ހުރީ ހެވިފައެވެ.\n“ތީ އައިސްކޯން ބޯއީއެއްނު.. މިއޮތީ އެތާނގެ ކާޑެއް.. ދެން މިއޮތީ ޒާން ދިން މާބޮޑި.. ސެންޓު ފުޅި…” ޒަރާ މޭޒުމަތީ ހުރި ހުރިހާ އެއްޗެއް ފަހަރަކު އެއްޗެއް ކަމަށް ނަން ކިޔަމުން ދިޔައެވެ.\n“ޒަރާއަށް އެގިއްޖެ ތީ ކާކުކަން. އެއްމެ ފުރަތަމަ ދުވަހު ވެޑިންއިން ފެނުނީމަވެސް ހީވި ދަންނަ މީހެއްހެން. ދެން ފަހުން ގެޔަށް އަންނަން ފެށިމަވެސް. ޒާން ކުރިން ކިޔައިދިން އެއްޗެހިން ޒަރާއަށް އެގުނު ތީ ޒަރާގެ ހަޔާތުގައި ހާއްސަމީހެއްކަން. އެކަމަކު ނޭނގޭ ކޮން ގޮތަކުން ކަމެއް.. ޒާން… ތީ ޒަރާގެ ޒާން އެއްނު” ޒަރާއަށް ރޮވުނެވެ. އަހަރެން ޒަރާގެ މޫނުގައި ހިފައި އެކަރުނަތައް ފުހެލަދިނީމެވެ.\n“ސޮރީ ޒަރާއަށް ކުރިން ނޭނގުނީމަ. ޒަރާ ވަރަށް ޓްރައި ކުރިން… ޒާން މާފުކޮށްދީ” ޒަރާ ބުނެލިއެވެ.\n“ހޭ… އެއީ ޒަރާގެ މައްސަލައެއްނޫން..ޒަރާގެ ކުށަކަށް ނުވާކަމަކަށް މާފަށް އެދޭނެ ކަމެއް ނެތް.. އައި ވިލް އޯލް ވޭސް ލަވް ޔޫ” އަހަރެން ޒަރާގެ ގައިގައި ބައްދާލުމުން ބުނެލީމެވެ.\nއެކުވެރިޔާއެވެ. އަހަރެން މިއަދު މިވާ އުފާ ގަލަމަކުން ބަޔާން ކުރެވޭނެ ވަރަށް ވުރެ ބޮޑެވެ.\n“އެއްޗެއް ދައްކަންތަ” ޒަރާ އަހަރެންގެ އަތު ތެރެއިން ވީއްލިގެން މޭޒުމަތީގައި އޮތް ޓިޝޫ ހުޅުވާލިއެވެ.\n“ތިޔަ ނޫން އެހެން ހިތެއް ނޭދެން” ދެމީހުންނަށް އެއްފަހަރާ ކިޔާލެވުނެވެ. އެއީ ދެމީހުން އެކަކު އަނެކަކަށް ވީ އެއްމެ ބޮޑު ވައުދެވެ. އާއެކެވެ. އެތައް ގަލެއް ހުރަސް ކުރުމަށްފަހުވެސް ދެމީހުން އެއްތަންވީއެވެ. ދުނިޔޭގެ ކެހިވެރި ކަމުގައި އަނިޔާ ލިބުނު އިރުވެސް އެއިމްތިހާނުން ފާސްވީ އެނޫން އެހެން ހިތެއް ނޭދިއެވެ.\nHere is the final episode.. kuru vaahaka ekey kiyaafa v dhigu kurevijje dhw sorry about that.. hama liyevuny fashaigaiy gothah ?\nHope you will like the story. Mee ehen gothakah husha halhai dheefa in story eh. Readers like veythw balaaly.kamudhanya bunelahchey ngey. n for those who commentabig THANKU.. you givealot of support ? so some of you have the most brilliant ideas. Love reading them?. Gonna miss you so much ❤❤❤\nLove u all…TC all my readers ?\nMivaahaka varah reethi\nMi part kiyaafa hama rovijje\nThanku hello ???\nEhaa vrh nurohchey ekam. Justastory ?\nVvvvv salhi.nimuneetha mi story\nThanku amyy yes nimunyy ???\nMaroon is best? vaahaka v reethi?\nMaroon is best? vaahaka v reethi?ithuru vaahaka avahah genes dhehchey\nThanku liyaa ???\nI have an idea. Try kuraanan avahah genesdheyn ? loves ?\nThanku psenhi ???\nwowwwww. yeyyyy zaan ah zaraa libuniyyo!!!! vvvvvvvvvvvvvvvvvvvvvvvvvvvvvv reeeethi mi storyyy!!! u’re best!!! 🙂\nMaroonge korean fan dhw ?\nThanku song joong ki KOREAN\nYes emme fahun gulhuny ekudhin… ❤?❤\nForgot to tell u r also among my fav readers..ahuge thanku again?\nyesss ur one n only KOREAN FAN. 😉 🙂 mikahala cute ehn story eh v avahaa genesdhehcheyy. will miss u..\nIn sha Allah …. will miss u too dear. Loves tc ❤❤❤\n🙂 🙂 😀 :*\nHey dear,story iz just amazing like ur other stories.nice ending…keep it up…???????plz come soon withanew story???????????????\nThanku xxxx ☺\nIn sha Allah.. loves\nTc…v happy vejje reethi vyma ?❤?❤\nJust woww.. Vrh vrh vrh reethi.. ??❤????????\nwow roon stry v lobii … finalyy zara n zaan gulhunyy dhwww hehehe …. love u roon ♡♥♥♥… waiting next stry… 🙂\nThanku my sweet fan ???\nLoves tc ❤\nVarah short and sweet, feel good story eh. Keep it up ❤\nThanku Tara ???\nThanku shaai ???\nv furihama nimun out standing ???? new story eh v avahah kiyaalan libaynekamah unmeedhukuran tnx maroo thihaa reethi storythakeh kiyaalan geness dheuthy luv????\nThanku nux… ???\nLove reading ur comments .. in sha Allah… loves ❤\nThanku nau ???\nThis is the first story I have read from urs n it’s amaizing I love it ekm ending dhigu kuri nama like emyhun ge wedding aa hisaaba atleast\nCoco thanku… mifaharu mihaa hisaabah nimmaaly dhn.. my other stories nimmaafa hunnany wedding aa hisaabah gos. Thafaathu kolly. ???\nStory v salhi!!! Idea hama prrfct!! ❤❤ kiikey dhn bunaanii es! V molhu! Ma sha allah! Btw maroon tha hama maroon ah kiyaniii? Is that ur real name?\nThanku some one ❤ so much…\nDhn maroon eh nukiyaane dhw aslah ? hehe… ? Amany kiyany… ??? m sure you areagirl and v loabi nameh some one ah kiyaany ? dhw hehe ❤\nMaroon ge ehen vaahakaeh fenaany kon irakun?…….finally the last part of this story☺….I was waitting?…..maroon ge stry ash ah varah reethi?….I’mabig fan of you?….btw ending of this stry is awesome?Tc\nWow minimum varah salhi…keekai bunaani ?☺?\nObiness to the max?\nObiness to the max ?\nThanku ash… love ur comment… v happy vejje thihaa reethi vyma.. thanku for all the support ❤❤❤\nLoves Tc ?\n*ninmun varah salhi\nyeah maroon ge real name buneladhyba\nwoww. amany is one of my friend. and ur name is amany too. hehe!!! nice name btw 🙂 😀\nAslu MAROON aee kihineh haahsavi name eh??? 🙂 😉 can u tell ne plxxxx\nSong joong ki.. maroon is my favourite colour.. story liyaa iruves i prefer maroon among all… first two stories ge wedding ves..??. n plus real name jahan eyru beynun nuvyma maroon choose kury. ?\nI updated ur comment song joong ki ?\nheyyyyyy my favourite colour is MAROON too. EHNVE ASLU THY EHAA BODU FAN AKAH VYVX. N MAROON GE STORIES REETHI KAMUN. WOW… 🙂 thanks4answering 😉 🙂 😀 “eyy amany” ey kiyaafa govaalaafa inna dhivehi song ehvx indheydhw hehe 😀 🙂 🙂 😉\nHehe ? idhey dhw… ❤\nyaaa indhey.. 😀 hehehe.evedhaanennu maroon ah govaalaafa kamahvx, vaahaka liyan fahtaatho govaalykamah vaany. haha… 😉\nSong joong ki?.. in sha Allah.. idea eh libunyma start kuraanan ?\nhaha ok dear maroon 🙂 eagerly waiting for ur beautiful new story, hope u’ll getagreat idea veryy soooon.. till then, INTHIZAAR SHUROO!!! 😉 😀\nHey varah salhi mi stry ge ninmunves? its fantastic ? hope to see more from you dear..? will miss u again❤ tc❤ loves❤\nOne of my fav reader.. kurin genesdhin story in feshigen gavaidhun comment kuraane. V v happy vejje ❤❤❤\nTc loves from maroon ?\nماشاء الله …v v v reethi. maroon ge idea ninni ah v salhi. Story kiyamun dhaairu heevanee hama asluhen. Keep it up maroon.???\nOh ninni ❤\nV v glad u like it … thanku you for all the support… fav reader ehthy ???\nHw2tell u ??hmmmm.?? 4get2smile today but wen I saw ur stry wz updated, justasecond I jumped here..? and while I waz reading i 4get everything and enjoyed.❤❤ A bigggg thankoo my one n only hardworking writer❤❤. wish u more n more success ..ur stry wz wow?? . Lvs. Hope2see ur stry everyday ??\nXna maroonge gavaidhun comment kuraa fav reader ehthy❤\nThanku so much for all the support.. always love reading your comments.. A huge thanku and LOVES from maroon…Tc… ?❤?❤?❤\nWill miss u so much ?\nYaaah! I’magirl!!! Bttt nan v huthuru vaane! Hehe! Bt maroonenan v v riithi! V unique❤❤\nThanku some one ?\nNo every name is beautiful and unique in its own way ?\ngood point maroon 😀\nHey maroon , ur stories are awesome!!! I always will read ur stories here after.. can u makeastory where the boy is an mndf .. pleeeeeaaaaaase!!! My regards to u??????\nThanku Maany ?\nThat is unique… will think about it ?❤❤\nMaroon ge age bunedhevidhaanetha.\nulhey island ves\nyeah alhey bunedhyfaanantha?\nLive in Male’\nVarah reethi.. loved this storyalot.. keep it up!! 🙂\nThanku addu manje ???\nWow..v rythi..maroon adhi dhigu lwbiige vaahakaeh genes dhehchey..❤❤\nThanku blume ???\nBxy koh ulhen jehumun story kiyaa milevuny miadhu??.\nV reethi nimunu goiy..??inthixaaru kuran mikahala loabi loabi ehen story akah???\nThanku chim. V happy u like it ?\nލޯބި January 18, 2015


މިއަދު ހުކުރު ނަމާދުގެ އިންތިޒާތައް ހަމަނުޖައްސާ ވާހަކައަކީ “މީޑީއާ ސްޓަންޓެއް” ބާ؟Mikal News\nފުވައްމުލަކު ހުކުރު މިސްކިތް. މިއަދު ހުރިހާ މިސްކިތެއްގައި ވެސް ހުކުރު ކުރި\nމިއަދު ހުކުރު ނަމާދުގެ އިންތިޒާތައް ހަމަނުޖައްސާ ވާހަކައަކީ “މީޑީއާ ސްޓަންޓެއް” ބާ؟\n15 ޖެނުއަރީ 2016, 16:49 |\nލޯކަލް ކައުންސިލްތަކުގެ ބެލުމުގެ ދަށުން ރަށްތަކާއި އަތޮޅުތައް ހިންގާން ގާނޫނީ ގޮތުން ހަމަޖެހިގެން ދިއުމުން އަތޮޅުތަކުގެ މިސްކިތްތަކުގެ އެންމެހާ ކަންތައްތަކެއް ރަށު ކައުންސިލްތަކުގެ ބެލުމުގެ ދަށަށް ދިޔައެވެ. އެގޮތުން މިސްކިތު މަސައްކަތު މީހުންނާއި އިމާމުން އަދި ހުކުރު ކުރާ މިސްކިތްތަކުގެ ހުކުރު ކުރާނެ އިމާމުންނާއި ބަދަލުގައި މީހަކު ހަމަޖެއްސުމުގެ އިތުރުން މަރާމާތާއި ގުޅޭ އެންމެހާ ކަންތައްތަކެއް ހަމަޖެއްސުން ހިމެނެއެވެ.\nނަމަވެސް ގާނޫނަށް ގެނެވުނު ބަދަލާއެކު ރާއްޖޭގެ މިސްކިތްތަކުގެ ބެލެނިވެރި ފަރާތަކީ މިނިސްޓްރީ އޮފް އިސްލާމިކް އެފެއަރޒް ކަމުގައި ހަމަޖެހިގެން ދިޔައީ ނިމުނު 2015 ވަނަ އަހަރު ޑިސެމްބަރު މަހު 1 ވަނަ ދުވަހުން ފެށިެގންނެނެވެ. މިބަދަލާއެކު އިސްލާމިކް މިނިސްޓްރީން މަސައްކަތް ކުރީ މިސްކަތްތައް ބެލެހެއްޓުމުގެ އެންމެހާ ކަންތައްތައް ކައުންސިލް ތަކުން ކުރުވުމަށެވެ. އެގޮތުން ކުރިން މިސްކިތްތައް ބަލަހައްޓަމުން އައި ރަށު ކައުންސިލްތަކާއި އެކު އެއްބަސް ވުމެއް ގާއިމުކުރި ކަމަށް މީޑީއާގައި އެމިނިސްޓްރީން ހާމަކުރިއެވެ.\nފުވައްމުލަކުގައި ހިމެނޭ 8 ރަށު/އަވަށު ކައުންސިލަށް ފެނުނީ އެ އެއްބަސްވުމުގައި ގާނޫނީ ފުށުއެރުންތަކެއް ހުރުމާއިއެކު އެއްބަސްވުމުގައި ސޮއިކުރެވޭނީ އެކަންކަމާއި މެދު ސަރުކާރާއި ދައުލަތުގެ ކަމާބެހޭ ފަރާތްތަކާއި މަޝްވަރާކޮށްފައި ކަމަށް ކައުންސިލްތަކުން މައުލޫމާތު ދީފައި ވެއެވެ. އެކަމާއި ގުޅިގެން އިސްލާމިކް މިނިސްޓްރީ އަށް އެކައުންސިލްތަކުން ފާއިތުވި ޑިސެމްބަރު އަދި މި ޖެނުއަރީ މަހު ފޮނުވި ސިޓީތަކަށް އެއްވެސް ޖަވާބެއްލިބިފައި ނުވާކަމަށް ކައުންސިލްތަކުން މައުލޫމާތު ދީފައި ވެއެވެ.\nމިކަލް ނޫހަށް އެނގިފައިވާ ގޮތުގައި އިސްލާމިކް މިނިސްޓްރީގެ އެއްބަސްވުމުގައި ވާގޮތުން މިސްކިތު މުވައްޒަފުންގެ މުސާރައާއި މަރާމާތުތައް އަދި ހުކުރު ކުރާ މީހުންގެ އެލަވަންސް ދޭން ޖެހެނީ ކައުންސިލްގެ ބަޖެޓުންނެވެ. ޚަރަދުތައް ކުރުމަށްފަހު އެކަމުގެ ރިޕޯރޓް އެމިނިސްޓްރީއަށް ފޮނުވުމުން އެޚަރަދެއް ފަހުން ލިބޭނެ ގޮތަށެވެ. ހުކުރު ޚުތުބާ ޕްރިންޓްކޮށް އިމާމުންނާއި ބަދަލުގައި ތިބޭ މީހުންނަށް ހަވާލުކުރުމާއި މިސްކިތްތައް މަރާމާތު ކުރުމާއި މިސްކިތު މުވައްޒަފުންގެ މުސާރަ އެގޮތުން ކައުންސިލުގެ ބަޖެޓުން ހަމަޖައްސަން ޖެހެއެވެ. ނަމަވެސް ދައުލަތުގެ ބަޖެޓުން ކަނޑައެޅިފައިވާ ކަމަކަށް ނޫނީ ޚަރަދު ކުރުމަކީ ގާނޫނީ ގޮތުން ހުއްދަ ކަމެއް ނޫނެވެ. އަދި ކައުންސިލްތަކުގެ ބަޖެޓުގައި އެޚަރަދުތައް ހިމެނިފައި ނުވާއިރު ކައުންސިލްތަކަށް ގާނޫނުތަކާއި އެއްގޮތަށް އެކަން ކުރެވޭނެ ބާއެވެ؟\nދޫނޑިގަމު ކައުންސިލުން ފިނޭންސް މިނިސްޓަރ އަބްދުﷲ ޖިހާދުއާއި މިކަމާއި ގުޅޭ ގޮތުން ދާދި ފަހުން މަޝްވަރާ ކުރުމުން އެޚަރަދުތައް އެގޮތަށް ނުކުރެވޭނެ ކަމަށް ވިދާޅުވެފައިވާ ކަމަށް އެކައުންސިލްގެ ރައީސް އިބްރާހިމް މުހައްމަދު ވަނީ މީޑީއާއަށް ވިދާޅުވެފައެވެ. އަދި އެކަމުގައި އިސްލާމިކް މިނިސްޓްރީއާއި ވާހަކަ ދައްކައިގެން ގޮތެއް ހަމަޖެއްސުމަށް ލަފާދެއްވާފައި ދެއްވާފައިވާ ކަމަށް ވިދާޅުވިއެވެ. އަދި އެކައުންސިލުން ވަނީ އިސްލާމިކް މިނިސްޓްރީއާއެކު ބައްދަލުވުމެއް ވެސް ބާއްވާފައެވެ. ނަމަވެސް މިކަން ވަކިގޮތަކަށް ހަމަޖެހުނު ކަމެއް އެނގޭކަށް ނެތެވެ.\nމިސްކިތްތައް ބެލެހެއްޓުމާއި މިސްކިތާ ގުޅޭ އެންމެހާ ކަންކަމެއް ހަމަޖެއްސުމަކީ އިސްލާމިކް މިނިސްޓްރީގެ ކަމަކަށް ވާއިރު މިނިސްޓްރީގެ އެޒިންމާ ފުވައްމުލަކުގެ އެއްވެސް ކައުންސިލަކާއި އަދި ހަވާލުވެފައި ނުވާކަން ވަރަށް ސާފެވެ. އެގޮތުން ހުކުރު ހަމަޖެއްސުމާއި ޚުތުބާ ހަވާލުކުރުމަކީ ވެސް މިކަމުގެ ތެރޭގައި ހިމެނޭ ކަމެކެވެ.\nމީޑިއާގައި ތަފާތު ގޮތްގޮތަށް މިއަދުގެ ހުރުކު ނަމާދު ކުރުމުގެ އިންތިޒާމުތައް ފުވައްމުލަކުގެ ކައުންސިލްތަކުން ހަމަޖައްސާފައި ނުވާކަމަށް ވާހަކަ ދެކެވުނު ކަމުގައި ވިޔަސް އެއީ އިސްލާމިކް މިނިސްޓްރީން ހަމަޖައްސަން ޖެހޭ އިންތިޒާމެކެވެ. ކައުންސިލްތަކުން އެވާހަކަ މީޑިއާއަށް ގެނައުމަކީ އެކަމަށް ކަމާބެހޭ އިދާރާތަކުގެ ސަމާލުކަން ގެނުވަން ކުރި ކަމެއްކަމުގައި ވިޔަސް އަދި ނުވިޔަސް އެސަމާލުކަން މިހާރު ވަނީ މައްސަލައަށް ލިބިފައެވެ.\nލޯކަލް ކައުންސިލްތަކުގެ ބެލެނިވެރި ފަރާތް ކަމުގައިވާ އެލްޖީއޭގެ ރައީސް އަދި ހޯމް މިނިސްޓަރު އުމަރު ނަސީރުގެ ސަމާލުކަމަށް ވެސް އައިސްފައިވާކަން މީޑިއާ ރިޕޯރޓްތަކުން ހާމެވެއެވެ. މިޚަބަރާއި ގުޅިގެން އިސްލާމިކް މިނިސްޓްރީން ވެސް އަވަސް ފިޔަވަޅުތަކެއް އަޅަން ފެށިއެވެ. އެގޮތުން ފުވައްމުލަކުގެ އެކި ކައުންސިލްތަކަށް އެމިނިސްޓްރީގެ އިސްފަރާތްތަކުން ގުޅައިގެން ކަންތައް ހަމަޔަކަށް އެޅުމަށް މަސައްކަތް ކުރިއެވެ. ހުކުރު ނަމާދުގެ އިންތިޒާމުތައް ހަމަޖައްސަން އުޅުނެވެ. އޭރު ކައުންސިލްތަކުން ވަނީ ކޮންމެވެސް ގޮތަކުން ހުކުރުކުރުމުގެ އެންމެހާ އިންތިޒާމުތަކެއް ހަމަޖައްސާފައިކަން ފަހުން އެނގުނެވެ.\nމިހާރަކަށް އައިސް ގިނަބަޔަކު ގަބޫލުކުރާ ގޮތުގައި ދައުލަތުގެ ނުވަތަ ސަރުކާރުގެ އިސްފަރާތްތަކުން ކަމަކަށް އަޅާނުލައި ދޫކޮށްލައިފިނަމަ އެކަމަކަށް ސަމާލުކަމަށް ގެނުވުމަށް އެންމެ ފަސޭހަ ގޮތަކީ ‘މީޑިއާ ސްޓަންޓެއް’ ޖެއްސުމެވެ. ނުވަތަ މުޒާހަރާ ކޮށް މީޑިއާގެ ސަމާލުކަމަށް ގެނައުމެވެ. ކޮންމެއަކަށް މިފަހަރު މިވީ ގޮތަކީ މީޑިއާ ރިޕޯރޓަކުން ސަރުކާރުގެ ސަމާލުކަމަށް ގެނައުމެވެ.


Vaccine furihama kuri adhadhu 170,000 ah vure mahcheh | Jazeera\tވެކްސިން ފުރިހަމަކުރި އަދަދު 170،000 އަށްވުރެ މައްޗަށް - Jazeera\nފުރަތަމަ ޑޯޒަށް ތަރުހީބު ކުޑަ، ދެވަނަ ޑޯޒް ޖެހި މީހުންގެ އަދަދު 170،000 އަށްވުރެ މައްޗަށް!\nއިބްރާހިމް މުޢާން އަބްދުﷲ June 4, 2021 629 views0\nރާއްޖެއިން ކޮވިޑަށް ޕޮޒިޓިވްވާ އަދަދު ދައްވަމުން އައިކަމުގައިވީނަމަވެސް ކޮވިޑް ވެކްސިން ޖަހާ އަދަދު އިތުރުނުވާކަން ހެލްތު ޕްރޮޓެކްޝަން އެޖެންސީ (އެޗްޕީއޭ) މައުލޫމާތުތަކުން ހާމަވެއްޖެއެވެ.\nވެކްސިނަކީ ކޮވިޑާއި ދެކޮޅަށް އޮތް އެންމެ ވަރުގަދަ ހަތިޔާރެވެ. އަދި ކޮވިޑުން އަރައިގަނެވެން އޮތީ އާބާދީގެ ބޮޑު އިންސައްތައެއް ވެކްސިން ޖެހުމުންނެވެ. ނަމަވެސް އެޗްޕީއޭގެ މައުލޫމާތުތައް ދައްކާގޮތުން ވެކްސިން ޖެހުމަށް ރާއްޖޭގައި އޮތް ތަރުހީބު ވަނީ ކުޑަވެފަ އެވެ. ވަކިން ހާއްސަކޮށް ފުރަތަމަ ޑޯޒް ޖަހާ އަދަދު ވަރަށް ބޮޑަށް ވަނީ ދަށަށް ގޮސްފަ އެވެ.\nރާއްޖޭގައި ފަހަކަށް އައިސް ވެކްސިން ޖެހުމަށް އޮތް ތަރުހީބު ކުޑަވެ، ފާއިތުވި 24 ގަޑިއިރުތެރޭ ވެކްސިންގެ ފުރަތަމަ ޑޯޒް ޖަހާފައިވަނީ 429 މީހެކެވެ. އެއީ މާލެ ސަރަހައްދުން ވެކްސިން ޖެހި 88 މީހަކާއި، އަތޮޅުތެރެއިން ޖެހި 341 މީހެކެވެ.\nވެކްސިންގެ ދެވަނަ ޑޯޒް އިއްޔަ ޖެހިފައިވަނީ ޖުމްލަ 1،216 މީހަކަށެވެ.\nއެޗްޕީއޭއިން ބުނެފައިވާގޮތުގައި ގްރޭޓާ މާލެ ސަރަހައްދުން 287 މީހަކަށް ވެކްސިންގެ ދެވަނަ ޑޯޒް ޖަހާފައިވާއިރު، އަތަޅުތެރެއިން ޖަހާފައިވަނީ 929 މީހަކަށެވެ. މިހާތަނަށް ރާއްޖޭގައި ވެކްސިންގެ ދެވަނަ ޑޯޒް ޖެހިަފއިވަނީ 170،105 މީހަކަށެވެ.\nފާއިތުވި ދުވަސްތަކުގައި ރާއްޖޭގައި ހަލުވި ދުވެއްޔެއްގައި ކޮވިޑް ފެތުރެމުން އަންނައިރު ވެކްސިން ޖެހުމަށް އާންމުނެގެ ތެރޭގައި އޮތް ތަރުހީބު ކުޑަވުމަކީ ކަންބޮޑުވުމެކެވެ.\nއެޗްޕީއޭއިން އާންމުކޮށްފާވާ ތަފާސްހިސާބުތަކުން ސައިނޯފާމްގެ ދެވަނަ ޑޯޒް ޖެހުމަށް މުއްދަތު ހަމަވެ ވެކްސިންގެ ފުރަތަމަ ޑޯޒަށްފަހު ދެވަނަ ޑޯޒް ނުޖަހާ %70 އިންސައްތަ މީހުން އެބަތިއްބެވެ. އަދި އުމުރުން 20 އަހަރާއި 29 އަހަރާ ދެމެދުގެ މީހުންގެ ތެރެއިން %39 މީހުން ވެކްސިންގެ އެއްވެސް ޑޯޒެއް ޖަހާފައެއްނުވެއެވެ.\nވެކްސިން ފުރިހަމަކުރި އަދަދު 170،000 އަށްވުރެ މައްޗަށް


SunOnline:4Nations Cup: Seychelles ge molhaa eku Raajje ah amihla baaru libijje\nފޯ ނޭޝަންސް ކަޕް: ސީޝެލްސްގެ މޮޅާއެކު ރާއްޖެއަށް އަމިއްލަ ބާރު ލިބިއްޖެ\nޢަބްދުﷲ އައިމަން 13 Nov 2021, 23:40\nލަންކާ އާއި ސީޝެލްސް ބައްދަލުކުރި މެޗުގެ ތެރެއިން --- ފޮޓޯ//ފުޓްބޯލް ސްރީލަންކާ\nސްރީ ލަންކާގައި ކުރިއަށްދާ "މަހިންދަ ރާޖަޕަކްސަ ޓްރޮފީ (ފޯ ނޭޝަންސް ކަޕް)" ގައި މިރޭ ކުޅުނު މެޗުން ސީޝަލްސް ހޯދި މޮޅާއެކު، އަމިއްލަ ބާރުގައި ފައިނަލަށް ދިއުމުގެ ފުރުސަތު ގެއްލިފައި އޮތް ރާއްޖެއަށް އަލުން ބާރު ލިބިއްޖެއެވެ.\nކޮލަމްބޯގެ ރޭސްކޯސް ސްޓޭޑިއަމްގައި މިރޭ ހޯމް ޓީމް، ސްރީލަންކާއާއި ސީޝަލްސް ކުޅުނު މެޗުން ސީޝަލްސް ކުރި ހޯދީ 0-1 ގެ ނަތީޖާއަކުންނެވެ. މި މޮޅާއެކު ސީޝަލްސްއިން ހަތަރު ޕޮއިންޓާއެކު ފައިނަލަށް ދިއުމުގެ ފުރުސަތު ބޮޑު ކުރި އިރު، މެޗުން ބަލިވި ސްރީލަންކާ އޮތީ މިއަދު ބަންގްލަދޭޝް އަތުން ބަލިވި ރާއްޖެއާއެކު ނުތަނަވަސްކަމެއްގައެވެ.\nއެހެން ނަމަވެސް މުބާރާތުގައި ދެން އޮންނަ މެޗެއްގައި ސީޝެލްސް އަތުން މޮޅުވެގެން ރާއްޖެއަށް ފައިނަލަށް ދިއުމުގެ ފުރުސަތު އެބައޮތެވެ. މިރޭގެ މެޗުގައި ސްރީލަންކާ މޮޅުވި ނަމަ ރާއްޖެއަށް އަމިއްލަ ބާރު ގެއްލޭނެއެވެ. ސަބަބަކީ ރާއްޖެ އެއް ޕޮއިންޓާއެކު އޮތުމުން ލަންކާ މޮޅުވި ނަމަ އެ ޓީމާއި ބަންގްލަދޭޝްއަށް ހަތަރު ޕޮއިންޓ ވާނެއެވެ. އެހެން ކަމުން ލަންކާއާއި ބަންގްލަދޭޝް ބައްދަލުކުރާ މެޗު އެއްވަރު ކޮށްގެން ވެސް އެ ދެ ޓީމަށް ފައިނަލަށް ދެވޭނެއެެވެ.\nމި މެޗުގައި ސީޝެލްސްއިން ގިނަ ހަމަލާތަކެއް އުފެއްދިއިރު، މެޗުގެ 12 ވަނަ މިނެޓުގައި އެ ޓީމަށް ވަނީ ލީޑު ނަގަން ޕެނަލްޓީއެއް ލިބިފައެވެ. މިއީ އޭރިއާ ތެރެއިން ލަންކާގެ ޑިފެންޑަރު އަސީކުރް ރަހްމާނުގެ އަތުގައި ބޯޅަ ޖެހުމުން ރެފުރީ ދިން ޕެނަލްޓީއެކެވެ. އެކަމަކު ސީޝެލްސްގެ ކެޕްޓަން ސްޓީވް ބެނޮއިޓް ފޮނުވާލި ޕެނަލްޓީ ދިޔައީ ގޯލާ އަމާޒުނުވެއެވެ.\nސީޝެލްސް އިން މި މެޗުގައި ކާމިޔާބުކުރި ހަމައެކަނި ލަނޑު ފެނިގެންދިޔައީ މެޗުގެ 67 ވަނަ މިނެޓުގައެވެ. މިއީ އެ ޓީމަށް ލިބުނު ކޯނަރެއްގައި އެ ޓީމުގެ ކެޕްޓަން އެރިކް ބޮލުން ކާމިިޔާބުކުރި ލަނޑެކެވެ. މި ލަނޑު އޭނާ ކާމިޔާބުކުރި އިރު ކައިރީގައި ލަންކާގެ ތިން ކުޅުންތެރިން ތިބީ އޭނާ މާކުކޮށްގެންނެވެ.\nމި މުބާރާތުގެ ގުރޫޕް ސްޓޭޖުގެ ފަހު މެޗުތައް ކުޅުމަށް ހަމަޖެހިފަައިވަނީ މި މަހުގެ 16 ވަނަ ދުވަހުއެވެ. އަދި ފައިނަލް ކުޅުމަށް ހަމަޖެހިފައިވަނީ 19 ވަނަ ދުވަހުއެވެ.


Cruise Liner Thakah Male' Beyrugai Badharu Kurevey Goi Hadhaifi - Vaguthu\nކްރޫޒްލައިނާތަކަށް މާލޭ ބޭރުގައި ބަނދަރު ކުރެވޭގޮތް ހަދައިފި\nރާއްޖެއަށް އަންނަ ކްރޫޒްލައިނާތަކަށް މާލެއާ 0.6 ނޮޓިކަލް މޭލު ބޭރުގައި ބަނދަރުކުރެވޭ ގޮތަށް ހަމަޖައްސައިފިއެވެ.\nޓޫރިޒަމް މިނިސްޓްރީން ނެރުނު ނޫސްބަޔާނެއްގައި ބުނީ ސަރުކާރުގެ ކަމާއިބެހޭ ފަރާތްތަކާއި މަޝްވަރާކޮށް ކްރޫޒްލައިނާތައް ބަނދަރުކުރުމަށް މާލެއާ 0.6 ނޮޓިކަލް މޭލު ހަމަޖައްސާފައިވާކަމަށެވެ.\nމިނިސްޓްރީން ނެރުނު ނޫސްބަޔާނެއްގައި ބުނީ ރާއްޖެ އަންނަ ކްރޫޒްލައިނާތައް މާލެއާއި ދުރުގައި ބަނދަރުކުރަންޖެހުމަކީ ގިނަ ފަރާތްތަކުން ކަންބޮޑުވުން ފާޅުކުރަމުން އަންނަ ކަމެއްކަމަށެވެ.\n"ރާއްޖެ އަންނަ ކްރޫޒްލައިނާތައް މާލެއާއި ދުރުގައި ބަނދަރުކުރަންޖެހުމަކީ ގިނަ ފަރާތްތަކުން ކަންބޮޑުވުން ފާޅުކުރަމުން އަންނަ ކަމެއް. މިހާރު ކްރުޒާލައިނާތައް ބަނދަރު ކުރަމުން އަންނަނީ މާލެއާއި ގާތްގަނޑަކަށް2ނޮޓިކަލް މޭލު ދުރުން" ޓޫރިޒަމް މިނިސްޓްރީގެ ބަޔާނުގައި ވެއެވެ.\nރައީސް ޔާމީންގެ ވެރިކަމާއި ހަމައަށްވެސް ކްރޫޒްލައިނާތައް ބަނދަރުކުރީ 0.6 ނޯޓިކަލް މޭލު މާލެއާއި ކައިރީގައެވެ. ނަމަވެސް ޔާމީންގެ ސަރުކާރުން ފަހުން ވަނީ ކްރޫޒް ލައިނާތައް މާލެ އާއި ދުރުގައި ބަނދަރު ކުރަން އަންގާފައެވެ. އެއީ ކީއްވެ ގެނައި ބަދަލެއް ކަމެއް ނޭނގެއެވެ.\nރާއްޖޭގެ ފަތުރުވެރިކަމުގެ ދާއިރާގައި ހުރި މައްސަލަތައް ބަލައި އެކަންކަން ހައްލުކުރުމުގެ މަސައްކަތް ޓޫރިޒަމް މިނިސްޓްރީން ފަށާފައިވާއިރު މަޢުލޫމާތު ހޯދުމަށާއި އާންމު ފަރާތްތަކުގެ ޝަކުވާ ފަސޭހަކަމާއިއެކު ހުށަހެޅުމަށްޓަކައި އެ މިނިސްޓްރީން މިހާރު ވަނީ ހޮޓްލައިނެއް ތަޢާރަފްކޮށްފައެވެ.\nމީގެއިތުރުންވެސް ފަތުރުވެރިކަމުގެ ތަންތަނުންދޭ ހިދުމަތްތައް އެއް ފެންވަރެއްގައި ހިފެހެއްޓުމަށް އެތަންތަން އިންސްޕެކްޓުކުރުމުގެ މަސައްކަތް އިތުރަށް ފުޅާކޮށް ހަރުދަނާކުރުމުގެ މަސައްކަތް ކުރަމުންދާކަމަށްވެސް ޓޫރިޒަމް މިނިސްޓްރީން ބުނެއެވެ.\nއެ މިނިސްޓްރީން ވަނީ ގެސްޓްހައުސް ސިމްޕޯޒިއަމް އެއް ބާއްވައި ފަތުރުވެރިކަމުގެ ދާއިރާގައި އަދި ރާއްޖޭގައި ފުޅާ ދާއިރާއެއްގައި ކުރަމުންގެންދާ ގެސްޓް ހައުސް ވިޔަފާރިއަށް ކުރިމަތިވާ ގޮންޖެހުންތަކާއި މެދު ވާހަކަ ދައްކާ، އެ ކަންކަން ހައްލު ކުރެވިގެންދާނެ ގޮތްތަކާއިމެދު ވަނީ މަޝްވަރާކުރެވިފައެވެ.\nޖެނުއަރީ 3, 2019 12:34\nޔާމިންގެ ސަރުކާރުގަ ތި އެޗިސް އޮތޭ މާލެ ކައިރީގަ.. ބަޔަކު ރާވައިގެން ޔާމިންގެ ފަހު އަހަރު ތަކުގަ ދިޔައީ ރައިޔުތުންނަށް އުދަގޫ ވާވަރަށް ކަންތައް ކުރަމުން.. މިހާރު މި އެގެނީ ހަގީގަތް.. މީކަން ކުރިބަޔަކު އެކަން ރަގަޅު ކޮށްފަ ކުރެޑިޓް ހޯދަން. ދެން ކިޔާ މީ ވެސް ވައުދެކޭ...\nޖެނުއަރީ 3, 2019 13:17\nއިޓްސް ފޯރ ސެކިއުރިޓީ ރީޒަންސް....


Adhuham ge photo leak vi goi thahugeegu kuranee – Iru\n22 ޖޫން 2021\nކޮއްކޯފުޅު އަވަހާރަވުމުން ރައީސް ދުބާއީއަށް ވަޑައިގެންފި\nއިންކަމް ޓެކްސްގެ ގޮތުގައި 1.1 ބިލިއަން ރުފިޔާ ލިބިއްޖެ\n13 އަހަރުގެ ކުއްޖަކު ރަހީނުކޮށް، މަރާލާފައި އޮތްވައި ފެނިއްޖެ\nޕްރަތިޔުޝާ ބެނާޖީގެ މަރަށް އަހަރުތަކެއް ފަހުން އަނެއްކާވެސް ހާޖާނުގަނޑެއް!\nކިއާރާ އަދްވާނީއަށް ޖޫން މަސް ޙާއްސަވަނީ މި ސަބަބާހެދި!\nއަދުހަމްގެ ފޮޓޯ ލީކްވި ގޮތް ތަހުގީގު ކުރަނީ\nސަމާ· 11 މޭ 2021\nކުރީގެ ރައީސް މުހައްމަދު ނަޝީދަށް އަމާޒުކޮށް ބޮމުގެ ހަމަލާ ދިނުމުގައި އިސްކޮށް ހުރި ކަމަށް ފުލުހުން ބުނާ އަދުހަމް އަހްމަދު ރަޝީދު ހައްޔަރު ކުރި ވަގުތު އޭނާ ދިރިއުޅޭ ގޭގައި ކުޑަކަކޫ މައްޗަށް ތިރިކޮށްފައިވަނިކޮށް ފެންނަ ފޮޓޯއެއް އާންމުވެފައިވާތީ އެ ފޮޓޯ އާންމުވި ގޮތް ބަލަމުންދާ ކަމަށް ފުލުހުން ބުނެފި އެވެ.\nފުލުހުން މިހެން ދިވާޅުވީ މިއަދު މި މައްސަލައާ ގުޅިގެން ބޭއްވި ޕްރެސްގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުންނެވެ.\nނޫސްވެރިޔާގެ ސުވާލަށް ޖަވާބު ދެއްވަމުން އޭސީޕީ ރިޔާޒް ދިވާޅުވީ، އޮޕަރޭޝަންގެ ތެރެއިން ނަގާފައިވާ ފޮޓޯއެއް ރާއްޖޭގެ މީޑިއާއަކުން ބޭނުންކޮށްފައިވާކަން ފާހަނގަކުރެވިފައިވާ ކަމަށާއި އަދި އެ ފޮޓޯ އެ މީޑިއާއަށް ލިބުނު ގޮތް ބަލަމުންދާ ކަމަށެވެ. ރިޔާޒް ވިދާޅުވީ ބެލޭވޭ ގޮތުގައި އެ ފޮޓޯއަަކީ އޮޕަރޭޝަން ހިންގި ގޭ ތެރޭގައި ނަގާފައިވާ ފޮޓޯއެއް ކަމަށެވެ. ނަމަވެސް ފޮޓޯ މީޑިއާއަށް ލީކްވިގޮތް އަދި މިހާތަނަށް ހޯދިފައިނުވާ ކަމަށެވެ.\nފުލުހުންގެ ޕްރެސްގައި ސުޕްރިންޓެންޑެންޓް ޔޫނުސް ސަބާހް ވިދާޅުވީ މި މައްސަލާގައި މީޑިއާތަކަށް ފޯރުކޮށްދެވޭ މައުލޫމާތު އިންސާފުވެރި ހަމަހަމަ އުސޫލަކުން ފޯރުކޮށްދިނުމުގެ ގޮތުން އެއްވެސް މީޑިއާއަކަށް ވަކިން މައުލޫމާތު ފޯރުކޮށްނުދޭނެ ކަމަށެވެ.\nދުވަހަކުވެސް ޔޫއްޕެއާއެކީ މަސައްކަތް ނުކުރާނެ ސަބަބު ރިޝްމީ ކިޔައިދީފި\nއައްޒައާއި މުއާގެ ގުޅުމަށް ރިޝްމީ ފުރަތަމަ ދެކޮޅު!


vnews - Bundesliga: Leverkusen balikoh Bayern lead fulhaakohffi\nބުންޑަސްލީގާ: ލެވަކޫސަން ބަލިކޮށް ބަޔާން ލީޑު ފުޅާކޮށްފި\nލަނޑު ޖެހުމަށްފަހު ބަޔާންގެ ކުޅުންތެރިން އުފާފާޅުކުރަނީ - ފޮޓޯ: ގެޓީ\nބުންޑަސްލީގާގައި ބަޔާ ލެވަކޫސަން ބަލިކޮށް ބަޔާން މިއުނިކުން ޕޮއިންޓް ތާވަލުގެ އެއްވަނައިގައި ލީޑު ފުޅާކޮށްފިއެވެ.\nހޮނިހިރު ދުވަހުގެ ރޭ ކުޅުނު މެޗުން ބަޔާން މޮޅުވީ ބަޔާ ލެވަކޫސަންއާ ވާދަކޮށް 1-3 ގެ ނަތީޖާއަކުންނެވެ.\nބަޔާން ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށްގެން ރަނގަޅަށް ކުޅުނީ އެޓީމުންނެވެ. އެގޮތުން އެޓީމުން ވަނީ ބަޔާ ލެވަކޫސަންގެ ހާފަށް ބާރުބޮޑުކޮށް ގިނަ ހަމަލާތަކެއް ފޮނުވާލާފައެވެ.\nބަޔާން އިން މެޗުގެ ލީޑު ނެގީ 32 ވަނަ މިނެޓުގައި ހާވިއާ މާޓިނޭޒް ކާމިޔާބުކުރި ލަނޑުންނެވެ. މި ލަނޑަށްފަހުވެސް ބަޔާން އިން ވަނީ ބަޔާ ލެވަކޫސަންގެ ހާފަށް ބާރުބޮޑުކޮށް ހަމަލާތަކެއް އުފައްދާފައެވެ.\nފުރަތަމަ ހާފް ނިމުނީ 0-1 ގެ ނަތީޖާއިން ބަޔާ ލެވަކޫސަންގެ މައްޗަށް ބަޔާން ކުރިހޯދައިގެންނެވެ.\nދެވަނަ ހާފް ފެށިގެންވެސް ރަނގަޅަށް ކުނީ ބަޔާންއެވެ. އެގޮތުން އެޓީމުން ދިޔައީ ބަޔާން ލެވަކޫސަންގެ ގޯލަށް ނުރައްކާކުރަމުންނެވެ. ދެވަނަ ހާފްގައިވެސް އެޓީމަށް ވަނީ ލަނޑު ޖެހުމަށް ގިނަ ފުރުސަތުތަކެއް ލިބި ބޭކާރުވެފައެވެ.\nބަޔާން އިން މެޗުގެ ލީޑު ފުޅާކުރީ 59 ވަނަ މިނެޓުގައި ފްރޭންކް ރިބެރީ ކާމިޔާބުކުރި ލަނޑުންނެވެ. މި ލަނޑު އޭނާ ކާމިޔާބުކުރީ ހަމޭސް ރޮޑްރިގޭޒްގެ އެހީތެރިކަމާއެކުގައެވެ.\nމެޗުގެ 70 ވަނަ މިނެޓުގައި ބަޔާ ލެވަކޫސަން އިން ވަނީ ނަތީޖާގެ ފަރަގު ކުޑަކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ވޮލެންޑްއެވެ. ބަޔާން އިން މެޗުގައި ކާމިޔާބުކުރި ތިންވަނަ ލަނޑު އިތުރުވަގުތުގައި ކާމިޔާބުކޮށްދިނީ ހަމޭސް ރޮޑްރިގޭޒްއެވެ.\nމި ނަތީޖާއާއެކު ބަޔާން އޮތީ ކުޅުނު 18 މެޗުން ލިބުނު 44 ޕޮއިންޓާއެކު ޕޮއިންޓް ތާވަލުގެ އެއްވަނައިގައެވެ. މެޗުން ބަލިވި ބަޔާ ލެވަކޫސަން އޮތީ ކުޅުނު 18 މެޗުން ލިބުނު 28 ޕޮއިންޓާއެކު ޕޮއިންޓް ތާވަލުގެ ފަސްވަނައިގައެވެ.\nލީގުގެ ދެވަނައިގައި 31 ޕޮއިންޓާއެކު އޮތީ ލީޕްޒިންގްއެވެ. އެގޮތުން ބަޔާން ވަނީ ޕޮއިންޓް ތާވަލުގެ އެއްވަނައިގައި 13 ޕޮއިންޓްގެ ލީޑެއް ނަގާފައެވެ.\nމާލޭގައި ފެން ބޮޑުވެ ލިބުނު ގެއްލުމާ ގުޅިގެން 1.3 މިލިއަން ރުފިޔާގެ އެހީ ލިބިއްޖެ


27 އޮކްޓޯބަރ 2020 - 08:39\nކަންނާޑާ ފިލްމު "ކޭޖީއެފް: ޗެޕްޓާ 2" ގައި ބޮލީވުޑްގެ ބަތަލާ ރަވީނާ ޓަންޑަން ފެންނަ ގޮތް ދައްކާލައިފި އެވެ.\nސަންޖޭ ދަތު ވެސް މުހިއްމު ރޯލަކުން ފެންނަ މި ފިލްމުގައި ރަވީނާ ފެންނާނީ ރާމިކާ ސެން ކިޔާ އިންޑިއާގެ ބޮޑުވަޒީރެއްގެ ރޯލުންނެވެ. ސަންޖޭ ފިލްމުގައި ފެނިގެން ދާނީ އަދީރާ ކިޔާ ވިލަންއެއްގެ ރޯލުންނެވެ.\nޕްރަޝާންތު ނީލް ގެނެސްދޭ މި ފިލްމަކީ އޭނާ މަޝްހޫރު ކަންނާޑާ އެކްޓަރު ޔާޝްއާ އެކު 2018 ގައި ގެނެސްދިން ޕީރިއަޑް އެކްޝަން ފިލްމު "ކޭޖީއެފް؛ ޗެޕްޓާ 1" ގެ ސީކްއެލް އެވެ.\nރިލީޒްކުރާނެ ތާރީހެއް އަދި އިއުލާންނުކުރާ ފިލްމުގެ އިތުރު ކާސްޓުންގެ ތެރޭގައި ސްރިނިދީ ޝެޓީ، އާނަންތު ނާގް، ޕްރަކާޝް ރާޖް އަދި ރާއޯ ރަމޭޝް ހިމެނެ އެވެ.\n"ކޭޖީއެފް: ޗެޕްޓާ 2" އަކީ ކަންނާޑާ، ހިންދީ އަދި ތަމަޅަ ބަހުން ގެނެސްދޭނެ ފިލްމެކެވެ.\nނެޓްފްލިކްސްގެ ވެބް ސީރީޒް "ސެކްރެޑް ގޭމްސް" ގެ ޓީމުން ހަދާ ފިލްމަކަށް އޭގެ ވިލަން ނަވާޒުއްދީން ސޮއިކޮށްފި އެވެ.\n"ސަންގީން" ކިޔާ ފިލްމުގައި އޭނާއާ އެކު އެލްނާޒް ނޮރޯޒީ ވެސް ފެނިގެންދާނެ އެވެ. މި ފިލްމުގެ ޝޫޓިން ޖެނުއަރީ މަހު ފަށަން ތާވަލުކޮށްފައިވާ އިރު، މީގެ ޑައިރެކްޓަރަކީ ޖައިދީޕް ޗޯޕްޅާ އެވެ. މަންޒަރުތައް ނަގާނީ މުމްބާއީ އާއި ލަންޑަންގަ އެވެ.\n"ސަންގީން" ސިނަމާތަކަށް ގެންނާނެ ވަކި ތާރީހެއް އަދި އިއުލާނެއްނުކުރެ އެވެ.\n"ދަ ލާސްޓް ޝޯ" ނިންމާލައިފި\nދާދި ފަހުން ޝޫޓިން ފެށި ޑައިރެކްޓަރު ވިވެކް އަގްނިހޯތުރީގެ އާ ފިލްމު "ދަ ލާސްޓް ޝޯ" ގެ ޝޫޓިން ނިންމާލައިފި އެވެ.\nޝޫޓިން ފެށި އެއްގޮތަށް އެއް ވާނެއްގައި ކުރިއަށް ގެންގޮސް މަސައްކަތް ނިންމައިލީ ބޯޕާލްގަ އެވެ. "ދަ ލާސްޓް ޝޯ" ގެ ކާސްޓުންނަކީ އަނޫޕަމް ކޭރާއި ސަތިޝް ކޯޝިކާއި މިދިޔަ އަހަރު ރިލީޒްކުރި "ޔޭ ސާލީ އާޝީގީ" އިން ތައާރަވުވި ވަރްދާން ޕޫރީގެ އިތުރުން ވުރިންދާ ކޭރެވެ. ވަރުދާނަކީ ކުރީގެ އެކްޓަރު އަމްރިޝް ޕޫރީގެ ކާފަ ދަރިއެކެވެ.\n"ދަ ލާސްޓް ޝޯ" ރިލީޒްކުރާނެ ތާރީހެއް އަދި އިއުލާނެއްނުކުރެ އެވެ.\nރިތިކް އާ ގެއެއް ގަނެފި\nބޮލީވުޑްގެ އެކްޓަރު ރިތިކް ރޯޝަން މުމްބާއީން އަގުބޮޑު ރީތި ގެއެއް ގަނެފި އެވެ.\nމީޑިއާތަކުން ބުނީ މުމްބާއީގެ ޖުހީގެ ވަސޯވާ ލިންކް ރޯޑުން ރިތިކް ގަތް ގޭގެ އަގަކީ 97.50 ކްރޯޑް ރުޕީސް (13.2 މިލިއަން ޑޮލަރު) ކަމަށެވެ. ރިތިކް ގެއެއް ގަތްކަން އޭނާގެ ބައްޕަ ރާކޭޝް ރޯޝަން ވެސް ޔަގީންކޮށް ދީފައިވާ އިރު އޭނާ ބުނީ ވަރަށް އަވަހަށް އާ ގެއަށް ރިތިކް ބަދަލުވާނެ ކަމަށެވެ.\nދެ ކުދިން ލިބިފައި ވަނިކޮށް ކައިވެނި ރޫޅިފައިވާ ރިތިކް މި ވަގުތު ދިރިއުޅެމުން އަންނަނީ އޭނާގެ މައިންބަފައިންނާ އެކީގަ އެވެ.\nބޮލީވުޑް ސަންޖޭ ދަތު ރިތިކް ރޯޝަން އެކްޓްކުރުން ބޮލީވުޑް ފިލްމު


Sarukaaruge faraathun majileehuge dhevana dhaurah 19 bill eh | Jazeera\tސަރުކާރުގެ ފަރާތުން މަޖިލީހަށް 19 ބިލެއް - Jazeera\nސަރުކާރުގެ ފަރާތުން މަޖިލީހުގެ ދެވަނަ ދައުރަށް 19 ބިލެއް\nއަށް ބިލެއް މިހާރު ވެސް ވަނީ ހުށަހަޅާފައި\nހެއްކާއި ބެހޭ ބިލެއް ވެސް މި ދައުރުގައި ހުށަހަޅާނެ\nމަޖިލީހުގެ ދެވަނަ ދައުރުގެ ޖަލްސާތައް އަންނަނީ ބާއްވަމުން\nމަރިޔަމް ނިމާ ހަސަން June 16, 2021 644 views0\nއެޓަރނީ ޖެނެރަލް އިބްރާހިމް ރިފްއަތު-- ފޮޓޯ: ސަން\nސަރުކާރުގެ ފަރާތުން މަޖިލީހުގެ ދެވަނަ ދައުރަށް 19 ބިލެއް ހުށަހަޅަން ގަސްތުކޮށްފިއެވެ.\nމިހާރު ފެށިގެން ކުރިއަށްދާ މަޖިލީހުގެ ދެވަނަ ދައުރަށް ސަރުކާރުގެ ފަރަތުން ޖުމްލަ 19 ބިލެއް ހުށަހަޅާން ގަސްތު ކޮށްފައިވާއިރު، އޭގެ ތެރެއިން 8 ބިލެއް މިހާރުވެސް މަޖިލީހަށް ހުށަހަށާފައިވާ ކަމަށް އެޓަރނީ ޖެނެރަލްގެ އޮފީހުން މައުލޫމާތުދެއެވެ.\nމިހާރު ހުށަހަޅާފައިވާ ބިލްތަކުގެ ތެރޭގައި، ފަނޑިޔާރުންގެ ގާނޫނަށާއި، ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށާއި، ދިވެހިރާއްޖޭގެ ޤާނޫނުލްޣުގޫބާތުގެ އިތުރުން ޓެރަރިޒަމް މަނާ ކުރުމުގެ ގާނޫނަށް އިސްލާހު ގެނައުމުގެ ބިލްތައް ހިމެނެއެވެ. ހަމައެއާއެކު، ޖަނަވާރުގެ ސިއްހަތާބެހޭ ބިލާއި، ކާބޯތަކެތީގެ ރައްކާތެރިކަމުގެ ބިލުގެ އިތުރުން އުފަންވުމާއި މަރުވުން ރަޖިސްޓްރީ ކުރުމާއި އުފަންދުވަހުގެ ސެޓްފިކެޓް އަދި ދިވެހިރައްޔިތެއްކަން އަންގައިދޭ ކާޑު ހެއްދުމާބެހޭ ބިލު ވެސް މަޖިލީހަށް ހުށަހަޅާފައިވާ ކަމަށް އޭޖީން ބުނެއެވެ.\nމަޖިލީހަށް ހުށަހަޅަން ގަސްތު ކޮށްފައިވާ އެހެނިހެން ބިލްތައް:\nއަބުރާބެހުމުގެ ސަބަބުން ލިބޭ ގެއްލުމުގެ ބަދަލު ނަގައިދިނުމުގެ ބިލު\nގިންތި ކަނޑައެޅުމާއި ދަރަޖަކުރުމުގެ ބިލު\nއިލެކްޓްރީނިކް މުއާމަލާތްތަކާބެހޭ ބިލު\nނެތިދިއުމުގެ ބިރުހީވެފައިވާ ދިރޭ ތަކެތީގެ ވިޔަފާރި ކުރުމުގެ ބިލު\nކަނޑުގައި ދުއްވަ އުޅަނދުތައް ދުއްވުމާބެހޭ ގާނޫނަށް އިސްލާހު ގެނައުމުގެ ބިލު\nދިވެހިރާއްޖޭގެ ތިމާވެށި ރައްކާތެރިކޮށް ދެމެހެއްޓުމާބެހޭ ގާނޫނަށް އިސްލާހު ގެނައުމުގެ ބިލު\nދިވެހިރައްޖޭގެ ފަޅުރަށްރަށާބެހޭ ގާނޫނަށް އިސްލާހު ގެނައުމުގެ ބިލު\nދިވެހިރާއްޖޭގެ ބިމާބެހޭ ގާނޫނަށް އިސްލާހު ގެނައުމުގެ ބިލު\nދައުލަތުގެ މާލިއްޔަތުގެ ގާނޫނަށް އިސްލާހު ގެނައުމުގެ ބިލު\nއެއްގަމު ދަތުރުފަތުރުގެ ގާނޫނަށް އިސްލާހު ގެނައުމުގެ ބިލު\nމީގެ ތެރޭގައި ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމާ ބެހޭ ގާނޫނާއި އެ ގާނޫނުގެ މަގްސަދުތަކާ ތައާރުޟުވާ ގާނޫނުތަކަށް އިސްލާހު ގެނައުމާގުޅޭ ބިލުތައް ހިމެނޭ ކަމަށް އޭޖީ އޮފީހުން ބުނެއެވެ.\nމި ލިސްޓުގައި ހިމެނޭ އުފަންވުމާއި މަރުވުން ރަޖިސްޓަރީކުރުމާ ބެހޭ ބިލާއި ޖަނަވާރުގެ ޞިއްޙަތާބެހޭ ބިލާއި ކާބޯތަކެތީގެ ބިލާއި އަބުރާބެހުމުގެ ސަބަބުން ލިބޭ ގެއްލުމުގެ ބަދަލު ނަގައިދިނުމުގެ ބިލާއި ގިންތި ކުރުމުގެ ބިލަކީ ޢާންމު ގަވާއިދުތަކާ ބެހޭ ޤާނޫނުގެ ދަށުން އެކުލަވާލަންޖެހޭ ބިލުތަކެއް ކަމަށް ވެސް އޭޖީއިން ބުނެއެވެ.\nއިބްރާހިމް ރިފްއަތު، އެޓަރނީ ޖެނެރަލް\nސަރުކާރުގެ ފަރާތުން މަޖިލީހަށް 19 ބިލެއް


Kunugodun Tha'hammal Kerane Dhathi Udhagele Thakun Avas Halleke Hovaidhennen : Saud ކުނުގޮޑުން ތަޙައްމަލް ކެރަނެ ދަތިއުދެގެލެ ތަކުން އަވަސް ހައްލެކެ ހޮވައިދެންނެން : ސަޢުދު – Huvadhoo News Kunugodun Tha'hammal Kerane Dhathi Udhagele Thakun Avas Halleke Hovaidhennen : Saud Huvadhoo News\nކުނުގޮޑުން ތަޙައްމަލް ކެރަނެ ދަތިއުދެގެލެ ތަކުން އަވަސް ހައްލެކެ ހޮވައިދެންނެން : ސަޢުދު\nތިނަދޫ ކައުންސިލްގެ ރައީސް ސައުދު އަލީ\nހުވަދު އަތޮޅު ތިނަދޫގައި ހުންނަ ކުނިކޮށީގެ ސަބަބުން ތިނަދޫގައި ދިރިއުޅޭ ގިނަ ރައްޔިތުންނަށް ދަތި އުނދަގޫ ވާކަމަށާއި، ކައުންސިލުގެ އެންމެ ބޮޑު އިސްކަމެއް ދީގެން ކުރާކަމަކީ އެކަމަށް ހައްލު ހޯދައިދިނުން ކަމަށް ތިނަދޫ ކައުންސިލްގެ ރައީސް ސަޢުދު ޢަލީ ވިދާޅުވެއްޖެއެވެ.\nސަޢުދު މިހެން ވިދާޅުވީ ރޭ ތިނަދޫ ކައުންސިލުން ރައްޔިތުންނާއި ބައްދަލު ކުރެއްވުމަށް ބޭއްވި ބައްދަލުވުމުގައި ވާހަކަފުޅު ދައްކަވަމުންނެވެ. މި ބައްދަލުވުމުގައި ތިނަދޫ ބަހުން ރައްޔިތުންނާއި މުޚާތަބު ކުރައްވަމުން ތިނަދޫ ރައީސް ވިދާޅުވީ، ތިނަދޫ ކުނިކޮށްޓަށް ދާއިމީ ހައްލެއް ހޯދުމުގެ ގޮތުން ބަހައްޓަން ހަމަޖެހިފައިވާ މެޝިން ބެހެއްޓުމާއި، އަދި ކުނި ކޮށި ސަރަހައްދު ރަނގަޅު އިންތިޒާމަކަށް ގެނައުމަށް ކުރަންޖެހޭ އެންމެހާ މަސައްކަތް ހުއްޓުމެއްނެތި ކައުންސިލުން ކުރިއަށްގެންދާކަމަށެވެ.\nކައުންސިލުން އެއްމެ އިސްކަމެކެ މިދެއްނޫ މިވަގުތު ރަޓުގެ ގިނަޢަދަދެއްގެ ރައްޔަތުންނެ މިރަޓު ކު ނުގޮޑުން ތަޙައްމަލް ކެރަނެ ދަތިއުގެލެ ތަކުން ވީހައިއަސް އަވަހަކަން ހައްލުހޮވައިދިނު މަން. މީބޫ މިރާއްދޭގެ ގިނަ އަދި އާބާދީ ބޮޑެތި ރަށްރަޓުގެސް އަދުގެ ޙާލެ. އިރާދަ ކެރެއްވީފަހޭ މިރަޓުގެ ކުނުގޮޑުގެ ދާއިމީ ޙައްލެއްގެގޮތުން ބާންނަން ހަމަޖިހީގޮހޯވެނެ މި ޒަމާނަން ފެތެނެ ކުނުއަދުވަނެ މެޝިނެކެ ބާހައި ކުނުގޮޑުގެ ސަރަޙައްދާ އިތިއްރަން އިންތިޒާމް ކޮޅައުމުގެ ޕްރޮޖެކްޓް މަސައްކަ ދެ ނުހުއްޓީ ކުރިޔަން އެޔަނެވާހަކަސް މިފުރުޞަތުގައި އުފަލާއެކު ފާހަގަ ކޮށްލަން — ތިނަދޫ ރައީސް\nރައީސް ސަޢުދު ވިދާޅުވީ، ކުނި ނައްތާލާ މެޝިން ބަހައްޓައި ބޭނުން ކުރަން ފެށުމުން، މިހާރު ރައްޔިތުންނަށް ދިމާވާ ވިހަ ދުމުގެ އުނދަގޫ ހުއްޓި ރަނގަޅު ހައްލެއް ލިބިގެން ދާނެ ކަމަށް ގަބޫލު ކުރާ ކަމަށެވެ.\nދިވެހި ރައްޔިތުންތަކެއް ކުނިކޮށީގެ ވިހަ ދުމުގެ ތެރޭގައި 22 އަހަރު\nތިނަދޫ ކުނިކޮށީގެ ސަބަބުން ތިނަދޫ ރައްޔިތުން ބޮޑު ތަކުލީފެއްގެ ތެރޭގައި އެންމެ އެކަށޭނެ ހައްލެއް ނުލިބި ތިބޭތާ ގިނަ ދުވަސްތަކެއް ވަނީ ވެފައެެވެ. އަދި މިކަމުގެ ސަބަބުން ސިއްޙީ ގޮތުންނާއި، އިޖްތިމާޢީ ގޮތުންވެސް ރައްޔިތުންނަށް ވަނީ އެތަކެއް އުނދަގޫތަކާއި ކުރިމަތިލާން ޖެހިފައެވެ.\nގދ.ތިނަދޫ ސައުދު އަލީ


ދިވެހި މީޑިއާ އިން އިސްނަގައިގެން ގާޒާ އަށް އެހީވުމަށް ކުރިއަށްގެންދާ “މަވެސް އެހީވާނަން” ޓެލެތޯނަށް ފައިސާ ހޯދުމަށް، ބ. އަތޮޅު ތައުލީމީ މަރުކަޒުގައި ފަންޑް ފޮއްޓެއް ބަހައްޓަން ނިންމައިފި އެވެ. ބ. އަތޮޅު ތައުލީމީ މަރުކަޒުން ބުނީ ފަލަސްތީނު ރައްޔިތުންނަށް ލިބެމުންދާ ކުށެއް ނެތް އަނިޔާތަކާ ގުޅިގެން އެހީތެރިވެދިނުމަށް ހުޅުވާފައިވާ ފަންޑަށް އެއްބާރުލުން ދިނުމުގެ ގޮތުން ރާއްޖޭގެ މީޑިއާތަކުން އިސްނަގައިގެން ބާއްވާ ހާއްސަ ޓެލެތޯން އިންވެންޓުގައި އެ\n“ހެލްޕް ގާޒާ”ފަންޑް ފޮއްޓެއް އޭދަފުށީގައި ބަހައްޓަނީ\nހިތާދޫ | 08\nދިވެހި މީޑިއާ އިން އިސްނަގައިގެން ގާޒާ އަށް އެހީވުމަށް ކުރިއަށްގެންދާ “މަވެސް އެހީވާނަން” ޓެލެތޯނަށް ފައިސާ ހޯދުމަށް، ބ. އަތޮޅު ތައުލީމީ މަރުކަޒުގައި ފަންޑް ފޮއްޓެއް ބަހައްޓަން ނިންމައިފި އެވެ.\nބ. އަތޮޅު ތައުލީމީ މަރުކަޒުން ބުނީ ފަލަސްތީނު ރައްޔިތުންނަށް ލިބެމުންދާ ކުށެއް ނެތް އަނިޔާތަކާ ގުޅިގެން އެހީތެރިވެދިނުމަށް ހުޅުވާފައިވާ ފަންޑަށް އެއްބާރުލުން ދިނުމުގެ ގޮތުން ރާއްޖޭގެ މީޑިއާތަކުން އިސްނަގައިގެން ބާއްވާ ހާއްސަ ޓެލެތޯން އިންވެންޓުގައި އެ ސްކޫލުންވެސް ބައިވެރިވުމުގެ ގޮތުން ފަންޑް ފޮއްޓެއް ބަހައްޓަން ނިންމާފައިވާ ކަމަށެވެ.\nއެ ސްކޫލުން ބުނީ ފަންޑް ފޮށި ބެހެއްޓިފައި ހުންނާނީ މާދަމާ މެންދުރުފަހު 2:00 ން ހަވީރު 6:00 އަށް ކަމަށާއި މި ފަންޑް ފޮއްޓަށް މުވައްޒަފުންނާއި ދަރިވަރުންނާއި އަދި ބެލެނިވެރިންގެ އިތުރުން އާއްމުންވެސް ފައިސާގެ އެހީތެރިކަމެއް ވެދެއްވުމަކީ އެ ސްކޫލުގެ ވަރަށް ބޮޑު އެދުމެއް ކަމަށެވެ.\nގާޒާ ފަންޑަށް އެހީތެރިވުމުގެ ގޮތުން މުޅި ރާއްޖޭގެ އެކި ސަރަހައްދުތަކުގައި ދަނީ ފަންޑް ފޮށިތައް ބަހައްޓައި ތަފާތު ހަރަކާތްތައް ހިންގަމުންނެވެ. އެގޮތުން ސަރުކާރާއި އަމިއްލަ ގިނަ ކުންފުނިތަކެއްގެ މުވައްޒަފުންގެ އެއްދުވަހުގެ މުސާރަވެސް ގާޒާ ފަންޑަށް ހަދިޔާކުރުމަށްވަނީ ނިންމާފައެވެ.\nގާޒާ ފަންޑަށް އެހީވުމަށް އޭދަފުށީ ކައުންސިލުންވެސް ފަންޑު ފޮއްޓެއް ބަހެއްޓުމުގެ މަޝްވަރާތައް ކުރަމުންދާކަމަށް ވާކަހަތައް ދެކެވެ އެވެ. ނަމަވެސް މިހާތަނަށް އަދި ފަންޑް ފޮށި ބެހެއްޓުމާމެދު ކައުންސިލުން އަދި ވަކިގޮތެއް ނިންމާފައި ނުވާކަން އެނގިފައިވެ އެވެ.\nއިޒްރޭލުގެ ލާއިންސާނީ ހަމަލާތަކުގައި އަނިޔާ ލިބެމުންދާ ރައްޔިތުންނަށް އެހީ ހޯދުމަށް ދިވެހި މީޑީއާތަކުން ކުރިއަށް ގެންދާ ޓެލެތޯން މާދަމާ މެންދުރު ފަހު 2:30 ގައި ފަށާނެ އެވެ. އެ ޓެލެތޯން ކުރިއަށްދާއިރު، ފައިސާ ހޯދަން އިތުރު އެހެން ހަރަކާތްތައް ވެސް ކުރިއަށް ގެންދަން ވަނީ ރާވައިފަ އެވެ. / އީޓީ


Mushundhoovi gumree: Miadhuge siyaasee anbaa akah\nމުށުންދޫވި ގުމްރީ: މިއަދުގެ ސިޔާސީ އަންބާއަކަށް\nލަވަ ހެއްދެވީ އަބުދުﷲ ޖަލާލުއްދީން\nކ. މާލެ | 26 އޯގަސްޓް 2019 | ހޯމަ 17:58 | 22,741\nރައީސުލްޖުމްހޫރިއްޔާގެ އޮފީސް - އަޒުމޫން އަހުމަދު\nސިޔާސީ ފަރާތްތަކުން މިހާރު ކިޔަމުންދަނީ މުޅިން އާ ލަވައެކެވެ. އެއީ އައްޝައިހް އަލްމަރްހޫމް އަބުދުﷲ ޖަލާލުއްދީން ހައްދަވައިފައިވާ "މުށުންދޫވި ގުމްރީ" މިލަވައެވެ. އެއީ ލޯބީގެ ލަވަޔަކަށް ކުރިން ބެލެވުނު ކަމަށް ވިޔަސް އެލަވައިގެ މައިގަނޑު ސިޔާސީ އަންބާއަކަށް ބަދަލުވެއްޖެކަން އެނގުނީ ރައްޔިތުންގެ މަޖިލީހުގެ ތަޅުމުން އެ އަޑު އިވުމުންނެވެ.\nޖަލާލުއްދީން ހައްދަވައިފައިވާ އެލަވައިގެ މައިގަނޑުގައި އޮތީ" މުށުންދޫވި ގުމްރީ އަލި ގަމަރު، ދުށުން އެދެމެ ސާފުކޮށް އެއްފަހަރު" މި ގޮތަށެވެ. މަޝްހޫރު ޅެންވެރިޔާ ފަރެސް އާމިރު ވިދާޅުވާ ގޮތުގައި ޒަމާނުއްސުރެ ފެށިގެން އަބްދުﷲ ޖަލާލުއްދީންގެ މިލަވަ ނިސްބަތްވަނީ އެމަނިކުފާނުގެ އަނބިކަބަލުންނަށް ކަމަށް ބުނެވެމުން ދިޔައެވެ. އެއީ ހަގީގަތްކަން ނުވަތަ ނޫންކަން މިހާރު މިޒަމާނުގައި ނިންމުން ވަރަށް އުނދަގޫވާނެއެވެ. އާމިރު ވިދާޅުވާ ގޮތުގައި ޅެންވެރިޔާ އެދައްކަނީ ހަނދެއް ފަދަ އަލި ގުމްރީގެ ނަމުން ނަންދެވިފައިވާ ދޫންޏެއްގެ ވާހަކައެވެ. އަދި އެ ރީތި ދޫނި މުށުތެރެއިން ދޫވެގެން އުދުހިގެން ދިޔަ ނަމަވެސް ހިތް އެދެނީ އަދި އެއްފަހަރު ދުށުމަށް ކަމަށް ޅެންވެރިޔާ ވިދާޅުވާ ކަމަށް އާމިރު ވިދާޅުވިއެވެ.\nލަވައިގައި ދެން ޖެހިގެން އޮންނަނީ"ނުވާ ދެވަނައެއް އޭގެ އެއްތާކުގައި، ދުވާ ވަސް ދެފިޔަފުޅު ދަށުން މާވަހަރު" މި ގޮތަށެވެ. މިހެން ހުރި އެތައް ވާހަކަތަކަކުން މިލަވަޔަކީ ލޯބީގެ ލަވަޔެއްކަން ޔަގީންކޮށްދީފައިވެއެވެ.\nރައްޔިތުންގެ މަޖިލީހުގައި މިލަވަ ސަމާލުކަމަށް ގެންނެވީ ރައްޔިތުންގެ މަޖިލީހުގެ މެމްބަރު އަދި ރައީސް ޔާމީނުގެ ސަރުކާރުގެ ވަޒީރު މުހައްމަދު ސައީދެވެ. ޖުލައިމަހުގެ7ވަނަ ދުވަހު މަޖިލީހުގެ ތަޅުމުގައި ވާހަކަ ދައްކަވަމުން ސައީދު މިލަވައިގެ މައިގަނޑުގެ ފެށުން ވިދާޅުވިއެވެ. ލަވައިގެ މައިގަނޑުގެ ފުރަތަމަބައިގެ މާނައެއް ވިދާޅެއް ނުވެއެވެ. ހަމަ އެޔާއިގުޅިގެން މައިގަނޑުގެ ފަހަތުބައި "ދުށުންއެދެމެ ސާފުކޮށް އެއްފަހަރު" މިތަން ކޮޅު ވިދާޅުވީ މަޖިލީހުގެ ރައީސް މުހައްމަދު ނަޝީދެވެ. ރަގަޅެވެ. މާނަ ނަގަން ބޭނުން ކޮންމެ ގޮތަކަށް އަޑުއަހާ މީހާއަށް މާނަ ނެގިދާނެއެވެ.\nއޭގެ ފަހުން ތަފާތު މާނަދޭހަވާ ގޮތަށް ބައެއް ނޫސްތަކުގައި މި ވާހަކަތައް ރިޕޯޓްތަކުގެ ގޮތުގައި ލިޔެވިފައި އެބަހުއްޓެވެ. އަދި އެއަށް ފާޑުކިޔާ ފަރާތްތަކުން ރައީސް ނަޝީދުގެ ވެރިކަމުގެ ނިމުމާ، ކޮންމެވެސް އިރަކުން އެނބުރިވެރިކަމަށް ވަޑައިގަތުމަށް އާންމުން ދަންނަވާ ދެންނެވުންތަކާ ގުޅުވާތަން ވެސް ފެނެއެވެ. ގަބޫލު ކުރައްވާށެވެ. އެމަނިކުފާނަކީ ރައްޔިތުންގެ ތާއީދު އިއްޔެވެސް މިއަދު ވެސް އޮތް ބޭފުޅެކެވެ. އަދި ރައީސް ޔާމީނުގެ ވެރިކަމުގެ ނިމުމާ އެމަނިކުފާނު އަދި އެއްފަހަރު ވެރިކަމަށް ވަޑައިގަތުމުގެ ހުވަފެންތަކެއް ދެކެވަޑައިގަންނަވާނެ ކަމަށް ބުނެ ކިޔައިފައިވާ ފާޑުކިޔުންވެސް މިލަވަޔާއި ގުޅިގެން ކިޔައިފައި ހުރިކަން ފާހަގަ ކުރަމެވެ.\nސިޔާސީ ގޮތުން ހިޔާލުތައް ކަފިކަފިވެގެންދާ މިކަހަލަ ވަގުތެއްގައި މިފަދަ ލަވަތައް މާނަކޮށް ސިޔާސީ އަންބާއަކަށް ބަދަލުކޮށް ކިޔާ ފާޑު ކިޔުމަކީ ބަލައިގަންނަން ޖެހޭ ފާޑު ކިޔުމެކެވެ. ކިޔާ ކޮންމެ ފާޑުކިޔުމަކީ އަދި ހަގީގަތެއް ނޫނެވެ. އަދި ކޮންމެ ފާޑުކިޔުމަކީ ދޮގެއް ކަމަށް ދެކިގެންވެސް ނުވާނެއެވެ.


VAR goas hedhi kamah bune Liverpool in massala jassaifi - Vaguthu\nވީއޭއާރުން ގޯސްހެދި ކަމަށް ބުނެ ލިވަޕޫލުން މައްސަލަ ޖައްސައިފި\nޕްރިމިއަރ ލީގުގައި މިއަދު ހަވީރު އެވަޓަންގެ ދަނޑުގައި ކުޅެ އެއްވަރުވި މެޗުގައި ގޯސް ހެދީ ވީޑިއޯ އެސިސްޓަންޓް ރެފްރީ (ވީއޭއާރު) ކަމަށް ބުނެ ކަމާބެހޭ ފަރާތްތަކަށް މައްސަލަ ހުށައެޅުމަށް ލިވަޕޫލްގެ ކޯޗް ޔާގެން ކްލޮޕް ހުށައަޅައިފި އެވެ.\nމެޗުގައި ދެ ހާލަތެއްގައި ވީއޭއާރު ބެލުމަށްފަހު ރެފްރީ ނިންމި ދެ ނިންމުމެއް އެއީ ގޯސް ނިންމުމެއް ކަމަށް ކަނޑައަޅައިދިނުމަށް ޕްރިމިއަރ ލީގަށް ރަސްމީކޮށް މައްސަލަ ހުށަހެޅުމަށް ނިންމާފައިވާކަމަށް ވެސް އެޓީމުން ވަނީ ބުނެފައެވެ.\nވީއޭއާރުން ހެދި ފުރަތަމަ ގޯހަކީ އެޓީމުގެ އެންމެ އިތުބާރު ޑިފެންޑަރު ނެދަލެންޑްސްގެ ވާޖިލް ވެން ޑައިކަށް އެވަޓަންގެ ކީޕަރު ޖޯޑަން ޕިކްފޯޑް ކުރި ފައުލަށް ރެފްރީ އޭނާއަށް ރަތް ކާޑު ނުދެއްކުން ކަމަށް އެޓީމުން ވަނީ ބުނެފައެވެ. އަދި ރަތް ކާޑު ހައްގު ފައުލަކަށް ރަތް ކާޑު ނުދެއްކި ތަނުގައި، ކީޕަރަށް ރީނދޫކާޑެއް ނުދެއްކީ ކީއްވެތޯވެސް އެޓީމުން ވަނީ ސުވާލު އުފައްދާފައެވެ.\nޖޯޑަން ޕިކްފޯޑު ކުރި ނުރައްކާތެރި ފައުލުގެ ސަބަބުން ވެން ޑައިކު ވަނީ އިތުރަށް މެޗުގައި ނުކުޅެވި ބަދަލުކޮށްފައެވެ. ފައުލާއެކު ރެފްރީ ކުޅުން މެދުކަނޑާލި ނަމަވެސް ވީއޭއާރު ބެލީ ފައުލެއްތޯ ބެލުމަކަށް ނޫނެވެ. ވީއޭއާރު ރެފްރީއަކަށް ހުރި ޑޭވިޑް ކޫޓް ރިވިއުކުރީ ބޯޅަ ލިބުނުއިރު ވެން ޑައިކު ހުރީ އޮފްސައިޑުގައިތޯ ބެލުމަށެވެ. ލިވަޕޫލުން މިކަމުގައި މައްސަލަ ޖައްސާ މައިގަނޑު ސަބަބަކީ މި ނުރައްކާތެރި ފައުލް ރެފްރީން ފައުލެއްގެ ގޮތުގައިވެސް ނުބެލިކަމެވެ. ވީއޭއާރު ބެލުމަށްފަހު އެވަޓަން އަށް ވަނީ ހިލޭޖެހުމެއް ދީފައެވެ،\nވީއޭއާރުން ދެން ހެދި ގޯހަކީ މެޗުގެ ފުރިހަމަ ވަގުތު ހަމަވެ ދެއްކި އިތުރުވަގުތުގައި މެޗުން މޮޅުވާން އޮތް ލަނޑު ޖޯޑަން ހެންޑަސަން ގޯލްގެ ތެރެއަށް ފޮނުވާލި ނަމަވެސް ހަމަލާ އުފެއްދުމުގައި ބައިވެރިވި ސާޑިއޯ މާނޭ އޮފްސައިޑުގައި ހުރިކަމަށްބުނެ ގޯލު ބަލައިނުގަތުން ކަމަށް ލިވަޕޫލުން ވަނީ ބުނެފައެވެ.\nމެޗަށްފަހު ކްލޮޕް ބުނީ ރެފްރީގެ ފަހު ކަށިގަނޑުގެ އަޑާއި އެކު ޓީމުގެ ހުރިހާ ކުޅުންތެރިން އަދި އޮފިޝަލުންވެސް ލެޕްޓޮޕްތައް ނަގާ ވީއޭއާރުގެ މި މައްސަލަތައް އަލުން ބެލިކަމަށެވެ. އަދި އެތައް ފަހަރަކު ވީޑިއޯތައް ބަލައިގެންވެސް ފާހަގަވި ކަމަކީ، މިއީ ލިވަޕޫލް މެޗުން މޮޅުވިޔަނުދިނުމަށް ބަޔަކު ގަސްތުގައި ކުރިކަމެއް ކަމަށް ސިފަކޮށްފައެވެ. އަދި ވީއޭއާރު ޑޭވިޑް ކޫޓްއަށް ވަރަށް ބޮޑަށް ކްލޮޕް ވަނީ ފާޑުކިޔާ ބަހުގެ ހަމަލާތަކެއް އަމާޒުކޮށްފައެވެ.\nއެއްވަރުވި މި މެޗުގައި ލިވަޕޫލްގެ ލަނޑުތައް ޖަހާދީފައިވަނީ ސާޑިއޯ މާނޭގެ އިތުރުން މުހައްމަދު ސަލާހުއެވެ. އަދި އެވަޓަންގެ ލަނޑުތައް އެޓީމަށް ކާމިޔާބުކޮށްދިނީ މައިކަލް ކީން އާއި ޑޮމިނިކް ކަލްވެޓް-ލެވިންއެވެ. މި ނަތީޖާއާއެކު ތާވަލްގެ އެއްވަނައިގައި 13 ޕޮއިންޓާއެކު އޮތީ އެވަޓަންއެވެ. ދެވަނައިގައި ލިވަޕޫލް އޮތީ 10 ޕޮއިންޓާއެކުއެވެ.


Thinadhoo Hospital Gai Alah Hadhamundhaa Imaaraathuge 57 Percent Masahkkai Nimijje ތިނަދޫ ހޮސްޕިޓަލްގައި އަލަށް ހަދަމުންދާ އިމާރާތުގެ 57 އިންސައްތަ މަސައްކަތް ނިމިއްޖެ – Huvadhoo News Thinadhoo Hospital Gai Alah Hadhamundhaa Imaaraathuge 57 Percent Masahkkai Nimijje Huvadhoo News\nތިނަދޫ ހޮސްޕިޓަލްގައި އަލަށް ހަދަމުންދާ އިމާރާތުގެ 57 އިންސައްތަ މަސައްކަތް ނިމިއްޖެ\nގދ ތިނަދޫގައި ހުންނަ ޑރ އަބްދުލްސަމަދު މެމޯރިއަލް ހޮސްޕިޓަލް ބޮޑުކޮށް، މަރާމާތު ކުރުމުގެ މަޝްރޫއުގެ 57 އިންސައްތަ މަސައްކަތް ނިމިއްޖެއެވެ.\nގދ ތިނަދޫ ޑރ އަބްދުލްސަމަދު މެމޯރިއަލް ހޮސްޕިޓަލުގެ އަލުން ހަދަމުންދާ އިމާރާތުގެ މަސައްކަތުގެ ކޮންޓްރެކްޓަރ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގް ކޮމްޕެނީ (އެމްޓީސީސީ) އިން ބުނީ، ގދ ތިނަދޫ ޑރ އަބްދުލްސަމަދު މެމޯރިއަލް ހޮސްޕިޓަލް ބޮޑުކޮށް މަރާމާތް ކުރުމުގެ މަޝްރޫއުގެ 57 އިންސައްތަ މިހާރު ނިމިފައިވާ ކަމަށެވެ.\nމިމަޝްރޫއުގެ ދަށުން އެހޮސްޕިޓަލްގައި އޯޕީޑީ އިމާރާތާއި ވިއްސާ ކޮޓަރި ހުންނަ އިމާރާތް އެޅުމުގެ އިތުރުން އިމަރޖެންސީ ރޫމް މަރާމާތު ކުރުމުގެ މަސައްކަތް ހިމެނެއެވެ.\nއަދި މިމަޝްރޫއަކީ 33.5 މިލިއަން ރުފިޔާއަށް އެމްޓީސީސީއާ ހަވާލުކޮށްގެން ސަރުކާރުން ކުރަމުންގެންދާ މަސައްްކަތެކެވެ.


BREAKING: H Dh Atholhun3Rasheh Quarantine Kohffi - Vaguthu\nހދ. އަތޮޅުން ތިން ރަށެއް ކަރަންޓީންކޮށްފި\nކޮވިޑް-19 އާ ގުޅިގެން ހދ. އަތޮޅުން ތިން ރަށެއް ކަރަންޓީން ކޮށްފިއެވެ.\nމިހާތަނަށް އެނގިފައިވާގޮތުން ކަރަންޓީންކޮށްފައި ވަނީ. ހދ. ހަނިމާދޫ އާއި ވައިކަރަދޫގެ އިތުރުން، ހދ. ހިރިމަރަދޫ އެވެ.\nމި ރަށްތައް ކަރަންޓީން ކުރިކަން ހެލްތް ޕްރޮޓެކްޝަން އެެޖެންސީ (އެޗްޕީއޭ) އިން ވަނީ އެ ރަށްތަކުގެ ކައުންސިލްތަކަށް އަންގާފައެވެ.\nމިކަމާއި ގުޅިގެން މިހާރު ކުރިއަށްދާ ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ މެޑިކަލް އޮފިސަރު ޑރ. ނަޒްލާ ރަފީގު ވިދާޅުވީ، މާލެ އައުމަށްފަހު ދިޔަ ހއ. އުލިގަމުގެ މީހަކު ކޮވިޑް-19 އަށް ހެދި ސްކްރީނިން އިން ފައްސިވެފައިވާ ކަމަށާއި، އޭނާ މާލެ އިން ރަށަށް ދަތުރުކުރި ބޯޓުން އެހެން ރަށްރަށުގެ މީހުންވެސް ވަނީ ދަތުރު ކޮށްފައި ކަމަށެވެ.\nއެހެން ކަމުން އެބޯޓުން ދަތުރުކުރި އެންމެން ފޭބި ރަށްރަށް ހޯދައި މިހާރު ދަނީ އެރަށްރަށުގައި ކޮންޓެކްޓު ޓްރޭސިންގެ ކަންކަން ކުރިއަށް ގެންދަމުން ކަަމަށެވެ. އަދި އެރަށްރަށް ކަރަންޓީނުކުރުމަށް ނިންމާފައި ވަނީ އެރަށްރަށުގައި ކޮންޓްރެކްޓު ޓްރޭސިން ހެދުމަށް ފަސޭހައަކަށް އަދި ބަލި އިތުރަށް ފެތުރިގެން ދިޔަ ނުދިނުމަށް ކަމަށް ޑރ. ނަޒްލާ ވަނީ ވިދާޅުވެފައެވެ.\nމި ވައިރަހަކީ ފަސޭހައިން ގައިން ގަޔަށް އަރާ ބައްޔެއް ކަމުން، މި ދަނޑިވަޅުގައި އެއްވެސް ވަރަކަށް ބޭރަށް ނުނިކުތުމަށް ސަރުކާރުން އަންނަނީ ހަމައެކަނި ފުރަބަންދުކޮށްފައި އޮތް ރަށްރަށުގެ މީހުންނަށްވެސް އަންގަމުންނެެވެ. "ވަގުތު" އަށް އެނގިފައިވާ ގޮތުގައި މި ބަލި ފެތުރެން ފަށާފައި ވަނީ ޕާޓީއެއްގެ ތެރެއިންނެވެ.\nމިހާތަނަށް މި ބައްޔަށް މާލެއިން ވަނީ ގިނަ އަދަދަކަށް ބިދޭސީންވެސް ފައްސިވެފައެވެ.\nއޭޕްރީލް 19, 2020 14:16\nއޭޕްރީލް 19, 2020 14:36\nއޭޕްރީލް 19, 2020 14:43\nޙުިރިހައި ރަށެއްވެސް ކަރަންޓީން ކިުރައްވާ... ވައިރަސް ފަހާދުވުމުގެ ބަދަލުގއި ކިރިއަށް ފިޔަަޅު އަޅުއްވާ....


Ian Paisley Raajjeygai heydhakurehvi agu bodu chuhtee:...\nރާއްޖެ - އިއަން ޕެއިސިލީގެ އަގު ބޮޑު ޗުއްޓީ\nޕެއިސިލީ ޗުއްޓީ ހޭދަ ކުރެއްވީ ކޮކޯ ބޮޑު ހިތީގައި\nކ. މާލެ 26 ޖޫން 2019 | ބުދަ 13:50 12,870\nކުރީގެ ފިޝަރީޒް މިނިސްޓަރ ޑރ. މުހައްމަދު ޝައިނީ - ރާއްޖެއެމްވީ\nއިނގިރޭސިވިލާތުގެ ގާނޫނުހަދާ މަޖިލީހުގެ މެމްބަރެއް ކަމުގައިވާ އިއަން ޕެއިސްލީ 2016 ވަނަ އަހަރު ޗުއްޓީ ހޭދަކުރުމަށް ދިވެހިރާއްޖެ އަށް ކުރެއްވި ދަތުރުގެ ޙަރަދު ކުރެއްވީ ކުރީގެ ފިޝަރީޒް މިނިސްޓަރ ޑރ. މުހަންމަދު ޝައިނީ ކަމަށް ބީބީސީގައި ރިޕޯޓް ކޮށްފިއެވެ.\nރިޕޯޓްތައް ބުނާ ގޮތުން އާއިލީ ޗުއްޓީއެއްގައި ޕެއިސްލީ ވަނީ، ސަންލެންޑް ހޮޓަލްސް އިން ހިންގަމުން އަންނަ ކޮކޯ ބޮޑު ހިތީގައި ޗުއްޓީ ހޭދަ ކުރައްވާފައެވެ. އަދި އެ ޗުއްޓީއަށް ޙަރަދުކުރެއްވީ ޑރ. ޝައިނީ ކަމަށް ވެސް ރިޕޯޓްތައް ބުނެއެވެ.\nސަންލެންޑް ހޮޓަލްސްގެ ވެރިޔާ ހުސައިން ހިލްމީ ބީބީސީއަށް ދެއްވި އިންޓަވިއުއެއްގައި ވިދާޅުވީ، ސަންލެންޑް ހޮޓަލްސްގެ ރިސޯޓުތަކުގެ ރޭޓިންގްސް ޝައިނީ ބެއްލެވި ކަމަށާއި، ޕެއިސްލީގެ ޗުއްޓީއަށް ޝައިނީ ފައިސާ ދެއްކެވީ ހެޑް އޮފީހަށް ކަމަށެވެ. އެހެން ނަމަވެސް އެވާހަކަތައް ޑރ. ޝައިނީ ވަނީ ބީބީސީގައި ދޮގުކުރައްވާފައެވެ.\nދެހާސް ސޯޅަ ވަނަ އަހަރު ޕެއިސްލީ ރާއްޖެގައި ހޭދަ ކުރެއްވި ޗުއްޓީގެ ތަފްސީލު އޭނާ ހިއްސާކުރައްވާފައި ނުވާ ކަން ބީބީސީ އިން ވަނީ ޑިސެމްބަރު މަހު ރިޕޯޓް ކޮށްފައެވެ. އެ ފަހަރު އޭނާ ވިދާޅުވެފައި ވަނީ އޭނާގެ ދަތުރުގެ ޙަރަދުތަކުގެ އެއްބައި ދެއްކެވީ އޭނާގެ ''ގާތް ރަހުމަތްތެރިއެއް'' ކަމަށެވެ.\nޕެއިސިލީ ވަނީ 2013 ވަނަ އަހަރާއި 2014 ވަނަ އަހަރު ވެސް ރާއްޖެ ވަޑައިގެންފައެވެ.\nމީގެ އިތުރުން ޕެއިސިލީ ވަނީ ދެ ފަހަރެއްގެ މަތިން ލަންކާ ސަރުކާރުގެ ޙަރަދުގައި އާއިލާއާ އެކު ލަންކާގައި ޗުއްޓީ ހޭދަކުރައްވާފައެވެ. އެ ދަތުރުގެ ތަފްސީލް އިނގިރޭސި ޕާލިމެންޓައް ހިއްސާކޮށްފައި ނުވާތީ އޭނާ ވަނީ 30 ދުވަހަށް ސަސްޕެންޑް ކޮށްފައެވެ.


vnews - Sri Lanka ge raeeseqaumuge parliament suspend kuravvaifi\nސްރީލަންކާގެ ރައީސް ސިރިސޭނާ އެގައުމުގެ ޕާލަމެންޓް ސަސްޕެންޑް ކުރައްވައިފި\nސްރީލަންކާގެ ރައީސް މައިތުރިޕާލަ ސިރިސޭނާ (ކ) އަދި ބޮޑުވަޒީރު ރަނިލް ވިކްރަމަސިންހަ ކޮޅުނބުގައި ބޭއްވި ރަސްމިއްޔާތެއްގައި ބައިވެރިވެވަޑައި ގަންނަވަނީ - ފޮޓޯ: އޭ.އެފް.ޕީ\nސްރީލަންކާގެ ރައީސް މައިތުރިޕާލަ ސިރިސޭނާ އެގައުމުގެ ޕާލަމެންޓް ސަސްޕެންޑް ކުރައްވައިފިއެވެ.\nސްރީލަންކާގެ ރައީސް ކުއްލިގޮތަކަށް އެގައުމުގެ ޕާލަމެންޓް ސަސަޕެންޑް ކުރެއްވީ މަސްދުވަހުގެ މުއްދަތަށް ކަމަށް ޚަބަރު ލިބެއެވެ.\nރައީސްގެ ސެކްރެޓަރީ އޮސްޓިން ފަރނާންޑޯ ރޮއިޓަރސްއަށް ވިދާޅުވީ، ރައީސް ސިރިސޭނާ ޕާލަމެންޓް ސަސްޕެންޑް ކުރެއްވީ މެއިމަހުގެ 8 ވަނަ ދުވަހުގެ ނިޔަލަށް ކަމަށެވެ. ނަމަވެސް ޕާލަމެންޓް ސަސްޕެންޑް ކުރެއްވި ވަކި ސަބަބެއް އޭނާ ވިދާޅެއް ނުވެއެވެ.\nސްރީލަންކާގެ ރައީސް ސިރިސެނާ ޕާލަމެންޓް ސަސްޕެންޑް މިކުރެއްވީ، ވެރިކަންކުރާ ކޯލިޝަންގައި ހިމެނޭ މައި ޕާޓީގެ ލީޑަރ އަދި ބޮޑުވަޒީރު ރަނިލް ވިކްރަމަސިންހައާއި، ރައީސާ ދެމެދު ވެރިކަމުގެ ބާރުތަކާ ގުޅޭގޮތުން ހިނގަމުންދާ އަރާރުންތައް ބޮޑުވެފައި ވަނިކޮށެވެ.\nސަރުކާރުން މިރޭ (ބުރާސްފަތި ދުވަހުގެރޭ) ނެރުނު ރިޔާސީ ގަރާރުގައި ރައީސް މައިތުރިޕާލަ ސިރިސޭނާ ވިދާޅުވެފައިވަނީ، ސްރީލަންކާގެ ގާނޫނުއަސާސީގެ 70 ވަނަ މާއްދާއިން ރައީސަށް ލިބިވަޑައިގެންފައިވާ ބާރުގެ ދަށުން 12 އޭޕްރީލް ދުވަހުގެ މެންދަމު 12:00 އިން ފެށިގެން ޕާލަމެންޓް ސަސްޕެންޑް ކުރައްވައިފި ކަމަށެވެ.\nއެގޮތުން، މަރުކަޒީ ބޭންކުގެ މައްޗަށް ބޮޑުވަޒީރަށް އޮންނަ ބާރުތައް އަތުލައްވައި، ސަރުކާރުގެ ސިޔާސަތުތައް ކަނޑައަޅާ ނޭޝަނަލް އޮޕަރޭޝަންސް ރޫމްގެ އިތުރުން، ސަރުކާރުގެ އެތައް މުއައްސަސާއެއްގެ މައްޗަށް ބޮޑުވަޒީރަށް އޮންނަ ބާރުތައްވެސް ރައީސް ސިރިސޭނާވަނީ ނިގުޅައިގެންފައެވެ.\nކެބިނެޓުން އިސްތިއުފާ ދެއްވި ހަ ވަޒީރުންނަކީވެސް، ވެރިކަން ކުރާ ކޯލިޝަންގައި ހިމެނޭ، ރައީސް މައިތުރިޕާލަ ސިރިސޭނާގެ ސްރީލަންކާ ފްރީޑަމް ޕާޓީއަށް ނިސްބަތްވެވަޑައި ގަންނަވާ ހަ ވަޒީރުންނެވެ.\nރައީސް ސިރިސޭނާ ޕާލަމެންޓް ސަސްޕެންޑް ކުރެއްވި ގަރާރު ނެރުއްވީ، އޭނާއަށް ވަފާތެރި ހަ ވަޒީރުންވެސް ހިމެނިވަޑައިގަންނަވާގޮތުން ސަރުކާރުގެ އިސް 16 ފަރާތެއް، ސަރުކާރުން އިސްތިއުފާ ދެއްވިތާ މާ ގިނައިރެއް ނުވަނީހެވެ.\nކެބިނެޓުން އިސްތިއުފާ ދެއްވި ހަ ވަޒީރުންގެ ބަދަލުގައި އެ މަގާމުތަކަށް ވަގުތީގޮތުން ރައީސް ސިރިސޭނާ މިއަދު ވަނީ ބޭފުޅުންވެސް އައްޔަން ކުރައްވާފައެވެ. ވުޒާރާތައް ހިންގުމަށް ވަގުތީ ބޭފުޅުން ރައީސް އައްޔަން ކުރެއްވިއިރު، އިސްތިއުފާ ދެއްވި ވަޒީރުންގެ ޒިންމާތައް ބޮޑުވަޒީރު ރަނިލް ވިކްރަމަސިންހަވަނީ ކެބިނެޓްގެ ހަތަރު ވަޒީރަކާ މަތިވެސް ކުރައްވާފައެވެ.\nރައީސް މައިތުރިޕާލަ ސިރިސޭނާ ވަނީ، ބޮޑުވަޒީރު ކަމަށް އާ ބޭފުޅަކު އައްޔަން ކުރެއްވުމަށްޓަކައި މިހާރުގެ ބޮޑުވަޒީރު ރަނިލް ވިކްރަމަސިންހަ މަގާމުން އިސްތިއުފާ ދެއްވުމަށްވެސް ދަންނަވާފައެވެ. ލޯކަލް ކައުންސިލް އިންތިޚާބުގެ ކެމްޕެއިންގައި ސިރިސޭނާ ވިދާޅުވެފައިވަނީ ކުރީގެ ރައީސް މަހިންދަ ރާޖަޕަކްސަގެ ސަރުކާރަށްވުރެ ރަނިލް ވިކްރަމަސިންހަ ހިންގަވާ ސަރުކާރުގެ ކޮރަޕްޝަންގެ ހާލު ބޮޑުކަމަށެވެ.


އެޑްމިނިސްޓްރޭޓިވް އޮފިސަރ (ޖީ.އެސް 3)\n1. ކައުންސިލްގެ އިދާރާއަށް ޖެމްސް އަދި އީމެއިލް މެދުވެރިކޮށް ލިބޭ ސިޓީ / މެސެޖްތައްބަލައިގަތުން.\n2. ކައުންސިލް އިދާރާއަށް އަންނަ ސިޓީ / މެސެޖް ތަކާއި އެހެނިހެން ތަކެތި ބަލައިގަނެ، އެތަކެތި އެންޓަރކޮށް ކަމާއިބެހޭ ޔުނިޓްތަކަށް ޙަވާލު ކުރުން.\n3. ދުވަހުން ދުވަހުން މަސްވެރިކަމުގެ ރިޕޯޓް ތައްޔާރު ކޮށް ކަމާއި ބެހޭ ފަރާތަށް ފޮނުވުން.\n4. މަސްދޯނި ފަހަރުގެ ސަލާމަތީ ސެޓްފިކެޓް ހެދުމާއި ، މަސްވެރިކަމުގެ ލައިސަންސް ހެދުމުގެ މަސައްކަތް ކުރުން.\n5. ރަށުގެ ރަށްވެހިންގެ ރަޖިސްޓްރީ އަޕްޑޭޓްކޮށް ބެލެހެއްޓުމާއި، ވޯޓާސް ރަޖިސްޓްރީ އަޕްޑޭޓްކޮށް ބެލެހެއްޓުން.\n6. ވިހާ މަރުވާ ބެލެހެއްޓުމާއި،އުފަންދުވަހުގެ ސެޓްފިކެޓް ހެދުމާއި،އައިޑީކާޑް ހެދުމާއިބެހޭ މަސައްކަތް ކުރުން.\n7. ޢުމުރުން 65 އަހަރު ވުމަށްފަހު އަސާސީ ޕެންޝަން ޙައްޤުވާ ފަރާތްތަކުގެ ރަޖިސްޓްރީ (ދަފްތަރު) ބެލެހެއްޓުމާއި، އެކަމާއި ގުޅޭ އެންމެހާ ލިޔެކިޔުންތައް ބެލެހެއްޓުން.\n8. ހުކުރު ، ޢީދު ޚުޠުބާ ތައް ޑައުން ލޯޑް ކުރުމާއި ، ކަމާއިބެހޭ އިމާމުންނާއި، ހުކުރުނަމާދާއި، ޢީދު ނަމާދު އަދި ކޭތަ ނަމާދު ތަރުތީބުން ޙަވާލުކުރުން. (ހުކުރު ޚުޠުބާ ޙަވާލުކުރާނީ ކޮންމެ ބްރާސްފަތި ދުވަހަކު ، އަދި ޢީދުނަމާދާއި ، ކޭތަ ނަމާދުފަދަ ނަމާދުތައް ކުރަން ހަމަޖެހިފައި އޮންނަ ދުވަހުގެ ކުރީ ދުވަހު ޙަވާލުކުރުން.)\n9. އިދާރާގެ ހުރިހާ މުވައްޒަފުން ޝާމިލުވެގެން ކުރަންޖެހޭ ކަންތައްތަކާއި، އަދި ދިމާވާ މުހިންމު ކަންތައްތަކާ ގުޅިގެން ކުރަންޖެހޭ އެހެނިހެން ރަސްމީ ކަންތައްތައް ކުރުން.\n10. ސެކްޝަނުގެ އެހެން މުވައްޒަފަކު ޗުއްޓީގައި ނުވަތަ ސަލާމުގައި ހުންނަ ދުވަސްތަކުގައި އެމުވައްޒަފަކު ކުރަންޖެހޭ މަސައްކަތްތައް ކުރުމަށް ޙަވާލު ކުރެވިއްޖެ ހިނދެއްގައި އެމަސައްކަތް ކުރުން.\n1. އެޑްމިނިސްޓްރޭޝަން / މެނޭޖްމެންޓް / ބިޒްނަސް މެނޭޖްމެންޓް / ބިޒްނަސް އެޑްމިނިސްޓްރޭޝަން ނުވަތަ ހިޔުމަންރިސޯސް މެނޭޖްމެންޓް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 3ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން،\nސާނަވީ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިހާނުގެ 'ދިވެހި' މި މާއްދާއިން 'ސީ' ގްރޭޑް ލިބިފައިވުން.\nv މޯލްޑިވެސް ކޮލިފިކޭޝަން އޮތޯރިޓީއިން ފެންވަރު ބައްލަވާފައިވާ ތަޢުލީމީ ސެޓުފިކެޓުތަކުގެ ކޮޕީ (ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓްފިކެޓްތަކާއި، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓްފިކެޓްތައް ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކިފެންވަރެއްގައި ޤަބޫލު ކުރެއްވޭނެ ކަމަށް މޯލްޑިވްސް ކޮލިފިކޭޝަން އޮތޯރިޓީއިން ދޫކުރައްވާފައިވާ ލިޔުމުގެ ކޮޕީ)\nv ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒަކުން ކުރިއަށް ގެންދާ ރާއްޖޭގެ ޕްރޮގްރާމްތަކުގެ ސެޓްފިކެޓްތަކުގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\nv ސިވިލް ސަރވިސް ޓްރޭނިންގ އިންސްޓިޓިއުޓުން ހިންގާ ކޯސްތަކުގެ ސެޓްފިކެޓްތަކުގެ ކޮޕީ.\n7. މަސައްކަތު ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ.\nv ސިވިލް ސަރވިސް އިން ބޭރު ވަޒީފާއެއް އަދާކޮށްފައިވާނަމަ، އެވަޒީފާއެއް އަދާކުރިމުއްދަތާއި ކުރި މަސައްކަތް ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nv އަމިއްލަ ކުންފުންޏެއްގެ ނުވަތަ އަމިއްލަ އިންސްޓިޓިއުޓެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާ އަދާކުރި މުއްދަތާއި ކުރި މަސައްކަތް އަދި މަސައްކަތް ކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nވަޒީފާއަށް އެދޭފޯމު ދެއްވަދޫ ކައުންސިލްގެ އިދާރާގެ ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 ޖަނަވަރީ 2018ވާ ބްރާސްފަތި ދުވަހުގެ 13.00ގެ ކުރިން، ދެއްވަދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލް ކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު 24 ޖަނަވަރީ 2018 އާއި 28 ޖަނަވަރީ2018 އާއި ދެމެދު ދެއްވަދޫ ކައުންސިލްގެ އިދާރާގައި އޮންނާނެއެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން، އެތާރީޚުތަކުގައި އިންޓަރވިއުއަށް ޙާޟިރުވުމަށް ތައްޔާރުވެގެންތިބުން އެދެމެވެ.\nމަޤާމަށް މީހުން ހޮވުމަށް\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން %30 ލިބެން ޖެހޭނެއެވެ.\nމިއިޢުލާނާއި ގުޅިގެން މަޢުލޫމާތު ސާފްކުރުމަށް ގުޅުއްވާނީ 6820023 ނަންބަރ ފޯނަށެވެ.\n17 ރަބީޢުލްއާޚިރު 1439\nޕަބްލިޝްކުރި ތާރީޚު: 04 ޖަނަވަރީ 2018\nސުންގަޑި: 18 ޖަނަވަރީ 2018 13:00


ދައުލަތުގެ މުވައްޒަފުންނަށް މަޖުބޫރު ކުރުވައިގެން ޕީޕީއެމްގެ ކެމްޕޭން ޙަރަކާތްތަަކުގައި މަސައްކަތް ކުރުވަމުން ގެންދިއުމަކީ ރައްޔިތުން “އަޅުވެތި ކުރުވުން” – ސްޕޯކްސްޕާސަން އަލްއުސްތާޛާ މާރިޔާ އަޙްމަދު ދީދީ – Maldivian Democratic Party\nދައުލަތުގެ މުވައްޒަފުންނަށް މަޖުބޫރު ކުރުވައިގެން ޕީޕީއެމްގެ ކެމްޕޭން ޙަރަކާތްތަަކުގައި މަސައްކަތް ކުރުވަމުން ގެންދިއުމަކީ ރައްޔިތުން “އަޅުވެތި ކުރުވުން” – ސްޕޯކްސްޕާސަން އަލްއުސްތާޛާ މާރިޔާ އަޙްމަދު ދީދީ\nދައުލަތުގެ އެކިއެކި މުއައްސަސާތަކުގެ މުވައްޒަފުންނަށް މަޖުބޫރު ކުރުވައިގެން ޕީޕީއެމްގެ ކެމްޕޭން ޙަރަކާތްތަކުގައި ބައިވެރިކުރުވުމާއި މަަސައްކަތް ކުރުވަމުން ގެންދިއުމަކީ ރައްޔިިތުން އަޅުވެތިކުރުވުން ކަމުގައި ޖަޒީރާ ރާއްޖެ ކެމްޕޭންގެ ސްޕޯކްސްޕާސަން އަލްއުސްތާޛާ މާރިޔާ އަޙްމަދު ދީދީ ވިދާޅުވެއްޖެެއެވެ.\nކެމްޕޭންގެ ފަރާތުން ބާއްވާ ނޫސްވެރިގެން ބައްދަލުވުމުގައި ވާހަކަފުޅު ދައްކަވަމުން ސްޕޯކްސްޕާސަން މާރިޔާ ވިދާޅުވީ “ވަޒީފާގެ ބިރު ދައްކަައިގެން ރައްޔިތުން އަޅުވެތި ކުރުވާތީ” އެކަމާމެދު ކަންބޮޑުވެވަޑައިގަންނަވާ ކަމުގައެވެ. މީގެ އިތުރުން މާރިޔާ ވިދާޅުވީ ޕީޕީއެމްއިން ވަކި ފާހަގައެއް ދިނުމުން ވޯޓު ކަރުދާހުގައި އެ ފާހަގަ ޖެހުމަށް ސަރުކާރުގެ ކުންފުނިތަކުގެ މުވައްޒަފުންނަށް މަޖުބޫރުކުރުވަމުން އަންނަ ކަމުގެ މަޢުލޫމާތު ލިބިވަޑައިގެންފައިވާ ކަމަށެވެ. އަދި މިފަދަ އަޅުވެތިކުރުމުގެ މަސައްކަތްތައް ނުކުރެއްވުމަށް މާރިޔާ އިލްތިމާސް ކުރައްވަމުން ވިދާޅުވީ ރައްޔިތުން ތިބީ މިފަދަ މަކަރުތަކުގައި ބައިވެރިވާކަށް ނޫންކަމަށާއި، 23 ސެޕްޓެމްބަރު 2018 ގައި މި އަނިޔާވެރި ސަރުކާރު މިގޮތަށް ނޯންނާނެ ކަމުގައެވެ.\nސަރުކާރުގެ ރިޔާސީ ކެމްޕޭނުގެ ޙަރަކާތްތަކަށް އަލިއަޅުވާލައްވައި މާރިޔާ ވިދާޅުވީ “މިހާރު މިއޮތީ އެނެއްކާ ވައުދުވާ މޫސުން” ފެށިފައިކަމަށާއި 2013 ގެ ކެމްޕޭންގައި ވީ ވައުދުތައް މިހާރު މިވަނީ ހުވަފެނީ ވާހަކަތަކަކަށް ވެފައި ކަމުގައެވެ. ސަރުކާރުގެ މުހިއްމު ވައުދުތައް ކަމުގައިވާ ބެޔަސް ނުބެޔަސް ވައުދާއި އަލަތު ކައިވެންޏާއެކު ފްލެޓެއް ލިބޭނެ ކަމަށް ވައުދުވެފައިވާއިރު އެއިން އެއްވެސް ވައުދެއް ފުއްދިފައިނުވާ ކަމުގައި މާރިޔާ ވިދާޅުވިއެވެ. އަދި މިހާރު އަނެއްކާވެސް ކެމްޕޭނުގައި ސަރުކާރުގެ ފަރާތުން ދައްކަވާ ވާހަކަތަކަކީ އެއްވެސް މިންވަރަކަށް ހިސާބު ޖައްސަވައިގެން ކުރައްވާ ކަންކަން ނޫންކަމަށާއި މިކަންކަމަށް ރައްޔިތުން ސަމާލުވުމަށް ސްޕޯކްސްޕާސަން އެދިވަޑައިގެންނެވިއެވެ.\nމިއަދުގެ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ދައުލަތުގެ މީޑިޔާ ނަހަމަ ގޮތުގައި ބޭނުންކުރަމުން އަންނާތީ އެކަމާ ކަންބޮޑުވުންފާޅުކުރެއްވިއެވެ. އަދި ދައުލަތުގެ މީޑިޔާ މިފަދައިން ބޭނުން ކުރުމަކީ ސީދާ ރައްޔިތުންގެ ފައިސާއިން ކެމްޕޭން ކުރުން ކަމުގައި ކަމަށް ވިދާޅުވެ، އެކަން ކުށްވެރިކުރެއްވިއެވެ.\nރައްޔިތުން ހިއްވަރާއެކު ނިކުމެ، ވޯޓުލައިގެން މި އަނިޔާވެރިކަމާއި އަޅުވެތިކުރުމުން ރައްޔިތުންނަށް ސަލާމަތްވެވޭނެ ކަމުގައިވެސް ސްޕޯކްސްޕާސަން މާރިޔާ ވިދާޅުވިއެވެ.


Microsoft inn Tiktok gannanee | Mihaaru\n04 އޯގަސްޓް 2020 - 08:144comments\nޗައިނާގެ ބައިޓްޑާންސުން ހިންގާ މަޝްހޫރު އެޕް ޓިކްޓޮކް އެމެރިކާގައި މަނާ ނުކުރާނެ ހަމަ އެކަނި ގޮތަކީ އެމެރިކާގެ ކުންފުންޏަކާ ގުޅިގެން އެޕް ހިންގުން ކަމަށް އެމެރިކާ ސަރުކާރުން ބުނާތީ މައިކްރޮސޮފްޓާއި ބައިޓްޑާންސް މަޝްވަރާކުރަން ފަށައިފި އެވެ.\nމިކަމާ ގުޅޭ ގޮތުން އެ ކުންފުނީގެ ސީއީއޯ ސަތިއާ ނަޑެލާ ވަނީ އެމެރިކާގެ ރައީސް ޓްރަމްޕާ ވެސް މަޝްވަރާ ކުރައްވައިފަ އެވެ. އަދި މި ވިޔަފާރި 45 ދުވަހުގެ ތެރޭގައި ކޮޅެއްގައި ޖެއްސުމަށް ޓްރަމްޕް އަންގަވާފައިވާ ކަމަށް ވެސް ރިޕޯޓްތައް ބުނެ އެވެ.\nމައިކްރޮސޮފްޓުން ޓިކްޓޮކަށް ޝައުގުވެރިކަން ފާޅުކޮށްފައި ވަނީ އެ އެޕް އެމެރިކާގައި މަނާކުރާނެ ކަމަށް މިދިޔަ ހުކުރު ދުވަހު ޓްރަމްޕް ވިދާޅުވެފައި ވަނިކޮށެވެ. އަދި އެ އެޕަށް ފިޔަވަޅު އަޅަންޖެހޭ ކަމަށް މިދިޔަ އަހަރުން ފެށިގެން، އެމެރިކާގެ ގާނޫނު ހަދާ މަޖިލީހުގެ މެމްބަރުންތަކެއް ގެންދަވަނީ ވިދާޅުވަމުންނެވެ. ވެރިކަން ކުރާ ރިޕަބްލިކަން ޕާޓީގެ މެމްބަރުން ވިދާޅުވާ ގޮތުގައި ޓިކްޓޮކަކީ އެމެރިކާގެ ގައުމީ ސަލާމަތަށް އޮތް ނުރައްކަލެކެވެ. އެހެންވެ ފާރަވެރިވާން ޖެހެ އެވެ.\nމިދިޔަ މަހުގެ ތެރޭގައި އެމެރިކާގެ ސްޓޭޓް ސެކްރެޓަރީ މައިކް ޕޮމްޕިއޯ އާއި ވައިޓްސް ހައުސްގެ އިކޮނޮމިކް އެޑްވައިވަރު ލެރީ ކަޑްލޯ ވެސް ވަނީ ޓިކްޓިކަށް ފިޔަވަޅު އަޅަން ޖެހިދާނެ ކަމަށް ވެސް ވިދާޅުވެފަ އެވެ. އޭނާ ވިދާޅުވި ގޮތުގައި ޓިކްޓޮކް އެމެރިކާގައި މަނާނުކުރަން އެދޭ ނަމަ ބައިޓްޑާންސަށް އޮތް ގޮތަކީ އެ އެޕް އެމެރިކާގެ ކުންފުންޏެއްގެ ގޮތުގައި ހިންގަން ވިއްކައިލުމެވެ.\nޓިކްޓޮކް ގަތުމާ ބެހޭ ގޮތުން މައިކްރޮސޮފްޓްގެ ބްލޮގްގައި އާންމުކޮށްފައިވާ ބަޔާނެއްގައި ބުނީ ޓިކްޓޮކާ ގުޅޭ ގޮތުން އެމެރިކާ އިން ފާޅުކުރާ ކަންބޮޑުވުންތަކުގައި ސީރިއަސްކޮށް ވިސްނަންޖެހޭ ކަންތައްތަކެއް ހުރި ކަމަށް އެ ކުންފުނިން ވެސް ގަބޫލުކުރާ ކަމަށެވެ. އެހެންވެ ޓްރަމްޕްގެ ސަރުކާރުން ފާޅުކުރާ ކަންބޮޑުވުންތަކާ ދޭތެރޭ ސީރިއަސްކޮށް ވިސްނާ ކަމަށް ބުންޏެވެ.\nމައިކްރޮސޮފްޓުން ބުނި ގޮތުގައި ޓިކްޓޮކް ގަތުމަށް ފަހު އެމެރިކާ އާއި ކެނެޑާ އާއި އޮސްޓްރޭލިއާ އާއި ނިއު ޒިލެންޑް ފަދަ މާކެޓްތަކުގައި އެ އެޕް އޮޕަރޭޓްކުރުމަކީ އެ ކުންފުންޏަށް ކުރެވިދާނެ ކަމެކެވެ. އަދި މިކަމާ ގުޅޭ ގޮތުން މިހާރު ބައިޓްޑާންސާ އެކު ކުރިއަށް ގެންދާ މަޝްވަރާތައް އަންނަ މަހުގެ 15 ހިސާބުގައި ނިންމާލައި، ވަކި ގޮތަކަށް އެއްބަސްވެވޭނެކަމުގެ އުންމީދު ވެސް ބޮޑުކަމަށް މައިކްރޮސޮފްޓުން ބުންޏެވެ. މި މަޝްވަރާތައް ކުރިއަށް ގެންދަނީ އެމެރިކާގެ ގާނޫނު ހަދާ މަޖިލީހުގެ ފޮރިން އިންވެސްޓްމަންޓް ކޮމިޓީ (ސީއެފްއައިޔޫއެސް) ގެ އިރުޝާދުތަކުގެ މަތިންނެވެ.\nއެމެރިކާ އިން ތުހުމަތުކުރާ ގޮތުގައި ޓިކްޓޮކަކީ ޗައިނާގެ ކޮމިއުނިސްޓް ސަރުކާރާއި އެ ގައުމުގެ އަސްކަރިއްޔާ ވާގިދީގެން އެމެރިކާ އަށް ޖާސޫސްކުރާ އެޕެކެވެ. އަދި އެ އެޕް ބޭނުންކުރާ އެމެރިކާގެ މީހުންގެ ޑޭޓާ ވެސް ނަހަމަގޮތުގައި ޗައިނާ އިން ހިފާކަމަށް ތުހުމަތުކޮށްފައިވެ އެވެ. މި ޝައްކުތައް ހުރުމާ އެކު އެމެރިކާ އިން ދެކެނީ ޓިކްޓޮކްގެ ޒަރީރާ އިން މި އަހަރުގެ ނޮވެމްބަރުގައި ބާއްވާ އެމެރިކާގެ ރިޔާސީ އިންތިހާބަށް ވެސް ޗައިނާ އިން ނުފޫޒު ފޯރުވައިވާނެ ކަމަށެވެ.\nޓިކްޓޮކް އެމެރިކާގެ ބާރުގެ ދަށަށް ގެންނަން އެމެރިކާ އިން މަސައްކަތްކުރަމުންދާ އިރު، ބައިޓްޑާންސްގެ ސީއޯއޯ އާއި ޓިކްޓޮކްގެ ސީއީއޯ އަކީ މިހާރު އެމެރިކށާގެ ރައްޔިތެކެވެ. އެއީ ކުރިން ޑިޒްނީގައި މަސައްކަތްކުރެއްވި ކެވިން މޭޔާ އެވެ. އޭނާ ޓިކްޓޮކާ ގުޅުނީ މިދިޔަ ޖޫން މަހު އެވެ.\nޓިކްޓޮކް ބޭނުންކުރާ އެމެރިކާގެ މީހުންގެ އަދަދު 80 މިލިއަނަށް އަރާ އިރު، އެ އެޕް ބޭނުންކުރާ އާބާދީގެ ބޮޑު ޕަސަންޓޭޗަކީ 16-24 އަހޜަރާ ދެމެދުގެ ޒުވާނުންނެވެ.\nTiktok America gai manaakuraanan: Trump\nއިތުރު ލިޔުންތައް މައިކްރޮސޮފްޓް ސޯޝަލް ނެޓްވޯކްސް ޗައިނާ ސޯޝަލް މީޑިއާ އެމެރިކާ ޑޮނަލްޑް ޓްރަމްޕް މައިކް ޕޮމްޕިއޯ


ކޯޓް އަމުރަކާނުލާ ފުލުހުން ރާއްޖެ ޓީވީގެ ނޫސްވެރިޔާ ހުސެއިން ފަރިޔާޒް، އަނިޔާވެރި ގޮތަކަށް ގަދަކަމުން ޖަހައިގަނެގެން ގެންދިޔަ ބޮޑު ޖަރީމާ ކުށްވެރިކުރުން – Maldivian Democratic Party\n13 ފެބުރުއަރީ 2016\nކޯޓް އަމުރަކާނުލާ ފުލުހުން ރާއްޖެ ޓީވީގެ ނޫސްވެރިޔާ ހުސެއިން ފަރިޔާޒް، އަނިޔާވެރި ގޮތަކަށް ގަދަކަމުން ޖަހައިގަނެގެން ގެންދިޔަ ބޮޑު ޖަރީމާ ކުށްވެރިކުރުން\nކޯޓް އަމުރެއް ނެތި ފުލުހުން މިއަދު ރާއްޖެ ޓީވީގެ އިމާރާތުގެ ތެރެއަށް ވަދެގަނެ ރާއްޖެ ޓީވީގެ ނޫސްވެރިޔާ ޙުސެއިން ފަރިޔާޒް، އަނިޔާވެރި ގޮތަކަށް ގަދަކަމުން ޖަހައިގަނެގެން ގެންދިޔަ ބޮޑު ޖަރީމާ ދިވެހި ރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ)އިން އެންމެ ހަރުއަޑުން ކުށްވެރިކުރަމެވެ.\nކޯޓް އަމުރަކާއިނުލާ ރާއްޖެ ޓީވީގެ އިމާރާތުގެ ތެރެއަށް މިއަދު ފުލުހުން ވަދެގަނެ ނޫސްވެރިޔާ ޙުސެއިން ފަރިޔާޒް ގަދަކަމުން ޖަހައިގަނެގެން ގެންދިޔަ ގެންދިއުމަކީ ޤާނޫނު ނުހިނގާ އެންމެ ނާތަހުޒީބު ޖަންގަލީގެ އަމަލެއްކަމުގައި ސިފަކުރަމެވެ. ފުލުހުން ޙުސެއިން ފަރިޔާޒް ޣައިރުޤާނޫނީ ހައްޔަރަކުން ހައްޔަރުކުރުމުގައި އިންތިހާއަށް ހަޑިހުތުރު ބަހުން މުއާމަލާތްކޮށްފައިވުމުގެ އިތުރުން އޭނާ ލައިގެން ހުރި ގަމީސް އިރާލައި ޖީޕް ތެރެއަށް އޭނާ އެއްލާލައި އަނިޔާވެރިވެފައިވެއެވެ. ފުލުހުންގެ ޣައިރުޤާނޫނީ އަދި އެ އަނިޔާވެރި އަމަލަކީ ނޫސްވެރިކަމުގެ މިނިވަންކަމަށް ފާޅުގައިދިން ހަމަލާއެއްކަން ފާހަގަކުރަމެވެ. އަދި އެއީ ނޫސްވެރިނަށް ބިރުދެއްކުމަށް ހިންގި ބޮޑު ޖަރީމާއެކެވެ.\nރާއްޖެ ޓީވީގެ ނޫސްވެރިންނަށާއި އިމާރާތަށް ތަކުރާރުކޮށް ދެމުންދާ މިފަދަ ހަމަލާތަކަކީ ސަރުކާރަށް ފާޑުކިޔާ ޚަބަރުތަށް ގެނެސްދޭ ޗެނަލްއެއްގެ ގޮތުގައި މަސައްކަތްކުރުމުގެ ސަބަބުންދޭ ހަމަލާތަކެކެވެ. އަދި އެއީ އިންތިޒާމުވެ ރޭވިގެން ހިންގާ ސްޓޭޓް ސްޕޮންސާރޑް ޓެރަރިޒަމްގެ އަމަލުތަކެއްގެ ގޮތުގައި ސިފަކުރަމެވެ.\nރާއްޖެ ޓީވީން ގެނެސްދޭ އެކިއެކި ޕްރޮގްރާމްތަށް ގެނައުން ޤާނޫނާއި ޚިލާފަށް މަނާކޮށް ނޫސްވެރިކަމުގެ މިނިވަންކަމަށް ފާޅުގައި އަރައިގަންނަމުންދާކަންވެސް ފާހަގަކުރަމެވެ. މިގޮތުން ރައީސް އަބްދުﷲ ޔާމިން އިސްލާމް ދީނުގައި އެންމެ ބޮޑެތި ފާފަތަކުގެ ތެރޭގައި ހިމެނޭ ސިހުރު ހެދުމަށްޓަކައި ބިދޭސީ ފާދިރީއެއްގެ ގާތަށް ވަޑައިގެން ހިންގެވި ހަރާމް ކަންތައް، އެމަނިކުފާނުގެ އަޑުފުޅުން ހެކިތަކާއިއެކު ގެނެސްދިނުމުން އެމަނިކުފާނު ހިންގެވި އެ ބޮޑު ހަރާމްކަންތައް ބެލުމުގެ ބަދަލުގައި ރާއްޖެ ޓީވީ ކުއްވެރިކޮށް އެ ޕްރޮގްރާމް ގެނެސްދިނުން މަނާކޮށްފައިވަނީ ކަނޑައެޅިގެން ޤާނޫނުތަކާއި ޚިލާފާށްކަން ފާހަގަކުރަމެވެ. އަދި އެއީ ސަރުކާރުގެ ނުފޫޒުން ބްރޯޑްކާސްޓިންގ ކޮމިޝަންގެ ފަރާތުން މީޑިއާގެ މިނިވަންކަމަށް ދިން ހަމަލާއެކެވެ. އެހެންކަމުން މިދަނޑިވަޅުގައި ބްރޯޑްކާސްޓިންގ ކޮމިޝަންގެ ޣައިރުޤާނޫނީ އެ އަމަލުވެސް ކުއްވެރިކުރަމެވެ.


Arsenal Champions League Aa Gaathah – adduLIVE\nއާސެނަލް ޗެމްޕިއަންސް ލީގާ ގާތަށް\nMay 08, 2022, 20:15 ހަސަން ރަޝީދު\nއިނގިރޭސި ޕްރިމިއާ ލީގުގައި މިރޭ ލީޑްސް ޔުނައިޓެޑް 2-1 އިން ބަލިކޮށް އަންނަ ސީޒަނުގެ ޗެމްޕިއަންސް ލީގުން ޖާގައެއް ހޯދުމާ ގާތަށް އާސެނަލް އިން ޖެހިލައިފި އެވެ.\nޕްރިމިއާ ލީގުން ޗެމްޕިއަންސް ލީގުން ޖާގަ މިހާތަނަށް ކަށަވަރުކޮށްފައިވަނީ މެންޗެސްޓާ ސިޓީ އާއި ލިވަޕޫލް އެވެ. އަނެއް ދެ ޖާގައަށް ވާދަކުރަނީ ޗެލްސީ އާއި އާސެނަލް އަދި ޓޮޓެންހަމް އެވެ. މި މޮޅާއެކު އާސެނަލް އޮތީ 35 މެޗުން ލިބުނު 66 ޕޮއިންޓާ އެކު ލީގުގެ ހަތަރުވަނައިގަ އެވެ. ޓޮޓެންހަމް އޮތީ 35 މެޗުން ލިބުނު 62 ޕޮއިންޓާ އެކު ލީގުގެ ފަސްވަނައިގައި އޮތްއިރު ޗެލްސީ އޮތީ 35 މެޗުން ލިބުނު 67 ޕޮއިންޓާ އެކު ލީގުގެ ތިންވަނައިގަ އެވެ.\nލީގުގައި ބާކީ ކޮންމެ ޓީމަކަށް ވެސް އޮތީ ތިން މެޗު ކަމަށްވާއިރު ޗެމްޕިއަންސް ލީގުގެ ޖާގައެއް ކަށަވަރުކުރަން އާސެނަލް އަށް މިހާރު ބޭނުންވަނީ އެންމެ މޮޅެކެވެ. ލީގުގައި އާސެނަލް ދެން ބައްދަލުކުރާނީ ޓޮޓެންހަމްއާ އެވެ.\nއާސެނަލްގެ ދަނޑުގައި މިއަދު ކުޅުނު މި މެޗުގެ ފުރަތަމަ 10 މިނެޓްތެރޭ އާސެނަލް އިން ވަނީ ދެ ގޯލު ކާމިޔާބުކޮށްފަ އެވެ. މި ދެ ގޯލު ވެސް އާސެނަލް އަށް ކާމިޔާބުކޮށްދިނީ އެޓީމުގެ ޒުވާން ފޯވާޑް އެޑީ އެންކެޓިއާ އެވެ.\nމި މެޗުގެ 27 ވަނަ މިނެޓްގައި ލީޑްސްގެ ޑިފެންޑަރު ލޫކް އަޔަލިން އަށް ދެއްކި ރަތްކާޑާއެކު އެޓީމުން މެޗުގެ ބޮޑުބައި ފުރިހަމަ ކުރީ 10 ކުޅުންތެރިންނާއެކު އެވެ. އޭނާ އަށް ރަތްކާޑު ދެއްކީ އާސެނަލްގެ މާޓިނެއްލީ އަށް ކުރި ފައުލަކާ ގުޅިގެންނެވެ.\nފުރަތަމަ ހާފްގައި އާސެނަލް އަށް ލީޑު ފުޅާކުރަން އިތުރު ފުރުސަތުތަކެއް ލިބުނުއިރު މި މެޗުގައި ލީޑްސް އިން ކާމިޔާބުކުރި ހަމައެކަނި ގޯލު މެޗުގެ 66 ވަނަ މިނެޓްގައި ކާމިޔާބުކޮށްދިނީ ޑިއޯގޯ ލޮރެންޓޭ އެވެ.\nމި މެޗުން ބަލިވުމުން ލީޑްސް މިހާރު ވަނީ ރެލިގޭޝަން ޒޯނަށް ވެއްޓިފަ އެވެ. އެގޮތުން ލީޑްސް މިހާރު އޮތީ 35 މެޗުން ލިބުނު 34 ޕޮއިންޓާ އެކު ލީގުގެ 18 ވަނައިގަ އެވެ.\nލީގުގައި ލީޑްސް ދެން ބައްދަލުކުރާނީ ޗެލްސީއާ އެވެ.


November 03, 2017 23\n"ބޮސް" އިން ބެލުންތެރިން ރޮއްވާލައި، ނަހުލާ ހެވިފައި\nއަތޮޅުތަކުގައި ވެސް ވަރަށް އަވަހަށް "ބޮސް" ދައްކަން ފަށާނެ ކަމަށް ނަހުލާ ބުނޭ.\n"ބޮސް"ގެ ތީމް ލަވަތައް ރިލީޒްކޮށްފި\nއަންނަ އަންގާރަ ދުވަހުގެ ރޭ އޮލިމްޕަސް ސިނަމާގައި ޕްރިމިއާ ކުރާ ކްރިސްޓަލް އެންޓަޓައިންމަންޓްގެ ފިލްމް "ބޮސް" ގެ ދެ ތީމް ލަވަ ރޭ ލޯންޗްކޮށްފި އެވެ.\nOctober 12, 2017 25\nފިލްމީ ދާއިރާއިން ނުފެނުން ވެސް އެކަށީގެންވޭ: ޔުނާން\nމި މަހުގެ 31 ރިލީޒް ކުރާ ފިލްމް "ބޮސް" އިން އަލަށް ތައާރަފްވާ މުހައްމަދު ޔުނާންއާ މެދު ބޮޑެތި އުންމީދުތަކެއް ކުރެވުނަސް އޭނާ ބުނަނީ ފިލްމު ކުޅުމަށް އަދި ސީރިއަސް ނޫން ކަމަށާއި އެއްވެސް މީހަކާ ވާދަވެރިކަމެއް ވެސް ނެތް ކަމަށެވެ.\n"ބޮސް" ގެ ޓިކެޓް ވިއްކަން ފަށައިފި\nSeptember 19, 2017 24\n"ބޮސް"ގެ ލަވަތައް ސައުންޑްކްލައުޑަށް ލާއިރަށް ނަގަނީ\nއަންނަ މަހުގެ 31 ގައި ރިލީޒް ކުރާ ކްރިސްޓަލް އެންޓަޓައިންމަންޓްގެ ފިލްމް "ބޮސް" ގެ ލަވަތައް ސައުންޑްކުލައުޑަށް ލާއިރަށް އޭގެ ތެރެއިން ބައެއް ލަވަތައް ނަގަމުން އަންނަ ކަމަށާއި އެކަމާ ކަންބޮޑުވާ ކަމަށް ޕްރޮޑިއުސަރު ފާތުމަތު ނަހުލާ ބުނެފި އެވެ.\n"ބޮސް" އަޅުވާ ތާރީހު ފަސްކޮށްފި\n"ބޮސް" ސިނަމާ އަށް އަންނާނީ އަންނަ މަހުގެ 31 ގައި.\nSeptember 09, 2017 20\n"ބޮސް"ގެ ޓްރެއިލާ: ރޮވޭ ގޮތްވޭތަ؟\n"ބޮސް" ގެ ޓިކެޓް މި މަހުގެ 26 ގައި ވިއްކަން ފަށާނެ.\nSeptember 03, 2017 3\nއަޒޫއަކީ ވަރަށް މޮޅު ބަތަލާއެއް: ނަހުލާ\nމި އަހަރުގެ ކުރިއަށް ހުރި ފިލްމްތަކުގެ ތެރެއިން ފާތުމަތު ނަހުލާގެ "ބޮސް" އަކީ އެންމެ ގިނަ ބަޔަކު އިންތިޒާރު ކުރާ އެއް ފިލްމެވެ. އަންނަ މަހުގެ 24 ގައި ރިލީޒްކުރާ ފިލްމުގެ އެންމެ ލަވައެއް ފިޔަވައި، އެހެން ހުރިހާ މަންޒަރެއް މިހާރު ވަނީ ނަގައި ނިންމައިފަ އެވެ. އަދި ފިލްމްގެ ވަރަށް ބޮޑު ބައި އޮތީ އެޑިޓް ކޮށް ވެސް ނިމިފަ އެވެ.\n"ބޮސް" ބެލުންތެރިން ރޮއްވާލާނެ: ނަހުލާ\n"ބޮސް" ގެ ޓީޒާ 10 ވަރަކަށް ދުވަހުގެ ތެރޭގައި އާންމުންނަށް ދޫކޮށްލާނެ ކަމަށް ނަހުލާ ބުނޭ.\n"ބޮސް" ގެ ޓީމުން ޔުނާނަށް ތައުރީފު އޮއްސާލައިފި\nނަހުލާ ބުނަނީ ޔުނާންއަކީ މިހާރުގެ އެކްޓަރުންނަށް ގޮންޖަހާލާ ވަރުގެ އެކްޓަރެއްކަން "ބޮސް" އިން ސާބިތުކޮށް ދޭނެ ކަމަށް.\nAugust 04, 2017 6\n"ބޮސް"ގެ 75 ޕަސެންޓް ޝޫޓިން ނިމިއްޖެ\n"ބޮސް" ގެ ޓީމުން ބުނީ ޓާގެޓަކީ މި މަހުގެ 15 އަށް ޝޫޓިން އެއްކޮށް ނިންމައިލުން ކަމަށް.\nJuly 08, 2017 11\nއާ އެކްޓަރަކާ އެކު "ބޮސް" ގެ ޕޯސްޓަރު ދައްކާލައިފި\nފާތުމަތު ނަހުލާގެ ކްރިސްޓަލް އެންޓަޓައިންމަންޓުން އަންނަ އޮކްޓޯބަރު މަހު ރިލީޒް ކުރާ ލޯބީގެ ފިލްމް "ބޮސް" އާ އެކްޓަރަކާ އެކު ރަސްމީކޮށް ލޯންޗްކޮށް، ފިލްމުގެ ފުރަތަމަ ޕޯސްޓަރު ވެސް ރޭ ދައްކާލައިފި އެވެ.\n"4426" ގެ ޓިކެޓް އޮލިމްޕަހުން ވިއްކަން ފަށައިފި\nފާތުމަތު ނަހުލާގެ ކްރިސްޓަލް އެންޓަޓައިންމަންޓްގެ ކުރިއަށް އޮތް ފިލްމް "ބޮސް" ގެ ލޯންޗިން އަންނަ ހުކުރު ދުވަހުގެ ރޭ ބާއްވާތީ އެ ހަފުލާއާ އެކު، ނަހުލާ އެންމެ ފަހުން ގެނެސް ދިން ބިރުވެރި ފިލްމް 4426 (ފޯފޯޓޫސިކްސް) ގެ ޝޯއެއް ދައްކަން ނިންމައި، އެ ޝޯގެ ޓިކެޓް މިއަދު އޮލިމްޕަހުން ވިއްކަން ފަށައިފި އެވެ.\nނަހުލާގެ "ބޮސް" އޮކްޓޯބަރު 24 ގައި ސްކްރީނަށް\n"ބޮސް" ގެ ޝޫޓިން އަންނަ މަހުގެ 13 ގައި ފަށާނެ. ޝޫޓިން އަށް ނަގާނީ 45 ދުވަސް.\nApril 10, 2017 10\nނަހުލާގެ "ބޮސް"ގެ ޑައިރެކްޓަރަކަށް ރިޝްމީ\nފާތުމަތު ނަހުލާ ލިޔެ، ޕްރޮޑިއުސް ކުރާ ލޯބީގެ ފިލްމު "ބޮސް" ޑައިރެކްޓްކޮށް ދޭން ލިބުނު ފުރުސަތު ބޭނުންކުރާނެ ކަމަށް ބަތަލާ ރިޝްމީ ބުނެފި އެވެ.\n"4426" ގެ އިތުރު ޝޯއެއް އޮލިމްޕަހަށް\nފިލްމް އަޅުވަން ހަމަޖެހިފައި ވަނީ އަންނަ މަހުގެ3ވަނަ ދުވަހުގެ ރޭ.\nނަހުލާގެ ފިލްމެއްގެ ލީޑް ރޯލަށް އެކްޓަރުން ހޯދަނީ\nނަހުލާ ބުނީ އެކްޓް ކުރަން ޝައުގުވެރިވާ ދެ ޖިންސްގެ ޒުވާނުން އޭނާގެ ފޭސްބުކް ޕޭޖަށް އިންބޮކްސް ކުރުމުން ގުޅާނެ ކަމަށް.


ޓެރަރިޒަމާ ގުޅޭ އިންޓެލިޖެންސް މައުލޫމާތު ހިއްސާކުރުމުގެ އޮނިގަނޑު އެކުލަވާލައި އަމަލީ މަސައްކަތް މިހާރު ވާނީ ފަށާފައި: ރައީސް | Sandhaanu\nޓެރަރިޒަމާ ގުޅޭ އިންޓެލިޖެންސް މައުލޫމާތު ހިއްސާކުރުމުގެ އޮނިގަނޑު އެކުލަވާލައި އަމަލީ މަސައްކަތް މިހާރު ވާނީ ފަށާފައި: ރައީސް\nއޯގަސްޓް 27, 2021\nޓެރަރިޒަމާ ގުޅޭ އިންޓެލިޖެންސް މައުލޫމާތު ހިއްސާކުރުމުގެ އޮނިގަނޑު އެކުލަވާލައި މައުލޫމާތު ހިއްސާކުރުމުގެ އަމަލީ މަސައްކަތް މިހާރު ފަށާފައިވާ ކަމަށް ރައީސުލް ޖުމޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެ އެވެ.\nއެމްއެންޑީއެފްގެ 67 ވަނަ އަސާސީ ތަމްރީނު ކޯހުގެ ހުވާ ކުރުމާއި ބަޑި ހަވާލު ކުރުމަށް ރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވީ ޓެރަރިޒަމް މަނާކުރުމުގެ ގާނޫނުގައި ބުނެފައިވާ ގޮތުގެ މަތިން، ޓެރަރިޒަމާ ގުޅޭ އިންޓެލިޖެންސް މައުލޫމާތު ހިއްސާ ކުރުމުގެ އޮނިގަނޑު އެކުލަވާލައިފައިވާ ކަމަށެވެ.\n“ޓެރަރިޒަމް މަނާކުރުމުގެ ގާނޫނުގައި ބުނެފައިވާ ގޮތުގެ މަތިން، ޓެރަރިޒަމާ ގުޅޭ އިންޓެލިޖެންސް މަޢުލޫމާތު ހިއްސާކުރުމުގެ އޮނިގަނޑު، މިމަހުގެ 17 ވަނަ ދުވަހު އެކުލަވާލައި، މައުލޫމާތު ހިއްސާކުރުމުގެ އަމަލީ މަސައްކަތް މިހާރު ވާނީ ފަށާފައި.” ރައީސް ސާލިހު ވިދާޅުވިއެވެ.\nރައީސް ވިދާޅުވީ މި ދުވަސްވަރަކީ ސަރަހައްދީ ފެންވަރުގަޔާއި ބައިނަލްއަގްވާމީ ފެންވަރުގައިވެސް، ވަރަށް ގިނަ ގޮންޖެހުންތަކެއް ކުރިމަތިވެފައިވާ ދުވަސްވަރެއް ކަމަށާ ޓެރަރިޒަމާއި ހަރުކަށި ފިކުރުގެ ނުރައްކާތެރިކަމާވެސް ކުރިމަތިލާންޖެހިފައިވ ދުވަސްވަރެއް ކަމަށެވެ.\nރައީސް ވިދާޅުވީ ޓެރަރިޒަމާ ގުޅިގެން ކުރިަމތިވެފައިވާ ގޮންޖެހުންތަކަކީ މުޅިދުނިޔެއަށް ވެސް ކުރިމަތިވެފައިވާ ގޮންޖެހުންތަކއް ކަމަށާ މިކަމުގައި ކުޑަ ގައުމެއް ބޮޑު ގަައުމެއް ތަފާތެއް ނެތްކަމަށެވެ.\nއެހެންކަމުން، މިފަދަ ފިކުރީ އޮއިވަރުތަކުގެ ސަބަބުން ކުރިމަތިވާ ތަފާތު ގޮންޖެހުންތަކަށް ސިފައިން ހޭލުންތެރިވެ، އެ ގޮންޖެހުންތަކާ ކުރިމަތިލާން ތައްޔާރުވުމަކީ މުހިންމު ކަމެއް ކަމަށް ވެސް ރައީސް ވިދާޅުވިއެވެ.\n“މިދެންނެވި ގޮންޖެހުންތަކާ ކުރިމަތިލާއިރު އެންމެ މުހިންމު ކަމަކީ ސަލާމަތީ ހިދުމަތްތަކުގެ މެދުގައި ގުޅިގެން މަސައްކަތްކޮށް އިންޓެލިޖެންސް މައުލޫމާތު ހިއްސާ ކުރުން” ރައީސް ވިދާޅުވިއެވެ.\nރައީސް ވިދާޅުވީ އިންޓެލިޖެންސް މައުލޫމާތު ހިއްސާ ކުރުމުގެ ނިޒާމު އިތުރަށް ހަރުދަނާ ކުރުމުގެ މަސައްކަތް ކަމާގުޅޭ އިދާރާތައް ގުޅިގެން މިހާރުވެސް މަސައްކުރަމުން ދާކަމަށެވެ.\nއެ މަސައްކަތް އިތުރަށް ހަރުދަނާވުމުން، ޓެރަރިޒަމްގެ ނުރައްކާތައް މިހާރަށްވުރެ ރަނގަޅަށް ވަޒަންކުރެވި އެފަދަ ކަންކަމާ ކުރިމަތިލުމުގެ ގާބިލުކަން ރާއްޖޭގެ ސަލާމަތީ ހިދުމަތްތަކުގައި އިތުރުވެގެންދާނެކަމަށް ވެސް ރައީސް ސާލިހު ވިދާޅުވިއެވެ.\nރޭ ބޭއްވި ރަސްމިއްޔާތުގައި ސިފައިންގެ އަސާސީ ތަމްރީނު ކޯހުން ދަސްވެނިވި 80 ސިފައިން ހުވައިކޮށްފައިވާއިރު އެސިފައިންނާއި ބަޑި ހަވާލުކޮށްދެއްވީ ރައީސްލް ޖުމުހޫރިއްޔާ އިބްރާހިމް މުހައްމަދު ސާލިހު އެވެ.


ހެޔޮނަސީބާއި ބަދުނަސީބު – Ilm\nބަރަކާތްތެރި ރަމަޟާން މަސް އޭގެ އެންމެހާ އަޅުކަންތަކާއި، ރަޙުމަތާއި، ފާފަފުއްސެވުމާއި، ދަރުމައާ އެކު އަޅުގަނޑުމެންނާ ކުރިމަތިލައިފިއެވެ. ރަޙުމަތުގެ ދިހައަކާއި ފާފަފުއްސެވުމުގެ ދިހައަކާއި ނަރަކައިން މިންޖުވުމުގެ ދިހައެއް، އެމަހުގެ ތެރޭގައި އަޅުގަނޑުމެނާ ބައްދަލުކޮށް އަލްވަދާޢު ކިޔަމުންދާނެއެވެ. ބާއްޖަވެރި، ހެޔޮނަސީބުގެ އަހުލުވެރިބަޔަކީ ޢާންމު ދުވަސްތަކާއި ޚިލާފަށް ރަމަޟާން މަހުގެ ދުވަސްތައް ހެޔޮ ބަދަލުތަކަކާ އެކު ހޭދަކުރާ މީހުންނެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމް އާއި އެކަލޭގެފާނުގެ އަޞްޙާބު ބޭކަލުންނާ ތާބީޢަ ބޭކަލުން އުޅުއްވި ގޮތާއި އެއްގޮތަށް ޢަމަލުކުރުމުގައި މިދުވަސްތައް ހޭދަކުރުންމަތީ ދެމިތިބުމެވެ. އެއީ އެގޮތަށް އުޅުމުން ރޯދައިގެ ޙަޤީޤީ މަގުސަދު ކަމަށްވާ “ތަޤުވާވެރިކަން” ހާސިލު ކުރުމަށެވެ.\nއަބާއްޖަވެރި، ބަދުނަޞީބުގެ އަހުލުވެރިބަޔަކީ އެބަޔެއްގެ ދިރިއުޅުމުގައި ދުވަސްތަކާ ޚިލާފަށް ރަމަޟާން މަހުގެ ދުވަސްތައް އިތުރު އިންޤިލާބެއް ހެޔޮބަދަލެއް ނެތި ހޭދަކޮށްލާ މީހުންނެވެ. މާތްﷲގެ ރުހިވޮޑިގަތުން ހާސިލު ކުރުމަށް މަސައްކަތް ނުކުރާ ހާލު، އެއިލާހުގެ ބިމުގައި އެއިލާހުގެ ޙުކުމުތަކަށް ފުރަގަސް ދެމުންދެއެވެ. ރިޝްވަތު ދިނުމާއި ރިބާ ކެއުން އާދަޔަކަށް ހަދާފައިވާއިރު، ހުއްދަ ނޫން ގޮތްގޮތަށް ފައިދާ ހޯދުމާއެކު މުދާތައް އެއްކޮށް ޖަމައުކުރުމުގައި ވަގުތުތައް ނަގާލަމުން ދިރިއުޅުމުގެ ދުވަސްތައް ހޭދަކުރަމުންދެއެވެ. ރަމަޟާން މަސް އައުމުގެ ކުރިން ހެނދުނު، މެންދުރު، އަދި ރޭގަނޑު، މިތިންވަގުތު، ކައިބޮއި ހަދައެވެ. އަދި އެމަސް އައުމުން ވެސް ހާރުކެއުމާއި އިފުޠާރު ކުރުމާއި، ރޭގަނޑު ކެއުމުގެ އާދަ ދަމަހައްޓައެވެ. ދޮގުހެދުމާއި ވިޔަފާރީގެ އިތުރު ނަފާ ހޯދުމަށް ދޮގުހުވާ ކުރުމާއި، ނެތިނުބައި މޮށުމާއެކު ޣީބަބުނެ ތިމާގެ އަޚާގެ މުޅަމަސް ކައިހަދައެވެ.\nބަރަކާތްތެރި ރަމަޟާން މަހާ، އެމަހުގެ އަޅުކަންތަކަކީ ރަސްމީ ކަމެއްގެ ގޮތުގައި ދެކޭ މީހުން އަޅުގަނޑުމެންގެ ތެރޭގައި ގިނަކަމަށް ފާހަގަވެއެވެ. ހިތާމަކުރަންޖެހޭ ކަމަކެވެ. ރަމަޟާން މަސް ކޮންމެ އަހަރެއްގައި މެ އައިސްފައި ދެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމް ޙަދީޘުކުރެއްވިއެވެ. “އެމީހެއްގެ ޙަޔާތުގައި ރަމަޟާން މަސް އައިސް، އަދި އެމަހުގެ ރަޙުމަތާއި ފާފަ ފުއްސެވުން ތިމާގެ ނަފުސަށްޓަކައި އެދުމާއެކު، ތިމާގެ މައްޗަށް ނަރަކައިގެ އަލިފާން، ޙަރާމް ނުކުރި މީހާ ހަލާކު ވެއްޖެކަން ކަށަވަރެވެ.” () ރޯދައަކީ ހަމައެކަނި ކެއުމާއި ބުއިމާ ދުރުވުމަކަށް ކިޔާ ނަމެއްނޫނެވެ. ކިއެއްތަ، އެއީ ފުރާނަ، ހަށިގަނޑާއެކު ޢާލަމްތަކުގެވެރި، ދީލަތިވަންތަ، މާތްﷲއަށް އަޅުވެތިވުމާއި ކިޔަމަންތެރިކަން އަދާކުރުމުގެ ނަމަކެވެ. ރޯދައަށް ހުންނައިރު، ނެތިނުބައި ކިޔުމާއި ދޮގު ހެދުމާއި ރިޝްވަތު ދިނުމާއި ޣީބަ ބުނުމާއި، ފަސާދަކުރުން ހުއްޓާލުމަކީ ލާޒިމު ކަމަކެވެ. މާތްﷲގެ ރުހިވޮޑިގަތުން ހޯދުމަށްޓަކައި އެކަލާނގެ ޙަލާލު ކުރެއްވި ތަކެތި ދޫކުރުން ލާޒިމުވީ ބީދައިންނެވެ.\nބަރަކާތްތެރި ރަމަޟާން މަހުގެ ކޮންމެ ރެއެއްގެ ދަންބައިގައި ދުނިޔޭގެ އުޑުން މަލާއިކަތް ބޭކަލަކު ނިދާ އިއްވައެވެ. “އޭ ހެޔޮކަމުގެ އެދުންތެރިޔާ! ހެޔޮކަންތައް ކުރުމުގެ ވަގުތު އަތުވެއްޖެއެވެ. އެކަމަށް އަވަސް ވާށެވެ! އޭ ނުބަޔަށް އެދޭމީހާ! މިރަމަޟާން މަހުގައި ނުބައިކަންތަކުން މަނާވާ ހުށިކަމެވެ. ނުބައިކަމުން ދުރުވެގަތުމުގެ ވަގުތު ޖެހިއްޖެއެވެ!” ބަރަކާތުން ފުރިގެންވާ މިމަހުގައި މާތްﷲ އެކަލާނގެ އަޅުތަކުން، ފާފައިން ސަލާމަތްކޮށް، ދުރުކުރެއްވުމަށްޓަކައި ޙައްދު ފަހަނައަޅާފައިވާ ޝައިޠާނުން ކަސްދަޅު އަޅުއްވާ ބަންދުކުރައްވަ ތެވެ. ނަރަކައި ދޮރުތައް ބަންދު ކުރައްވަތެވެ. ސުވަރުގޭގެ ދޮރުތައް ހުޅުވާލަށްވަތެވެ. ރަމަޟާން މަސް ރަޙުމަތާއި ފާފަ ފުއްސެވުމާއި ނަރަކައިން މިންޖުވުން، ދިހައަކުން ދިހައަކަށް ތަޤުސީމު ކުރެވިފައި ވެއެވެ. ފަރުޟުތަކުގެ ދަރުމައާއި ޘަވާބު 10 ގުނައިން އިތުރުކޮށް 700 ގުނައަށް މަތިކުރެވިފައިވެއެވެ. ސުންނަތްތަކުގެ ޘަވާބާއި ދަރުމައިގެ އަޖުރު ފަރުޟުތަކުގެ ޘަވާބާއި ދަރުމައިގެ އަޖުރާއި އެއްވަރަށް ލިބެއެވެ. އަދި އެމަހުގެ ރޯދައިގެ ޘަވާބުގެ އިތުރު ކުރެވިފައިވަނީ މިންވަރެއް ނެތިއެވެ. ކިއެއްތަ، ޤުދުސީ ޙަދީޘެއްގައި ވަނީ الصَّوْمُ لِيْ وَ أَنَا أَجْزِي بِهِ ()”ރޯދަ ވަނީ ތިމަންއިލާހަށް ޓަކައެވެ. އޭގެ ޖަޒާ ދެއްވާނީ ވެސް ތިމަންއިލާހެވެ.” މިހެންނެވެ. އެކަމަކު، މިދަރަޖަތަކަކާއި ސިފަތައް ލިބުން އޮތީ ރޯދައިގެ މަގުސަދާ އެއްގޮތަށް ރޯދަ ހިފާ ރޯދަ ވެރިންނަށެވެ. އެއީ ތަޤުވާވެރިވުމާއި ﷲއަށް ބިރުވެތިވުމެވެ. ދިރިއުޅުމާއި މަރުވުމުގެ ޢަޒުމު އެކަލާނގެއަށްޓަކައި ވުމެވެ. ދިރިހުރުމަށް ކުރެވޭ ލޯތްބާއި މަރުވުމުގެ އެދުން ވެސް އެކަލާނގެއަށް ޓަކައިވުމެވެ. ބޮޑެތި އެންމެހާ ކަންތަކާއި ކުދި އެންމެހާ ކަންތައްތައް އެއިލާހުގެ ދަރުބާރަށް ހުށަހަޅާ، އެއިލާހަށް ދެއްކުމަށާއި، އެއިން އެހީ ލިބިގަތުމަށް ކުރެވިފައިވުމެވެ. ފާފައިގެ ތެރޭގައި އުޅޭއިރުވެސް ތިމާ އެއިން ރައްކާތެރިވެ އެހެންމީހުންވެސް ރައްކާތެރި ކުރުމަށް ފިކުރުކޮށް ވިސްނާ ޢަމަލުކޮށްފައި ވުމެވެ.\nނަމަވެސް ތިމާގެ އަމިއްލަ ނަފުސާއި އެހެންމީހުން، ރައްކާތެރިކުރުމާއި ހޭލެއްވުމުގެ ބަދަލުގައި އަޅުގަޑުމެން އަޅުގަޑުމެންގެ އަމިއްލަ ނަފުސު އެއްވެސް މަގުސަދެއް ނުވާ އަނދިރި ތެއްކަމެއް ނެތް ވަޅެއްގެ ތެރެއަށް ވައްޓާލާ ޙިއްސު ގެއްލުވައިފީއާމު، ނުވަތަ ތަޤުވާވެރިކަމުގެ ބަދަލުގައި “ރޯދައަކީ ހާރުކެއުމާއި އިފުޠާރުކުރުން” ކަމަށް ވިސްނައިފީއާމު، ރޯދައިގެ މަތިވެރިކަމާއި ރަމަޟާން މަހުގެ ފޮނި މޭވާއާއި ދަރުމައާއި ޘަވާބުގެ ޙައްޤު ވެރިން ކަމުގައި އަޅުގަޑުމެން ނުވާނެކަން ކަށަވަރެވެ.\nޘަވާބާއި ދަރުމައިން ފުރިގެންވާ ބަރަކާތްތެރި ރަމަޟާން މަހުގައިވެސް މުސްލިމު ރޯދަވެރިޔާ، އޭނާގެ ވަގުތު ފާއިދާއެއް އޭގައި ނުވާ ތާކުންތާކު ނުޖެހޭ ޕޮރަގުރާމުތައް ބެލުމުގައި ހޭދަކުރުން. ނުވަތަ ޣީބަ ބުނުމާއި ނެތިނުބައި މޮށުމާއި ދޮގުހެދުމާއި ބޭކާރު އަނގަތެޅުމުގައި ދުވާލުގެ ހަތަރު ދަން ހޭދަކުރުން. ނުވަތަ ރޯދައަށް ހުރި ޙާލު، ފަރުޟު ފަސް ނަމާދު ކުރުމަށް ސަމާލުކަން ނުދިނުން، ނުވަތަ ރަމަޟާން މަހުގެ މުޅި ދުވާލު ނިދުމުގައި ހޭދަކޮށް ރޭގަނޑުގެ ހަތަރުދަން ބޭކާރު އަނގަތެޅުމުގައި ނަގާލުން، މިފަދަ ރޯދަވެރިންނަށް، ﷲގެ ޙަޟުރަތުން އުއްމީދުކުރެވޭނީ ކޮންކަހަލަ އަޖުރަކަށްތޯ؟\nއަޅުގަނޑުމެންގެ ގިނަބަޔަކު، ބަރަކާތްތެރި ރަމަޟާން މަސް ހެޔޮކަމުގެ މޫސަމަކަށް ހެދުމުގެ ބަދަލުގައި ޢީދަށް ތައްޔާރުވުމުގައި ހޭދަކުރައެވެ. ވިޔަފާރިވެރިންނާއި ފިހާރަވެރިން، ވިޔަފާރީގެ މޫސުމެއްގެ ގޮތުގައި ހޭދަ ކުރައެވެ. ޚާއްސަކޮށް އެއްހާސް މަހަށްވުރެ ހެޔޮކަން ބޮޑު ލައިލަތުލް ޤަދުރި އޭގެ ތެރޭގައި ހިމެނޭ ނަރަކައިން ސަލާމަތްވުމުގެ ދިހަކަމަށްވާ ރޯދަ މަހުގެ ފަހު ދިހައިގެ މުޤައްދިސް ރޭތައް، ވަގުތީ ފައިދާތައް ހޯދުމުގައި ބާޒާރުތަކުގައި ނަގާލަމުން ދެއެވެ. މިއީ ޢާލަމްތަކުގެ ވެރިއިލާހުގެ ދަރުބާރުގައި އެކަލާނގެ ޙަޟުރަތުގައި ރޮވެ، ފާފަތައް ފުއްސަވުމަށް އެދި އިސްތިޣުފާރުކޮށް، ﷲގެ ރުއްސެވުމާއި އެކަލާނގެ ސުވަރުގެ ލިބިގަތުން އެދި ދުޢާ ކުރުން މަތީގައި ދެމިތިބެންވީ ދުވަސްތަކެވެ. ހެޔޮނަސީބުގެ އަހުލުވެރި ބާއްޖަވެރިންގެ ގޮތަކީ މިއީއެވެ.


BREAKING | Covid-19: Iyye Ves Brazil In 3000 Ahvure Gina Maru - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބްރެޒިލް އިން އިއްޔެވެސް ތިންހާހަށްވުރެ ގިނަ މީހުން މަރުވެއްޖެ އެވެ. މިއީ ޖެހި ޖެހިގެން އެޤައުމުން ތިންހާހަށްވުރެ ގިނަ މީހުން މަރުވިކަމަށް ރެކޯޑް ކުރެވުނު ތިންވަނަ ދުވަހެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު ބްރެޒިލް އިން މިދިޔަ 24 ގަޑިއިރުތެރޭ އެކަނިވެސް 3,070 މީހަކު މި ބަލީގައި މަރުވެފައި ވެއެވެ. މިއާއެކު އެޤައުމުން ކޮވިޑް-19 ޖެހިގެން މަރުވި މީހުންގެ ޖުމްލަ އަދަދު މިހާރު ވަނީ 369,024 އަށް އަރާފައެވެ.\nކޮވިޑް-19 ޖެހިގެން އިއްޔެ ބްރެޒިލް އިން އެތައް ސަތޭކަ ބަޔަކު މަރުވެފައި ވާއިރު، އެޤައުމުން އިއްޔެ އެކަނިވެސް 76,249 އަށްވުރެ ގިނަ މީހުން އަލަށް މިބައްޔަށް ފައްސިވެފައި ވެއެވެ. މިއާއެކު އެޤައުމުން މި ބަލި ޖެހުނު މީހުންގެ ޖުމްލަ އަދަދު މިހާރު އުޅެނީ 13,834,342 ގައެވެ. އެޤައުމަކީ ދުނިޔެއިން ތިންވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވީ ޤައުމެވެ.\nބްރެޒިލް ހިމެނޭހެން ދުނިޔޭގެ 219 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައި ވެއެވެ. ދުނިޔޭގެ އެކި ކަންކޮޅުތަކުން މިހާތަނަށް މި ބަލި ޖެހުނު މީހުންގެ އަދަދު 140 މިލިއަނަށް އަރާފައިވާއިރު، އޭގެތެރެއިން ތިން މިލިއަން މީހުން ވަނީ މަރުވެފައެވެ.


ޚަބަރު | 2016 ވަނަ އަހަރުގެ ތަފާސްހިސާބު ރިފޯޓު\n2016 ވަނަ އަހަރުގެ ތަފާސްހިސާބު ރިފޯޓު\nޕަބްލިޝްކުރި ތާރީޚް: 2017.01.17\n2016 ވަނަ އަހަރު ޖުވެނައިލް ކޯޓުގެ ތަފާސްހިސާބު ރިޕޯޓުގައި ހިމެނިފައިވާނީ ޖުވެނައިލް ކޯޓަށް 2016 ވަނަ އަހަރު ޕްރޮސިކިއުޓަރ ޖެނަރަލްގެ އޮފީހުން ހުށަހަޅާފައިވާ މައްސަލަތަކާ ގުޅޭ ތަފާސްހިސާބުތަކާއި، ކުށުގެ ތުހުމަތުގައި ހައްޔަރުކުރެވޭ ކުދިންގެ ބަންދާއިމެދު ގޮތެއް ނިންމުމަށްޓަކައި މޯލްޑިވްސް ޕޮލިސް ސަރވިސްއިން ޖުވެނައިލް ކޯޓަށް ހުށަހަޅާފައިވާ މައްސަލަތަކުގެ ތަފާސްހިސާބުތަކާއި ކުށްކުރާ ކުދިން އިޞްލާޙުކޮށް އަނބުރާ މުޖުތަމަޢަށް ގެނައުމަށްޓަކައި ކޯޓުން ދޭ ފުރުޞަތުތަކާގުޅޭ ތަފާސްހިސާބު މަޢުލޫމާތެވެ.\n2016 ވަނަ އަހަރު ޕްރޮސިކިއުޓަރ ޖެނެރަލްގެ އޮފީހުން ހުށަހަޅާފައިވާ މައްސަލަތަކާގުޅޭ ތަފާސް ހިސާބުތަކަށް ބަލާލާއިރު، 2015 ވަނަ އަހަރު ކޯޓަށް ހުށަހަޅާފައިވާ މައްސަލަތަކަށްވުރެ، 2016 ވަނަ އަހަރު ހުށަހަޅާފައިވާ މައްސަލަތަކުގެ އަދަދު %46 އިތުރެވެ. މީގެ ތެރޭގައި މަރުގެ މައްސަލަތަކާއި ޓެރަރިޒަމްގެ މައްސަލަތަކާއި ވައްކަމާއި މާރާމާރީގެ މައްސަލަތަކާއި ޒިނޭކުރުމާއި ބަދުއަޚުލާޤީ ޢަމަލު ހިންގުމުގެ މައްސަލަތައް ހިމެނެއެވެ. މީގެތެރެއިން އެންމެ ގިނައިން ހުށަހެޅިފައިވަނީ މަސްތުވާތަކެތީގެ މައްސަލަތަކެވެ. އަދި 2016 ވަނަ އަހަރު ކޯޓަށް ހުށަހެޅިފައިވާ މައްސަލަތަކުގެ ތެރެއިން %76 މައްސަލަ ހުށަހެޅިފައިވަނީ 16 އަހަރާއި 17 އަހަރާއި ދެމެދުގެ އުމުރުފުރާގެ ކުދިންގެ މައްޗަށެވެ. އަދި ހުށަހެޅިފައިވާ މައްސަލަތަކުގެ ތެރެއިން %95 މައްސަލަ ހުށަހެޅިފައިވަނީ ފިރިހެން ކުދިންގެ މައްޗަށްކަންވެސް ފާހަގަކުރެވިފައިވެއެވެ.\n2016 ވަނަ އަހަރު ކޯޓުގައި ކުރިޔަށް ގެންގޮސްފައިވާ މައްސަލަތަކުގެ ތެރެއިން %60 މައްސަލަ ވަނީ އެއަހަރު ތެރޭގައި ނިންމާފައެވެ. މިގޮތުން، ކޯޓުން ނިންމާފައިވާ ބޮޑެތި މައްސަލަތަކުގެ ތެރޭގައި ޓެރަރިޒަމްގެ ދެމައްސަލައަކާއި، ތޫނު ހަތިޔާރު ބޭނުންކޮށްގެން މާރާމާރީ ހިންގުމުގެ މައްސަލައަކާއި، އަމުރަށް ނުކިޔަމަންތެރިވުމުގެ މައްސަލައަކާއި، ޣައިރުޤާނޫނީ އެއްވުމެއްގައި ބައިވެރިވުމުގެ މައްސަލައަކާއި، މަސްތުވާތަކެތީގެ ތަފާތު މައްސަލަތައް ހިމެނެއެވެ.\nނިމުނު މައްސަލަތަކުގެ ތެރެއިން ޤާނޫނާ އެއްގޮތްވާ ގޮތުގެމަތިން 14 ދުވަހުގެ ތެރޭގައި ޕްރޮސިކިއުޓަރ ޖެނެރަލްގެ އޮފީހަށް ރިޕޯޓު ފޮނުވަންޖެހޭ މައްސަލަތަކުގެ ތެރެއިން އެއް މައްސަލަ ފިޔަވައި އެހެން މައްސަލަތަކުގެ ރިޕޯޓު ވަނީ ފޮނުވިފައެވެ.\nކުށެއްގެ ތުހުމަތުގައި ހައްޔަރުކުރެވޭ ކުދިންގެ ބަންދާމެދު ގޮތެއް ނިންމުމަށްޓަކައި ކޯޓަށް ހުށަހެޅި މައްސަލަތަކުގެ ތަފާސް ހިސާބުތަކަށް ބަލާލާއިރު، ހައްޔަރުކުރެވޭ ކުދިންގެ ބަންދާމެދު ގޮތެއް ނިންމުމަށްޓަކައި ހުށަހެޅިފައިވާ މައްސަލަތަކުގެ ތެރެއިން 2015 ވަނަ އަހަރަށް ވުރެ 2016 ވަނަ އަހަރު %14 މަދުވެފައިވާކަން ފާހަގަކުރެވެއެވެ. އެގޮތުން، ކުށުގެ ތުހުމަތުގައި ހައްޔަރުކުރެވޭ ކުދިންނާ ގުޅޭގޮތުން 514 އަމުރެއް 2016 ވަނަ އަހަރު ކޯޓުން ނެރެފައިވާއިރު، 123 ކުދިން އަލަށް ޙާޟިރުކުރެވިފައިވާކަން ފާހަގަކުރެވެއެވެ.\n2016 ވަނަ އަހަރު ނިމުނުއިރު، ކޯޓުން ކުރިޔަށް ގެންދިޔަ އިޞްލާޙީ ޕްރޮގްރާމުގައި ބައިވެރިކޮށްފައިތިބި ކުދިންގެ ތެރެއިން %25 ކުދިން ކާމިޔާބުކަމާއެކު ޕްރޮގްރާމް ފުރިހަމަކޮށް ޢާއިލާތަކާ ޙަވާލުކުރެވިފައިވާއިރު، %25 ކުދިން ކުށް ތަކުރާރުކުރުމާއި ކޯޓު އަމުރާ ޚިލާފުވުމުގެ ސަބަބުން ޙުކުމް ތަންފީޛުކުރުމަށް ފޮނުވިފައިވާކަން ފާހަގަކުރެވެއެވެ. އަދި އިޞްލާޙީ ޕްރޮގްރާމުގައި ކުދިން ބައިވެރިކުރުމާ ގުޅޭގޮތުން ކަމާބެހޭ މުއައްސަސާތަކާއެކު ޖުމްލަ 27 ކޮންފަރެންސް 2016 ވަނަ އަހަރު ތެރޭގައި ބޭއްވިފައިވެއެވެ.\nއިޞްލާޙީ ޕްރޮގްރާމްގެ މަޤުޞަދަކީ ޢުމުރުން 18 އަހަރުން ދަށުގެ ކުށްކުރާ ކުޑަކުދީން އިޞްލާޙުކޮށް އަނބުރާ މުޖުތަމަޢަށް ގެނެސް، އެކުދިންނަކީ މުޖުތަމަޢަށް ފައިދާހުރި، ބޭނުންތެރި ކުދިންތަކަކަށް ހެދުމާއި، އަދި ޖަލަށް ޙުކުމްކުރެވޭ ކުދިންގެ ތެރެއިން، ކިޔަވާކުދިންނާއި، ވަޒީފާތަކުގައި އުޅޭ ކުދިންނަށް އެކުދިންގެ ކިޔެވުމުގެ ފުރުޞަތާއި ވަޒީފާއަށް ދިއުމުގެ ފުރުޞަތު ގެއްލިގެން ނުދާނެ ގޮތެއްގެ މަތިން ޙުކުމް ތަންފީޛުކުރަމުންދާއިރު، ކިޔެވުމާއި ވަޒީފާއަށް ދިއުމުގެ ފުރުޞަތު ދިނުމާއި އަދި މަސައްކަތާއި ހުނަރު ދަސްކޮށްދޭ ޕްރޮގްރާމްތަކުގައި ބައިވެރިކުރުމަށް ފުރުޞަތު ތަނަވަސްކޮށްދިނުމެވެ.\nމިކުދީންނަށް ފުރުޞަތު ދެމުންދަނީ '' ކުޑަކުދިންކުރާ ކުށުގެ މައްސަލަތައް ބަލާ، ތަޙުޤީޤުކޮށް، އިންސާފުކޮށް އަދަބުދިނުމުގައި ޢަމަލުކުރާނެ ގޮތުގެ ޤަވާޢިދު'' ގެ 19 ވަނަ މާއްދާއާއި 20 ވަނަ މާއްދާގެ ދަށުން، ޖުވެނައިލް ކޯޓުން އެކުލަވާލާފައިވާ، ކުށްކުރާ ކުޑަކުދިން އިޞްލާޙުކޮށް އަނބުރާ މުޖުތަމައަށް ގެނައުމަށްޓަކައި ކޯޓުން ހިންގާ އިޞްލާޙީ ޕްރޮގްރާމްތައް ހިންގާ ގޮތުގެ އުޞޫލުތައް ކަނޑައަޅާ ބަޔާންކުރާ ގޮތުގެ އިޖުރާއާތުގައިވާ ގޮތުގެ މަތީން، ކަމާގުޅޭ އެންމެހައި އިދާރާތަކާއިއެކު މަޝްވަރާކޮށް، ކުށްކުރާ ކުޑަކުދީން އަބުރާ މުޖުތަމަޢަށް ގެނައުމަށްޓަކައި ކަމާގުޅޭފަރާތްތަކުން ހިންގާ ތަފާތު ޕްރޮގްރާމްތަކުގައި މިކުދީން ބައިވެރި ކޮށްގެންނެވެ. އެގޮތުން ޖަލަށް ޙުކުމް ކުރާ ކުދިން ގޭބަންދަށް ބަދަލުކުރުމާއި، ކަރެކްޝަނަލް ސެންޓަރ ފޮރ ޗިލްޑްރެންގައި ހިންގޭ ޕްރޮގްރާމްތަކުގައި ބައިވެރިކުރުވުމާއި، ގޭބަންދުގައި ހުރެގެން ކިޔަވަން ދިއުމުގެ ފުރުޞަތު ދިނުމާއި، ގޭބަންދުގައި ހުރެގެން ވަޒީފާއަށް ދިއުމުގެ ފުރުޞަތު ދިނުމާއި ޖުވެނައިލް ޖަސްޓިސް ޔުނިޓުން ހިންގާ ޕްރޮގްރާމްތަކުގައި ބައިވެރިކުރުމާއި، މޯލްޑިވްސް ކަރެކްޝަނަލް ސަރވިސަސް އިންނާއި، އެން.ޑީ.އޭ އިން ހިންގާ ޕްރޮގްރާމްތަކުގައި ބައިވެރިކުރުމާއި، މިނިސްޓްރީ އޮފް ޖެންޑަރ ފެމިލީ އެންޑް ހިއުމަން ރައިޓްސް އިން ހިންގާ ތަފާތު ޕްރޮގްރާމް ތަކުގައި ބައިވެރިކުރުވުމުގެ އިތުރުން، ކުލަބު ޖަމްޢިއްޔާ އަދި ޖަމާޢަތްތަކާއި ގުޅިގެން ކުރިއަށް ގެންދާ ތަފާތު އިޖުތިމާޢީ ޙަރަކާތް ތަކުގައި ބައިވެރިވުމުގެ ފުރުޞަތު އޮންނަގޮތުގެމަތިންނެވެ.


މިއުރަލްއެއް ކުރަހައި ދޭނެ ފަރާތެއް ހޯދުމަށް\nރައިސުލްޖުމްހޫރިއްޔާގެ އޮފީސް، މިނިސްޓްރީ އޮފް އެންވަޔަރަމަންޓް، ކްލައިމެޓް ޗޭންޖް އެންޑް ޓެކްނޮލޮޖީ އާއި، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް އަދި ނެޝަނަލް ސެންޓަރ ފޮ ދި އާޓްސް ގުޅިގެން "ކުލައިމޭޓް ޗޭންޖް" ޝިއާރުގެ ދަށުން މިއުރަލްއެއް ކުރެހުމަށް ވަނީ ނިންމާފައެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން ތިރީގައިވާ ތާވަލުގައިވާ ގޮތުގެމަތިން މަޢުލޫމާތު ސާފުކުރުމަށްފަހު، އަންދާސީ ހިސާބު ހުށަހެޅުން އެދި ދެންނެވީމެވެ. އަންދާސީ ހިސާބު ހުށަހެޅުއްވޭނީ މައުލޫމާތު ސާފުކުރެއްވުމަށް ޙާޒިރުވެވަޑައިގަންނަވާ ފަރާތްތަކަށް އެކަނި ކަމުގައި ދެންނެވީމެވެ.\nނެޝަނަލް ސެންޓަރ ފޮ ދި އާޓްސް\n(އޮލިމްޕަސް ކޮމްޕްލެކްސް، ހަނދުވަރުދޭ ހިނގުން)\n26 މޭ 2022\nޕަބްލިޝްކުރި ތާރީޚު: 26 މޭ 2022\nޕަބްލިޝްކުރި ގަޑި: 17:50\nސުންގަޑި: 05 ޖޫން 2022 10:00